ส่วนที่ 1

  -----------------------------------------------------------------------
  การประกอบธุรกิจ

  -----------------------------------------------------------------------

 ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท โกลเบล็ก โฮลดิ้ง แมนเนจเม้นท์ จำกัด (มหาชน) ( “บริษัท” )
เป็นบริษัทจดทะเบียนในตลาดหลักทรัพย์แห่งประเทศไทยเมื่อเดือนตุลาคม 2547 มีทุนจดทะเบียน
1,460 ล้านบาท และทุนชำระแล้ว 1,089 ล้านบาท
โดยมีวัตถุประสงค์หลักเพื่อดำเนินธุรกิจการลงทุนโดยการถือหุ้นในบริษัทอื่น (Holding Company)
และธุรกิจซื้อขายทองคำแท่ง

ธุรกิจการลงทุน บริษัทได้ลงทุนในบริษัทย่อยจำนวน 4 แห่ง คือ บริษัทหลักทรัพย์ โกลเบล็ก จำกัด
(“บริษัทหลักทรัพย์ฯ”) ดำเนินธุรกิจหลักทรัพย์
ซึ่งเป็นบริษัทแกนในการนำบริษัทเข้าจดทะเบียนในตลาดหลักทรัพย์แห่งประเทศไทย บริษัท โกลเบล็ก
คอนเนค จำกัด ดำเนินธุรกิจให้บริการข้อมูลสารสนเทศ และจำหน่ายอุปกรณ์คอมพิวเตอร์และ บริษัท
เอเชีย อิควิตี้ เวนเจอร์ จำกัด ดำเนินธุรกิจร่วมลุงทุนในบริษัทอื่น รายละเอียดของบริษัทย่อยมีดังนี้

บริษัทหลักทรัพย์ โกลเบล็ก จำกัด (บริษัทหลักทรัพย์ฯ) ได้ก่อตั้งขึ้นเมื่อวันที่ 31 กรกฎาคม 2545
โดยบริษัทถือหุ้นร้อยละ 99.99 มีทุนจดทะเบียนและทุนชำระแล้ว 500
ล้านบาทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ในการประกอบธุรกิจ
ได้แก่ การเป็นนายหน้าซื้อขายหลักทรัพย์ (เป็นสมาชิกตลาดหลักทรัพย์แห่งประเทศไทยหมายเลข
25) การค้าหลักทรัพย์ การจัดจำหน่ายหลักทรัพย์ การเป็นที่ปรึกษาการลงทุน
การเป็นที่ปรึกษาทางการเงิน การประกอบธุรกิจซื้อขายสัญญาซื้อขายล่วงหน้า และ
การยืมและให้ยืมหลักทรัพย์

บริษัท โกลเบล็ก คอนเนค จำกัด (เดิมชื่อ บริษัท โกลเบล็ก แอ็ดไวเซอรี่ จำกัด)
ได้จดทะเบียนก่อตั้งขึ้นเมื่อเดือนกุมภาพันธ์ 2547 โดยบริษัทถือหุ้นร้อยละ 99.99
มีทุนจดทะเบียนและทุนชำระแล้ว 30 ล้านบาท เดิมดำเนินธุรกิจที่ปรึกษาทางการเงิน
และหยุดดำเนินการในปี 2552 ต่อมาในปี 2553
ได้เปลี่ยนชื่อและเปลี่ยนการดำเนินธุรกิจเป็นการให้บริการข้อมูลสารสนเทศ
และจำหน่ายอุปกรณ์คอมพิวเตอร์ ปัจจุบันได้หยุดการดำเนินงานชั่วคราว

บริษัท เอเซีย อิควิตี้ เวนเจอร์ จำกัด ได้จดทะเบียนก่อตั้งขึ้นเมื่อเดือนมิถุนายน 2549
โดยบริษัทถือหุ้นร้อยละ 99.99 มีทุนจดทะเบียนและชำระแล้ว 20 ล้านบาท
โดยมีวัตถุประสงค์เพื่อลงทุนหรือร่วมลงทุนในบริษัทอื่น ที่มิใช่ธุรกิจการเงิน
หรือเกี่ยวข้องกับธุรกิจการเงิน
ทั้งนี้เพื่อเป็นการจัดโครงสร้างการลงทุนของบริษัทให้ชัดเจนและแยกเป็นต่างหากจากธุรกิจหลักทรัพย์
ธุรกิจการเงิน ตลอดจนเงินลงทุนอื่นๆ ของบริษัทในหลักทรัพย์จดทะเบียน พันธบัตรรัฐบาล หุ้นกู้ ฯลฯ
โดยเน้นการลงทุนในกิจการธุรกิจขนาดกลางและขนาดย่อม (SMEs)
หรือเป็นธุรกิจที่ภาครัฐมีนโยบายส่งเสริมสนับสนุน
หรือเป็นธุรกิจที่เป็นประโยชน์ต่อระบบการค้าและเศรษฐกิจของประเทศ
ปัจจุบันยังไม่ได้ลงทุนในธุรกิจใด

ธุรกิจซื้อขายทองคำแท่ง บริษัทได้เริ่มประกอบธุรกิจซื้อขายทองคำแท่งกับลูกค้าในประเทศตั้งแต่ปี
2552 เพื่อขยายกิจการให้เกิดความครอบคลุมทั้งในเครื่องมือด้านการลงทุนและการออม
จากเดิมที่ดำเนินธุรกิจด้านการลงทุน
ซึ่งปัจจุบันธุรกิจซื้อขายทองคำแท่งถือเป็นธุรกิจหลักที่มีสัดส่วนรายได้มากที่สุด

1.  วิสัยทัศน์ในการดำเนินงาน

กลุ่มบริษัทโกลเบล็กประกอบธุรกิจหลัก คือ ธุรกิจซื้อขายทองคำแท่ง ดำเนินธุรกิจโดย บริษัท
โกลเบล็กโฮลดิ้ง แมนเนจเม้นท์ จำกัด (มหาชน) และธุรกิจหลักทรัพย์ ดำเนินธุรกิจโดย
บริษัทหลักทรัพย์ โกลเบล็ก จำกัด โดยกลุ่มบริษัทกำหนดวิสัยทัศน์ในการดำเนินงาน ดังนี้

-   เป็นผู้นำในการเป็นตัวกลาง คู่ค้า และที่ปรึกษาในการลงทุนทองคำแท่งแก่ลูกค้า

-   สร้างภาพลักษณ์การบริการด้านการเงินครบวงจรในการลงทุน
    โดยใช้ความได้เปรียบจากการที่มีผลิตภัณฑ์การลงทุนที่หลากหลาย ทั้งในส่วนของทองคำแท่ง
    ตราสารทุน และตราสารอนุพันธ์

-   เติบโตอย่างมีเสถียรภาพ โดยรักษาลูกค้าเดิมที่มีอยู่ รวมทั้งขยายฐานลูกค้าใหม่
    ด้วยการให้บริการที่ตรงกับความต้องการของลูกค้าแต่ละประเภท

-   ปรับปรุงและพัฒนาเทคโนโลยีให้ทันสมัยอยู่เสมอ

-   พัฒนารายงานบทวิเคราะห์ให้มีคุณภาพและจัดสัมมนาให้ความรู้ในการลงทุนตรงกับความต้องการของลูกค้า

-   รับผิดชอบและให้ความสำคัญต่อสังคมและสิ่งแวดล้อม

ธุรกิจทองคำแท่ง

ได้กำหนดกลยุทธ์การแข่งขันในปี 2556 ดังนี้

-   สร้างความเชื่อมั่นในทองคำแท่งตรา GLOBLEX (GBX) ให้เป็นที่แพร่หลาย
    และให้ลูกค้ามั่นใจในการซื้อขายทองคำแท่งผ่านบริษัท
    เนื่องจากบริษัทเป็นบริษัทจดทะเบียนในตลาดหลักทรัพย์ นอกจากนี้ ยังมีการโฆษณา ประสัมพันธ์
    ออกบูทตามสถานที่ต่าง ๆ และจัดสัมมนาให้ความรู้การลงทุนแก่ลูกค้าร่วมกับบริษัทหลักทรัพย์ฯ

-   จัดทำบทวิเคราะห์การลงทุนในทองคำและหุ้น ร่วมกับบริษัทหลักทรัพย์ฯ
    และเผยแพร่บทวิเคราะห์บนเว็บไซต์บริษัท ออกสื่อโทรทัศน์ หนังสือพิมพ์
    อินเทอร์เน็ตและนิตยสารเกี่ยวกับการลงทุน ในนามกลุ่มบริษัทโกลเบล็ก

-   ส่งเสริมการพัฒนาความรู้ ความสามารถ และทักษะของพนักงานอย่างสม่ำเสมอ

-   พัฒนาระบบซื้อขายทองคำแท่ง รวมทั้งการออกบทวิเคราะห์ ผ่านอินเทอร์เน็ตและ Mobile
    App ให้ผู้ลงทุนสามารถเข้าถึงได้ง่าย

  ธุรกิจหลักทรัพย์

ในช่วงครึ่งปีแรกของปี 2556 ที่ผ่านมา ตลาดหลักทรัพย์ (SET และ MAI)
มีปริมาณการซื้อขายหลักทรัพย์สูงขึ้นอย่างต่อเนื่อง ตั้งแต่ไตรมาส 4/2555 เป็นต้นมา
โดยในเดือนมีนาคม 2556 เป็นเดือนที่มีมูลค่าการซื้อขายหลักทรัพย์เฉลี่ยต่อวันสูงสุดที่ 72,813.89
ล้านบาท โดยภาพรวมในครึ่งปีแรกมีมูลค่าการซื้อขายเฉลี่ยต่อวันอยู่ที่ 61,486.99 ล้านบาท
อย่างไรก็ตามจากผลกระทบด้านปัจจัยทางการเมืองในประเทศ และเศรษฐกิจโลก
ตั้งแต่เดือนกรกฎาคม – ธันวาคม 2556 เป็นต้นมา
ส่งผลต่อดัชนีหลักทรัพย์และมูลค่าการซื้อขายของตลาดหลักทรัพย์
ทำให้ภาพรวมของมูลค่าการซื้อขายหลักทรัพย์เฉลี่ยต่อวันสุทธิปี 2556 อยู่ที่ 50,329.27 ล้านบาท
โดยการเคลื่อนไหวของดัชนีตลาดหลักทรัพย์แห่งประเทศไทย (SET) เมื่อวันที่ 2 มกราคม 2556
ปิดที่ 1,407.45 จุด และได้ปรับตัวสูงสุดที่ 1,643.43 จุด เมื่อวันที่ 21 พฤษภาคม 2556
โดยมีมูลค่าการซื้อขายเฉลี่ยต่อวันรวม SET และ MAI ที่ 50,329.27 ล้านบาทต่อวัน เพิ่มขึ้นจากปี
2555 ซึ่งอยู่ที่ 32,304.36 ล้านบาทต่อวัน คิดเป็นเพิ่มขึ้นร้อยละ 55.80
โดยโครงสร้างลูกค้าที่ซื้อขายหลักทรัพย์ในตลาดหลักทรัพย์ ปี 2556 แบ่งเป็น
สัดส่วนลูกค้ารายย่อยร้อยละ 57 สัดส่วนลูกค้าต่างประเทศร้อยละ 22 สัดส่วนลูกค้าสถานบันร้อยละ
9 และสัดส่วนบัญชีเพื่อการลงทุนของบริษัทร้อยละ 13

การดำเนินธุรกิจในปี 2557 บริษัทหลักทรัพย์ฯ ยังคงมุ่งเน้นการขยายฐานลูกค้าใหม่อย่างต่อเนื่อง
ควบคู่กับการรักษาฐานลูกค้าปัจจุบัน
รวมถึงการขยายธุรกรรมเพื่อรองรับความผันผวนในการลงทุนทั้งที่เป็น Brokerage และ
Non-Brokerage อาทิ การส่งเสริมการตลาดด้านธุรกรรมการยืม และให้ยืมหลักทรัพย์ (SBL) /
การพัฒนาระบบการลงทุนออนไลน์ด้านหลักทรัพย์และอนุพันธ์ ให้นักลงทุนเข้าถึงได้ง่าย
และรับข่าวสารได้รวดเร็ว / การให้ความรู้การลงทุน และ Model Trade เพื่อเป็น Gridline
ในการลงทุนของลูกค้าอนุพันธ์ / ขยายฐานลูกค้าด้านการซื้อขายหน่วยลงทุน
รวมถึงขยายงานด้านวานิชธนกิจ นอกจากนี้ บริษัทหลักทรัพย์ฯ
มีแผนในการทำธุรกรรมการซื้อขายหลักทรัพย์และอนุพันธ์เพื่อลูกค้ากับต่างประเทศในปี 2557 นี้ด้วย

สำหรับในงานด้านวิเคราะห์หลักทรัพย์ บริษัทหลักทรัพย์ฯ
มีทีมงานสนับสนุนที่มีประสบการณ์ด้านการให้บริการข้อมูลการวิเคราะห์
ทั้งทางด้านพื้นฐานและเทคนิคการลงทุนในหลักทรัพย์ที่มีคุณภาพและทันต่อเหตุการณ์แก่ลูกค้า
ทั้งนี้เพื่อเป็นข้อมูลให้ลูกค้าของบริษัทหลักทรัพย์ฯ
ได้ใช้ประกอบการพิจารณาลงทุนให้เหมาะสมกับภาวการณ์ลงทุนของลูกค้าแต่ละรายในแต่ละช่วงเวลา
สำหรับในปี 2557 บริษัทหลักทรัพย์ฯ
มีเป้าหมายเน้นให้ความสำคัญกับคุณภาพของบทวิเคราะห์อย่างต่อเนื่อง
ในขณะเดียวกันจะจัดทำบทวิเคราะห์หลักทรัพย์เพิ่มขึ้นให้สอดคล้องกับหุ้นที่เข้าจดทะเบียนใหม่
ผู้ที่สนใจสามารถศึกษารายละเอียดได้ใน www.globlex.co.th นอกจากนี้ บริษัทหลักทรัพย์ฯ
ยังได้จัดทำรายงานวิเคราะห์ด้านตราสารอนุพันธ์เป็นประจำทุกวัน ทั้ง SET50 Index Futures
and Options, Gold Futures และ Single Stock Futures
เพื่อเป็นการให้ความรู้และเป็นข้อมูลประกอบการตัดสินใจลงทุนในตราสารอนุพันธ์ดังกล่าวแก่ลูกค้าอีกด้วย

การเปลี่ยนแปลงและพัฒนาการที่สำคัญ

บริษัท โกลเบล็ก โฮลดิ้ง แมนเนจเม้นท์ จำกัด (มหาชน) มีผู้ถือหุ้นใหญ่เป็นกลุ่มตระกูลคูหาเปรมกิจ
ได้จดทะเบียนก่อตั้งขึ้นเมื่อวันที่ 9 พฤษภาคม 2546 ด้วยทุนจดทะเบียนเริ่มแรก 350 ล้านบาท และ
ณ วันที่ 31 ธันวาคม 2556 บริษัทมีทุนจดทะเบียน 1,460 ล้านบาท และทุนชำระแล้ว 1,089
ล้านบาท บริษัทมีวัตถุประสงค์หลักเพื่อเข้าลงทุนในบริษัทหลักทรัพย์ โกลเบล็ก จำกัด
ซึ่งเป็นบริษัทแกนในสัดส่วนร้อยละ 99.99

ปี 2552 บริษัทได้เริ่มประกอบธุรกิจซื้อขายทองคำแท่งกับลูกค้าในประเทศ
เพื่อขยายกิจการให้เกิดความครอบคลุมทั้งในเครื่องมือด้านการลงทุนและการออม
จากเดิมที่ดำเนินธุรกิจด้านการลงทุน
ซึ่งปัจจุบันธุรกิจซื้อขายทองคำแท่งถือเป็นธุรกิจหลักที่มีสัดส่วนรายได้มากที่สุด
ส่วนธุรกิจการลงทุนโดยการถือหุ้นในบริษัทอื่นบริษัทได้ลงทุนในบริษัทย่อย 3 แห่ง ประกอบด้วย

  1. บริษัทหลักทรัพย์ โกลเบล็ก จำกัด

  2. บริษัท โกลเบล็ก คอนเนค จำกัด (เดิมชื่อบริษัท โกลเบล็ก แอ็ดไวเซอรี่ จำกัด)

  3. บริษัท เอเซีย อิควิตี้ เวนเจอร์ จำกัด

บริษัทหลักทรัพย์ โกลเบล็ก จำกัด ได้ก่อตั้งขึ้นเมื่อวันที่ 31 กรกฎาคม 2545 โดยกลุ่มผู้ถือหุ้นหลัก
คือ กลุ่มตระกูลคูหาเปรมกิจ
ซึ่งดำเนินธุรกิจเป็นผู้ผลิตทองคำและเครื่องประดับรายใหญ่ของประเทศไทยในนามบริษัท เกรทเทส
โกลด์ แอนด์ รีไฟเนอรี จำกัด ได้เข้าลงทุนซื้อหุ้นทั้งหมดจากบริษัทเงินทุนหลักทรัพย์ บีทีเอ็ม
(ประเทศไทย) จำกัด เข้าเป็นสมาชิกตลาดหลักทรัพย์แห่งประเทศไทยหมายเลข 25
โดยเริ่มเปิดดำเนินการตั้งแต่วันที่ 27 กันยายน 2545 และได้ทำการเพิ่มทุนจดทะเบียนจากเดิม
100 ล้านบาท เป็น 250 ล้านบาท ในปี 2546 บริษัทได้เข้าถือหุ้นในสัดส่วนร้อยละ 99.99
ในบริษัทหลักทรัพย์ฯ โดยการซื้อหุ้นจากบริษัท เกรทเทส โกลด์ แอนด์ รีไฟเนอรี จำกัด
มีการเพิ่มทุนจดทะเบียนจาก 250 ล้านบาท เป็น 350 ล้านบาท ในเดือนมกราคม 2547
และเพิ่มทุนจดทะเบียนจาก 350 ล้านบาท เป็น 500 ล้านบาท ในเดือนมกราคม 2554

บริษัทได้ลงทุนในบริษัท โกลเบล็ก แอ็ดไวเซอรี่ จำกัด ถือหุ้นในสัดส่วนร้อยละ 99.99
โดยได้จดทะเบียนก่อตั้งบริษัทขึ้นในเดือนกุมภาพันธ์ 2547 ด้วยทุนจดทะเบียนและทุนชำระแล้ว 10
ล้านบาท เพื่อดำเนินธุรกิจที่ปรึกษาทางการเงิน
ซึ่งได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (กลต.)
ในการดำเนินธุรกิจที่ปรึกษาทางการเงินตามที่ทาง กลต. กำหนด ในเดือนมีนาคม 2548
คณะกรรมการบริษัทได้มีมติให้ซื้อหุ้นเพิ่มทุนในบริษัทโกลเบล็ก แอ็ดไวเซอรี่ จำกัด จากทุนจดทะเบียน
10 ล้านบาท เป็น 20 ล้านบาท เรียกชำระค่าหุ้นเพิ่มทุนในเดือนเมษายน 2548
และต่อมาในเดือนพฤศจิกายน 2550 คณะกรรมการบริษัทได้มีมติอนุมัติให้ซื้อหุ้นเพิ่มทุนในบริษัท
โกลเบล็ก แอ็ดไวเซอรี่ จำกัด เพิ่มเติม จากทุนจดทะเบียน 20 ล้านบาท เป็น 30 ล้านบาท
ทั้งนี้เพื่อสภาพคล่องของบริษัท โกลเบล็ก แอ็ดไวเซอรี่ จำกัด
และการดำเนินงานโครงการในอนาคต ต่อมาในเดือนธันวาคม 2552 บริษัท โกลเบล็ก
แอ็ดไวเซอรี่ จำกัด ได้แจ้งระงับการปฏิบัติหน้าที่เป็นที่ปรึกษาทางการเงิน
เนื่องจากไม่สามารถดำรงลักษณะให้เป็นไปตามประกาศว่าด้วยการให้ความเห็นชอบที่ปรึกษาการเงินและขอบเขตการการดำเนินงาน
ในปี 2553 คณะกรรมการบริษัทได้มีมติอนุมัติให้ขายหุ้นของบริษัทในบริษัท โกลเบล็ก แอ็ดไวเซอรี่
จำกัด จำนวน 747,000 หุ้น ให้กับนายอาทิตย์ มนัสจินดาวงศ์
ทำให้สัดส่วนการถือหุ้นของบริษัทลดลงเป็นร้อยละ 75.10 และ บริษัท โกลเบล็ก แอ็ดไวเซอรี่
จำกัด ได้จัดประชุมวิสามัญผู้ถือหุ้น มีมติให้เปลี่ยนชื่อบริษัทเป็น บริษัท โกลเบล็ก คอนเนค จำกัด
และเปลี่ยนแปลงการประกอบธุรกิจเป็นการให้บริการข้อมูลสารสนเทศ
และจำหน่ายอุปกรณ์คอมพิวเตอร์ ต่อมาในเดือนมกราคม 2555 บริษัทได้หยุดการดำเนินงานชั่วคราว
และในเดือนกุมภาพันธ์ 2555 คณะกรรมการบริษัทได้มีมติให้ซื้อหุ้นคืนจากนายอาทิตย์ มนัสจินดาวงศ์
จำนวน 747,000 หุ้น ทำให้บริษัทถือหุ้นในบริษัท โกลเบล็ก คอนเนค จำกัด เป็นจำนวน
2,999,994 หุ้น คิดเป็นสัดส่วนร้อยละ 99.99

บริษัทได้ลงทุนในบริษัท เอเซีย อิควิตี้ เวนเจอร์ จำกัด ถือหุ้นในสัดส่วนร้อยละ 99.99
โดยได้จดทะเบียนก่อตั้งบริษัทขึ้นในเดือนมิถุนายน 2547 ด้วยทุนจดทะเบียนและชำระแล้ว 20
ล้านบาท โดยมีวัตถุประสงค์เพื่อลงทุนหรือร่วมลงทุนในบริษัทอื่น ที่มิใช่ธุรกิจการเงิน
หรือเกี่ยวข้องกับธุรกิจการเงิน
ทั้งนี้เพื่อเป็นการจัดโครงสร้างการลงทุนของบริษัทให้ชัดเจนและแยกเป็นต่างหากจากธุรกิจหลักทรัพย์
ธุรกิจการเงิน ตลอดจนเงินลงทุนอื่นๆ ของบริษัทในหลักทรัพย์จดทะเบียน พันธบัตรรัฐบาล หุ้นกู้ ฯลฯ
โดยเน้นการลงทุนในกิจการธุรกิจขนาดกลางและขนาดย่อม (SMEs)
หรือเป็นธุรกิจที่ภาครัฐมีนโยบายส่งเสริมสนับสนุน
หรือเป็นธุรกิจที่เป็นประโยชน์ต่อระบบการค้าและเศรษฐกิจของประเทศ

กลุ่มบริษัทโกลเบล็ก มีการเปลี่ยนแปลงและพัฒนาการที่สำคัญตั้งแต่ปี 2545 ดังต่อไปนี้

+-----+----------------------------------------------------------------+
| ปี   | กลุ่มบริษัท เกรทเทส โกลด์ แอนด์ รีไฟเนอรี จำกัด                         |
| 2   | บริษัทผู้ผลิตทองคำและเครื่องประดับอันดับหนึ่งของประเทศไทย                  |
| 545 | ได้เข้าซื้อหุ้นของบริษัทหลักทรัพย์ บีทีเอ็ม (ประเทศไทย) จำกัด                 |
|     | จากบริษัทเงินทุนหลักทรัพย์ บีทีเอ็ม (ประเทศไทย) จำกัด และทำการเปลี่ยนชื่อเป็น  |
|     | บริษัทหลักทรัพย์ โกลเบล็ก จำกัด (บริษัทหลักทรัพย์ฯ) เมื่อวันที่ 31 กรกฎาคม 2545 |
|     | และเปิดดำเนินงานเมื่อวันที่ 27 กันยายน 2545                            |
+-----+----------------------------------------------------------------+
| ปี   | บริษัท โกลเบล็ก โฮลดิ้ง แมนเนจเม้นท์ จำกัด ได้เข้าซื้อหุ้นร้อยละ 99.99        |
| 2   | ของบริษัทหลักทรัพย์ โกลเบล็ก จำกัด จากบริษัท เกรทเทส โกลด์ แอนด์ รีไฟเนอรี  |
| 546 | จำกัด ในราคา 305 ล้านบาท                                         |
|     | ซึ่งเป็นราคาตามมูลค่าที่ตราไว้ของหุ้นบวกกับค่าความนิยม                      |
|     | ซึ่งค่าความนิยมดังกล่าวใกล้เคียงกับจำนวนเงินที่บริษัท เกรทเทส โกลด์ แอนด์      |
|     | รีไฟเนอรี จำกัด จ่ายเพื่อซื้อจากบริษัทเงินทุนหลักทรัพย์ บีทีเอ็ม (ประเทศไทย)     |
|     | จำกัด                                                           |
+-----+----------------------------------------------------------------+
| ปี   | เดือนมกราคม บริษัท โกลเบล็ก โฮลดิ้ง แมนเนจเม้นท์ จำกัด ได้เพิ่มทุนจาก 350   |
| 2   | ล้านบาท เป็น 850 ล้านบาท                                          |
| 547 | โดยมีวัตถุประสงค์เพื่อชำระเงินกู้ระยะสั้นที่บริษัทกู้มาเพื่อลงทุนเพิ่มในบริษัทหลักทรัพย์ฯ |
|     | ทำให้บริษัทหลักทรัพย์ฯ มีทุนจดทะเบียนเพิ่มขึ้นจาก 250 ล้านบาท เป็น 350 ล้านบาท |
|     | มูลค่าที่ตราไว้หุ้นละ 10 บาท โดยการออกหุ้นสามัญใหม่จำนวน 10 ล้านหุ้น         |
|     | เสนอขายในราคาหุ้นละ 50 บาท                                       |
|     |                                                                |
|     | เดือนกุมภาพันธ์ บริษัท โกลเบล็ก โฮลดิ้ง แมนเนจเม้นท์ จำกัด ได้เข้าซื้อหุ้นร้อยละ  |
|     | 99.99 ในบริษัท โกลเบล็ก แอ็ดไวเซอรี่ จำกัด จากกลุ่มคูหาเปรมกิจ            |
|     | ในราคาตามมูลค่าที่ตราไว้หุ้นละ 10 บาท เพื่อดำเนินธุรกิจที่ปรึกษาทางการเงิน     |
|     |                                                                |
|     | เดือนเมษายน ได้จดทะเบียนแปรสภาพเป็นบริษัท โกลเบล็ก โฮลดิ้ง แมนเนจเม้นท์   |
|     | จำกัด (มหาชน) (“บริษัท”) และในการประชุมสามัญผู้ถือหุ้นของบริษัท ประจำปี     |
|     | 2547 เมื่อวันที่ 16 เมษายน 2547 ได้มีมติเปลี่ยนแปลงมูลค่าหุ้นที่ตราไว้จากหุ้นละ   |
|     | 10 บาท เป็นหุ้นละ 1 บาท และให้เพิ่มทุนจดทะเบียนจาก 850 ล้านบาท เป็น      |
|     | 1,065 ล้านบาท โดยการออกหุ้นสามัญใหม่จำนวน 215 ล้านหุ้นที่มูลค่าที่ตราไว้หุ้นละ  |
|     | 1 บาท เพื่อเสนอขายแก่ประชาชนและพนักงานของบริษัทและบริษัทย่อย            |
|     |                                                                |
|     | เดือนพฤษภาคม บริษัท โกลเบล็ก แอ็ดไวเซอรี่ จำกัด ได้รับอนุญาตจากสำนักงาน    |
|     | ก.ล.ต. ในการรับโอนสิทธิที่ได้รับความเห็นชอบการเป็นที่ปรึกษาทางการเงิน       |
|     | รวมทั้งการรับโอนย้ายพนักงานทั้งหมดของฝ่ายวาณิชธนกิจมาจากบริษัทหลักทรัพย์ฯ     |
|     |                                                                |
|     | เดือนกันยายน                                                     |
|     | บริษัทได้ทำการเสนอขายหุ้นต่อประชาชนแ                                 |
|     | ละพนักงานของบริษัทและบริษัทย่อยและทำการจดทะเบียนเปลี่ยนแปลงทุนชำระแล้วเป็น |
|     | 1,065 ล้านบาท                                                   |
|     |                                                                |
|     | เดือนตุลาคม หุ้นของบริษัท                                            |
|     | (GBX)ได้เริ่มทำการซื้อขายในตลาดหลักทรัพย์แห่งประเทศไทย                  |
+-----+----------------------------------------------------------------+
| ปี   | เดือนมีนาคม บริษัทได้เพิ่มทุนจดทะเบียนจาก 1,065 ล้านบาท เป็น 1,460 ล้านบาท |
| 2   | เพื่อรองรับการใช้สิทธิของใบสำคัญแสดงสิทธิที่จะออกและเสนอขายแก่ผู้ถือหุ้นเดิม     |
| 548 | และใบ                                                          |
|     | สำคัญแสดงสิทธิที่จะออกและเสนอขายแก่กรรมการและพนักงานของบริษัทและบริษัทย่อย |
|     |                                                                |
|     | เดือนเมษายน บริษัทได้เพิ่มเงินลงทุนในบริษัท โกลเบล็ก แอ็ดไวเซอรี่ จำกัด       |
|     | จากเดิม 10 ล้านบาท เป็น 20 ล้านบาท มูลค่าที่ตราไว้หุ้นละ 10 บาท           |
|     |                                                                |
|     | เดือนพฤศจิกายน บริษัทและบริษัท โกลเบล็ก แอ็ดไวเซอรี่ จำกัด                |
|     | มีการเปลี่ยนแปลงโครงสร้างผู้บริหารทั้งนี้เพื่อให้มีการแบ่งแยกหน้าที่อย่างชัดเจน     |
+-----+----------------------------------------------------------------+
| ปี   | เดือนเมษายน บริษัทได้จัดประชุมวิสามัญผู้ถือหุ้นครั้งที่ 1/2549 เมื่อวันที่ 24 เมษายน |
| 2   | 2549 โดยมีมติเปลี่ยนแปลงแก้ไขลักษณะของใบสำคัญแสดงสิทธิ ดังนี้              |
| 549 |                                                                |
|     | -   ใบสำคัญแสดงสิทธิ จำนวน 355 ล้านหน่วย                            |
|     |     ที่จะออกและเสนอขายให้กับผู้ถือหุ้นเดิม โดยเปลี่ยนแปลงราคาใช้สิทธิจาก 2.30 |
|     |     บาท เป็น 1.00 บาท                                           |
|     |                                                                |
|     | -   ใบสำคัญแสดงสิทธิ                                              |
|     |     ที่จะออกและเสนอขายให้กับกรรมการและพนักงานของบริษัทและบริษัทย่อย      |
|     |     จำนวน 40 ล้านหน่วย                                           |
|     |     โดยเปลี่ยนแปลงลักษณะใบสำคัญแสดงสิทธิจากเดิมที่ออกเป็น 2 กลุ่ม          |
|     |     จำนวนกลุ่มละ 20 ล้านหน่วย เป็น 1 กลุ่ม จำนวน 40 ล้านหน่วย           |
|     |     แก้ไขราคาใช้สิทธิเหลือเพียงราคาเดียวคือที่ 1.00 บาท ต่อหุ้น             |
|     |     และแก้ไขอายุใบสำคัญแสดงสิทธิจากเดิม 5 ปี เป็น 4 ปี                  |
|     |                                                                |
|     | เดือนเมษายน บริษัทหลักทรัพย์ฯ ได้ขายสาขา จำนวน 11 สาขา                |
|     | ซึ่งเป็นราคาขายที่ได้ตกลงร่วมกันและไม่ต่ำกว่ามูลค่าทางบัญชีของทรัพย์สิน          |
|     | ให้กับบริษัทหลักทรัพย์แห่งหนึ่ง                                          |
|     |                                                                |
|     | เดือนมิถุนายน บริษัทได้จัดตั้งบริษัทย่อย คือ บริษัท เอเซีย อิควิตี้ เวนเจอร์ จำกัด   |
|     | โดยบริษัทถือหุ้นร้อยละ 99.99 มีทุนจดทะเบียน 20 ล้านบาท                   |
|     |                                                                |
|     | เดือนตุลาคม บริษัท เอเซีย อิควิตี้ เวนเจอร์ จำกัด มีการลงทุนในบริษัท เอ็น จี วี  |
|     | คาร์เซ็นเตอร์ จำกัด (เอ็นจีวี) ซึ่งเป็นบริษัทร่วมคิดเป็นสัดส่วนร้อยละ 40         |
|     | ของทุนจดทะเบียนของเอ็นจีวี รวมจำนวน 4,000 หุ้น คิดเป็นจำนวนเงิน 0.4      |
|     | ล้านบาทจากทุนจดทะเบียนทั้งสิ้น 1 ล้านบาท และเพิ่มการลงทุนในเดือนพฤศจิกายน   |
|     | อีกจำนวน 36,000 หุ้น คิดเป็นจำนวนเงิน 3.6 ล้านบาท รวมเป็นเงินลงทุน 4     |
|     | ล้านบาท จากทุนจดทะเบียนทั้งสิ้น 10 ล้านบาท                             |
|     | (เอ็นจีวีประกอบธุรกิจค้าร่วมดำเนินการรถโดยสารสาธารณะร่วมกับบุคคล คณะบุคคล  |
|     | นิติบุคคล ส่วนราชการ องค์การ ของรัฐ รัฐวิสาหกิจ)                        |
|     |                                                                |
|     | เดือนพฤศจิกายน ที่ประชุมคณะกรรมการบริษัทหลักทรัพย์ ครั้งที่ 13/2549 เมื่อวันที่   |
|     | 13 พฤศจิกายน 2549 ได้มีมติอนุมัติแต่งตั้ง นายศราวุธ บุษยรัตน์ ให้ดำรงตำแหน่ง   |
|     | กรรมการและประธานเจ้าหน้าที่บริหารแทน นายพิษณุ วิชิตชลชัย                 |
|     | ซึ่งดำรงตำแหน่งรักษาการประธานเจ้าหน้าที่บริหาร อนุมัติแต่งตั้ง นางสาวเพียงดาว  |
|     | วัฒนายากร ให้ดำรงตำแหน่ง กรรมการผู้จัดการ และอนุมัติแต่งตั้ง นายสาธิต รังคสิริ |
|     | เป็นกรรมการและประธานกรรมการตรวจสอบ ทั้งนี้                          |
|     | ได้อนุมัติการลาออกจากตำแหน่งกรรมการตรวจสอบของ นายศราวุธ บุษยรัตน์       |
|     | และนางสาวเพียงดาว วัฒนายากร โดยมีผลตั้งแต่วันที่ 16 พฤศจิกายน 2549       |
|     | และที่ประชุมคณะกรรมการบริษัท ครั้งที่ 14/2549 เมื่อวันที่ 13 พฤศจิกายน 2549   |
|     | ได้มีมติรับทราบการลาออกจากตำแหน่งกรรมการตรวจสอบและกรรมการอิสระของ    |
|     | นางสาวเพียงดาว วัฒนายากร และอนุมัติการลาออกจากตำแหน่งกรรมการอิสระของ  |
|     | นายศราวุธ บุษยรัตน์ ทั้งนี้ ทั้ง 2 ท่านยังคงดำรงตำแหน่งกรรมการของบริษัท       |
|     |                                                                |
|     | เดือนธันวาคม ที่ประชุมคณะกรรมการบริษัท ครั้งที่ 15/2549                   |
|     | และที่ประชุมคณะกรรมการบริษัทหลักทรัพย์ ครั้งที่ 14/2549 เมื่อวันที่ 14 ธันวาคม   |
|     | 2549 ได้มีมติแต่งตั้ง นางสาวจรัญญา แสงสุขดี                             |
|     | ให้ดำรงตำแหน่งกรรมการและกรรมการตรวจสอบของบริษัทและบริษัทหลักทรัพย์      |
+-----+----------------------------------------------------------------+
| ปี   | เดือนกุมภาพันธ์ บริษัท เอเซีย อิควิตี้ เวนเจอร์ จำกัด ได้จำหน่ายเงินลงทุนในบริษัท |
| 2   | เอ็น จี วี คาร์เซ็นเตอร์ จำกัด (“เอ็นจีวี”) ซึ่งเป็นบริษัทร่วม คิดเป็นสัดส่วนร้อยละ |
| 550 | 40 ของทุนจดทะเบียนของ เอ็นจีวี รวมจำนวน 40,000 หุ้น คิดเป็นจำนวนเงิน 4   |
|     | ล้านบาทคืนให้แก่ผู้ขาย (ผู้ถือหุ้นเดิม) ในราคาทุนที่ซื้อมาทั้งจำนวน               |
|     |                                                                |
|     | เดือนพฤศจิกายน บริษัทเพิ่มเงินลงทุนในบริษัท โกลเบล็ก แอ็ดไวเซอรี่ จำกัด       |
|     | ทำให้บริษัทดังกล่าวมีทุนจดทะเบียนและทุนชำระแล้วเพิ่มขึ้นจากเดิม 20 ล้านบาท เป็น |
|     | 30 ล้านบาท มูลค่าที่ตราไว้หุ้นละ 10 บาท                                |
|     |                                                                |
|     | เดือนธันวาคม บริษัท เอเซีย อิควิตี้ เวนเจอร์ จำกัด มีการลงทุนในบริษัท         |
|     | ไซเบอร์แพลนเน็ต อินเตอร์แอคทีฟ จำกัด (“ไซเบอร์”) คิดเป็นสัดส่วนร้อยละ      |
|     | 18.18 ของทุนจดทะเบียนของไซเบอร์ รวมเป็นเงินจำนวน 63 ล้านบาท          |
+-----+----------------------------------------------------------------+
| ปี   | เดือนพฤศจิกายน ที่ประชุมคณะกรรมการบริษัทหลักทรัพย์ ครั้งที่ 11/2551 เมื่อวันที่   |
| 2   | 10 พฤศจิกายน 2551 รับทราบการลาออกของนายศราวุธ บุษยรัตน์ จากตำแหน่ง    |
| 551 | กรรมการและประธานเจ้าหน้าที่บริหาร โดยมีผลตั้งแต่วันที่ 16 พฤศจิกายน 2551    |
+-----+----------------------------------------------------------------+
| ปี   | เดือนกุมภาพันธ์ บริษัทได้ขยายธุรกิจ                                     |
| 2   | โดยสมัคร                                                        |
| 552 | เป็นสมาชิกสมาคมค้าทองคำและเริ่มประกอบกิจการค้าทองคำแท่งตั้งแต่เดือนกุมภาพันธ์ |
|     | 2552 เป็นต้นมา                                                   |
|     |                                                                |
|     | ที่ประชุมคณะกรรมการบริษัทหลักทรัพย์ ฯ ครั้งที่ 2/2552 เมื่อวันที่ 12 กุมภาพันธ์    |
|     | 2552 รับทราบการลาออกของ นายหรั่ง คงพลัง จากตำแหน่ง กรรมการ          |
|     | และมีมติแต่งตั้ง นายเกรียงไกร ศิระวณิชการเข้าดำรงตำแหน่งกรรมการแทน       |
|     | โดยมีผลตั้งแต่วันที่ 12 กุมภาพันธ์ 2552                                  |
|     |                                                                |
|     | เดือนพฤษภาคม นายณัฐวุฒิ เขมะโยธิน กรรมการผู้จัดการและเลขานุการบริษัท      |
|     | และนายธงชัย เจริญสิทธิ์                                             |
|     | กรรมการอิสระและกรรมการตรวจสอบได้แจ้งความประสงค์ลาออกจากตำแหน่ง      |
|     | ในวันที่ 15 พฤษภาคม 2552 และวันที่ 31 พฤษภาคม 2552 ตามลำดับ           |
|     | โดยในที่ประชุมคณะกรรมการบริษัท ครั้งที่ 5/2552 เมื่อวันที่ 14 พฤษภาคม 2552   |
|     | ได้มีมติแต่งตั้ง นายเกรียงไกร ศิระวณิชการ เข้าดำรงตำแหน่งเลขานุการบริษัท     |
|     | และรักษาการตำแหน่งกรรมการผู้จัดการ และแต่งตั้งนางสาว                   |
|     |                                                                |
|     | อัจฉริยา อังศุธรรม เข้าดำรงตำแหน่งกรรมการ โดยมีผลตั้งแต่วันที่ 15 พฤษภาคม   |
|     | 2552 เป็นต้นไป และนายธงชัย เจริญสิทธิ์ กรรมการตรวจสอบและกรรมการอิสระ   |
|     | ได้แจ้งลาออกมีผลตั้งแต่วันที่ 31 พฤษภาคม 2552                           |
|     |                                                                |
|     | เดือนมิถุนายน ที่ประชุมคณะกรรมการบริษัท ครั้งที่ 6/2552 เมื่อวันที่ 11 มิถุนายน   |
|     | 2552 ได้มีมติแต่งตั้งนายสมชาย สกุลสุรรัตน์                               |
|     | เข้าดำรงตำแหน่งกรรมการอิสระและกรรมการตรวจสอบ โดยมีผลตั้งแต่วันที่ 11     |
|     | มิถุนายน 2552 เป็นต้นไป                                            |
|     |                                                                |
|     | เดือนกันยายน นายเกรียงไกร ศิระวณิชการ ได้แจ้งขอลาออกจากตำแหน่งกรรมการ  |
|     | และรักษาการกรรมการผู้จัดการ และที่ประชุมคณะกรรมการบริษัท ครั้งที่ 8/2552    |
|     | เมื่อวันที่ 14 สิงหาคม 2552 ได้มีมติแต่งตั้งนายภาคภูมิ ภาคย์วิศาล              |
|     | เข้าดำรงตำแหน่งกรรมการผู้จัดการและรักษาการเลขานุการบริษัท โดยมีผลตั้งแต่วันที่ |
|     | 1 กันยายน 2552                                                  |
|     |                                                                |
|     | เดือนตุลาคม นายสาธิต รังคสิริ                                        |
|     | ได้แจ้งลาออกจากตำแหน่งประธานกรรมการตรวจสอบและ                     |
|     |                                                                |
|     | กรรมการอิสระ                                                    |
|     |                                                                |
|     | เดือนพฤศจิกายน นายบัณฑูร สุภัควณิช                                    |
|     | ได้เข้ารับตำแหน่งประธานกรรมการตรวจสอบและกรรมการอิสระ เมื่อวันที่ 13      |
|     | พฤศจิกายน 2552 และได้แจ้งลาออกจากตำแหน่งในวันที่ 29 พฤศจิกายน 2552 โดย |
|     | พล.ต.อ ดรุณ โสตถิพันธุ์                                             |
|     | เข้าดำรงตำแหน่งประธานกรรมการตรวจสอบและกรรมการอิสระแทน             |
|     | โดยมีผลตั้งแต่วันที่ 21 ธันวาคม 2552                                   |
|     |                                                                |
|     | เดือนธันวาคม บริษัท โกลเบล็ก แอ็ดไวเซอรี่ จำกัด                         |
|     | ได้แจ้งระงับการปฏิบัติหน้าที่เป็นที่ปรึกษาทางการเงิน                         |
+-----+----------------------------------------------------------------+
| ปี   | เดือนมีนาคม ในการประชุมสามัญผู้ถือหุ้นครั้งที่ 1/2553                       |
| 2   | ของบริษัทได                                                      |
| 553 | ้มีมติแก้ไขเพิ่มเติมข้อกำหนดสิทธิของใบสำคัญแสดงสิทธิที่จะซื้อหุ้นสามัญของบริษัทจำนวน |
|     | 40,000,000 หน่วย ที่จัดสรรให้แก่กรรมการและพนักงานของบริษัทและบริษัทย่อย    |
|     | โดยเพิ่มเติมเงื่อนไขในกรณีที่กรรมการและ/หรือพนักง                        |
|     | านลาออกหรือพ้นสภาพจากการเป็นกรรมการและ/หรือพนักงานของบริษัทและบริษัทย่อย |
|     | ต้องส่งคืนใบสำคัญแสดงสิทธิในส่วนที่ยังไม่ได้มีการใช้สิทธิทั้งหมดที่ถืออยู่ให้แก่บริษัท    |
|     | และให้สามารถนำใบสำคัญแสดงสิท                                      |
|     | ธิที่ยังไม่มีการใช้สิทธิดังกล่าวมาจัดสรรให้แก่พนักงานและบริษัทและบริษัทย่อยรายอื่นได้ |
|     |                                                                |
|     | เดือน มิถุนายน นางสาวอัจฉริยา อังศุธรรม ได้ลาออกจากกรรมการบริษัทตั้งแต่วันที่  |
|     | 30 มิถุนายน 2553 และที่ประชุมคณะกรรมการบริษัทครั้งที่ 6/2553 เมื่อวันที่ 9     |
|     | มิถุนายน 2553 ได้มีมติแต่งตั้ง นายธนพิศาล คูหาเปรมกิจ เป็นกรรมการบริษัทแทน   |
|     | โดยมีผลตั้งแต่วันที่ 1 กรกฎาคม 2553                                   |
|     | แ                                                              |
|     | ละเปลี่ยนแปลงรายชื่อกรรมการผู้มีอำนาจลงนามผูกพันบริษัทตามหนังสือรับรองใหม่เป็น |
|     | นายโอฬาร คูหาเปรมกิจ นายภาคภูมิ ภาคย์วิศาล และนายธนพิศาล คูหาเปรมกิจ    |
|     | กรรมการสองในสามลงรายมือชื่อร่วมกันและประทับตราสำคัญของบริษัท นอกจากนี้    |
|     | คณะกรรมการบริษัทยังมีมติอนุมัติให้บริษัทขายหุ้นสามัญในบริษัท โกลเบล็ก แอ็ดไวเซอรี่ |
|     | จำกัด จำนวน 747,000 หุ้น ให้กับนายอาทิตย์ มนัสจินดาวงศ์                  |
|     | ทำให้สัดส่วนการถือหุ้นลดลงคงเหลือร้อยละ 75.10                          |
|     |                                                                |
|     | และบริษัทหลักทรัพย์ โกลเบล็ก จำกัด ได้ปิดสาขาชลบุรี                       |
|     |                                                                |
|     | เดือน กรกฎาคม บริษัท โกลเบล็ก แอ็ดไวเซอรี่ จำกัด                       |
|     | ได้ประชุมวิสามัญผู้ถือหุ้นและมีมติเปลี่ยนชื่อบริษัทเป็น บริษัท โกลเบล็ก คอนเนค จำกัด |
|     | แล                                                             |
|     | ะเปลี่ยนแปลงธุรกิจเป็นการให้บริการข้อมูลสารสนเทศและจำหน่ายอุปกรณ์คอมพิวเตอร์ |
|     |                                                                |
|     | เดือน ธันวาคม บริษัทหลักทรัพย์ โกลเบล็ก จำกัด ได้ประชุมคณะกรรมการบริษัทครั้งที่ |
|     | 12/2553 เมื่อวันที่ 13 ธันวาคม 2553 มีมติเพิ่มทุนจดทะเบียนจาก 350 ล้านบาท   |
|     | เป็น 500 ล้านบาท โดยการออกหุ้นเพิ่มทุนจำนวน 15 ล้านหุ้น มูลค่าที่ตราไว้หุ้นละ   |
|     | 10 บาท เสนอขายต่อผู้ถือหุ้นเดิมตามสัดส่วนการถือหุ้น ในราคาหุ้นละ 10 บาท      |
|     | โดยมีวัตถุประสงค์ในกา                                              |
|     | รเพิ่มทุนเพื่อเป็นการเสริมสร้างเงินกองทุนและใช้เป็นทุนหมุนเวียนในบริษัทหลักทรัพย์ฯ |
|     |                                                                |
|     | และที่ประชุมคณะกรรมการบริษัท ครั้งที่ 12/2553 เมื่อวันที่ 13 ธันวาคม 2553     |
|     | ได้มีมติอนุมัติเพิ่มทุนในบริษัทหลักทรัพย์ โกลเบล็ก จำกัด ซึ่งเป็นบริษัทย่อย          |
|     | ตามสัดส่วนการถือหุ้นเป็นจำนวน 15 ล้านหุ้น มูลค่าหุ้นละ 10 บาท เป็นจำนวนเงิน   |
|     | 150 ล้านบาท รวมเป็นเงินลงทุน 500 ล้านบาท ทั้งนี้ การถือหุ้นในบริษัทหลักทรัพย์ฯ  |
|     | ก่อนและหลังการเพิ่มทุนมีสัดส่วนเท่าเดิมคือ ร้อยละ 99.99                    |
|     |                                                                |
|     | เดือนธันวาคม บริษัท เอเซีย อิควิตี้ เวนเจอร์ จำกัด ได้ขายหุ้นทั้งหมดของบริษัท    |
|     | ไซเบอร์ แพลนเน็ต อินเตอร์แอคทีฟ จำกัด (มหาชน) จำนวน 25 ล้านหุ้น         |
+-----+----------------------------------------------------------------+
| ปี   | เดือนมกราคม บริษัทได้ชำระเงินเพิ่มทุนให้กับบริษัทหลักทรัพย์ โกลเบล็ก จำกัด      |
| 2   | เป็นเงินจำนวน 150 ล้านบาท                                         |
| 554 |                                                                |
|     | เดือนกุมภาพันธ์ นางสาวจรัญญา แสงสุขดี                                 |
|     | ได้ลาออกจากการเป็นกรรมการตรวจสอบและกรรมการอิสระ เมื่อวันที่ 24 กุมภาพันธ์ |
|     | 2554                                                           |
|     |                                                                |
|     | เดือนเมษายน นายภาคภูมิ ภาคย์วิศาล ได้ลาออกจากการเป็นกรรมการผู้จัดการ     |
|     | และรักษาการเลขานุการบริษัท เมื่อวันที่ 1 เมษายน 2554                    |
|     | บริษัทได้แต่งตั้งนายทรงวุฒิ อภิรักษ์ขิต                                    |
|     | เป็นกรรมการผู้จัดการและรักษาการเลขานุการบริษัท และแต่งตั้งนายสุเทพ พงษ์พิทักษ์ |
|     | เป็นกรรมการตรวจสอบและกรรมการอิสระเมื่อวันที่ 1 เมษายน 2554            |
|     |                                                                |
|     | เดือนมิถุนายน พล.ต.อ.ดรุณ โสตถิพันธุ์                                  |
|     | ได้ลาออกจากการเป็นประธานกรรมการตรวจสอบและกรรมการอิสระเมื่อวันที่ 13    |
|     | มิถุนายน 2554                                                    |
|     |                                                                |
|     | เดือนสิงหาคม บริษัทได้แต่งตั้งนายสมชาย สกุลสุรรัตน์                        |
|     | จากกรรมการตรวจสอบและกรรมการอิสระ                                |
|     | เป็นประธานกรรมการตรวจสอบและกรรมการอิสระ และแต่งตั้งนายสุเทพ          |
|     | ธรรมมารักษ์ เป็นกรรมการตรวจสอบและกรรมการอิสระ เมื่อวันที่ 10 สิงหาคม     |
|     | 2554                                                           |
+-----+----------------------------------------------------------------+
| ปี   | เดือนมกราคม บริษัทหลักทรัพย์ โกลเบล็ก จำกัด ได้เปิดสาขานครราชสีมา         |
| 2   | จังหวัดนครราชสีมา และสาขาสุรินทร์ จังหวัดสุรินทร์                         |
| 555 |                                                                |
|     | บริษัท โกลเบล็ก คอนเนค จำกัด ได้หยุดการดำเนินธุรกิจเป็นการชั่วคราว         |
|     |                                                                |
|     | เดือนกุมภาพันธ์ ในการประชุมคณะกรรมการบริษัท ครั้งที่ 2/2555 วันที่ 21        |
|     | กุมภาพันธ์ 2555 มีมติแต่งตั้งนายบุญเลิศ แก้วพันธ์พฤกษ์ ผู้สอบบัญชีรับอนุญาตแห่งบริษัท |
|     | บีพีอาร์ ออดิท แอดไวเซอรี่ จำกัด เป็นผู้สอบบัญชีของบริษัทและบริษัทย่อย ประจำปี   |
|     | 2555 แทน นางสุวิมล กฤตยาเกียรณ์ ผู้สอบบัญชี แห่งสำนักงานสอบบัญชี ดี ไอ เอ   |
|     | ที่เป็นผู้สอบบัญชีของบริษัทและบริษัทย่อยมาตั้งแต่ปี 2549–2554 นอกจากนี้          |
|     | คณะกรรมการได้มีมติซื้อหุ้นสามัญบริษัท โกลเบล็ก คอนเนค จำกัด คืนจากนายอาทิตย์  |
|     | มนัสจินดาวงศ์ จำนวน 747,000 หุ้น ทำให้บริษัทถือหุ้นในบริษัท โกลเบล็ก คอนเนค  |
|     | จำกัด เป็นจำนวน 2,999,994 หุ้น คิดเป็นสัดส่วนร้อยละ 99.99               |
|     |                                                                |
|     | เดือนมีนาคม นายพิษณุ วิชิตชลชัย                                       |
|     | ได้ลาออกจากตำแหน่งกรรมการและประธานเจ้าหน้าที่บริหาร บริษัทหลักทรัพย์ฯ      |
|     | เมื่อวันที่ 1 มีนาคม 2555 และนายธนพิศาล คูหาเปรมกิจ                     |
|     | ได้ลาออกจากตำแหน่งกรรมการและรองกรรมการผู้จัดการ บริษัท เมื่อวันที่ 13      |
|     | มีนาคม 2555 เพื่อไปดำรงตำแหน่งประธานเจ้าหน้าที่บริหาร บริษัทหลักทรัพย์ฯ      |
|     | และในการประชุมคณะกรรมการบริษัท ครั้งที่ 3/2555 วันที่ 21 มีนาคม 2555      |
|     | ได้มีมติแต่งตั้งนายธราภุช คูหาเปรมกิจ เป็นกรรมการ                        |
|     | และกรรมการผู้มีอำนาจผูกพันของบริษัท                                   |
|     |                                                                |
|     | เดือนมิถุนายน บริษัทหลักทรัพย์ โกลเบล็ก จำกัด ได้เปิดสาขาถนนเพชรบุรี กรุงเทพฯ |
|     |                                                                |
|     | เดือนสิงหาคม บริษัทหลักทรัพย์ โกลเบล็ก จำกัด ได้เปิดสาขาปากช่อง            |
|     | จังหวัดนครราชสีมา และสาขาจันทบุรี สาขาสุรินทร์                          |
|     |                                                                |
|     | เดือนตุลาคม บริษัทหลักทรัพย์ โกลเบล็ก จำกัด ได้เปิดสาขาอุบลราชธานี          |
|     | จังหวัดอุบลราชธานี                                                 |
|     |                                                                |
|     | เดือนพฤศจิกายน บริษัทหลักทรัพย์ โกลเบล็ก จำกัด ได้เปิดสาขาชลบุรี จังหวัดชลบุรี  |
|     |                                                                |
|     | เดือนธันวาคม บริษัทหลักทรัพย์ โกลเบล็ก จำกัด ได้เปิดสาขาสระบุรี จังหวัดสระบุรี  |
+-----+----------------------------------------------------------------+
| ปี   | เดือนมกราคม บริษัทหลักทรัพย์ โกลเบล็ก จำกัด ได้ปิดสาขาเยาวราช            |
| 2   |                                                                |
| 556 | เดือนสิงหาคม บริษัทหลักทรัพย์ โกลเบล็ก จำกัด ได้ปิดสาขาถนนเพชรบุรีตัดใหม่     |
|     |                                                                |
|     | เดือนธันวาคม นายทรงวุฒิ อภิรักษ์ขิต ได้ลาออกจากการเป็นกรรมการ            |
|     | กรรมการผู้จัดการ และรักษาการเลขานุการบริษัท เมื่อวันที่ 26 ธันวาคม 2556     |
|     | และได้แต่งตั้งนายธราภุช คูหาเปรมกิจ กรรมการและรองกรรมการผู้จัดการ เป็น    |
|     | รักษาการกรรมการผู้จัดการ                                           |
+-----+----------------------------------------------------------------+

1.3 โครงสร้างการถือหุ้นของกลุ่มบริษัท

บริษัท โกลเบล็ก โฮลดิ้ง แมนเนจเม้นท์ จำกัด (มหาชน) (“บริษัท”)
มีผู้ถือหุ้นใหญ่เป็นกลุ่มตระกูลคูหาเปรมกิจ บริษัทมีการลงทุนในบริษัทย่อยต่าง ๆ
ตามโครงสร้างการถือหุ้นของกลุ่มบริษัท ณ วันที่ 31 ธันวาคม 2556 ดังนี้

2. ลักษณะการประกอบธุรกิจ

2.1 ลักษณะผลิตภัณฑ์หรือบริการ

ก) บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

1. ธุรกิจด้านการลงทุน

บริษัทดำเนินธุรกิจด้านการลงทุนโดย ณ วันที่ 31 ธันวาคม 2556 บริษัทได้ลงทุนในบริษัทย่อย 3
แห่ง ประกอบด้วย

  - บริษัทหลักทรัพย์ โกลเบล็ก จำกัด

  ประกอบธุรกิจเป็นนายหน้าซื้อขายหลักทรัพย์

  - บริษัท โกลเบล็ก คอนเนค จำกัด

  ประกอบธุรกิจให้บริการข้อมูลสารสนเทศและจำหน่ายอุปกรณ์คอมพิวเตอร์

  - บริษัท เอเซีย อิควิตี้ เวนเจอร์ จำกัด

  ประกอบธุรกิจการลงทุน หรือร่วมลงทุนในบริษัทอื่น ที่มิใช่ธุรกิจการเงินหรือเกี่ยวข้อง

  กับธุรกิจการเงิน โดยเน้นการลงทุนในกิจการธุรกิจขนาดกลางและขนาดย่อม (SMEs)

  หรือเป็นธุรกิจที่ภาครัฐมีนโยบายส่งเสริมสนับสนุน

นโยบายการลงทุนในทองคำแท่งและโลหะเงิน

การลงทุนในทองคำแท่งและโลหะเงินของบริษัท จะดำเนินการโดยผู้มีอำนาจตามที่บริษัทกำหนด
โดยจะทำการลงทุนในทองคำแท่งซึ่งอ้างอิงกับราคา Spot ของสิงคโปร์
และโลหะเงินซึ่งอ้างอิงกับราคา Spot ของสิงคโปร์เช่นกัน

หลักเกณฑ์ เงื่อนไข และวิธีการซื้อขายและลงทุน

1.  คณะกรรมการได้กำหนดสถานะการลงทุนในทองคำแท่งและโลหะเงิน ดังนี้

    -   ทองคำแท่งไม่เกิน 50 กิโลกรัม

    -   โลหะเงินไม่เกิน 30,000 Oz

2.  การจำกัดผลขาดทุนจากการลงทุน โดยแยกประเภทเป็นทองคำแท่งและโลหะเงิน

    -   ทองคำแท่งมีผลขาดทุน (cut-loss) ไม่เกิน 500,000 บาท

    -   โลหะเงินมีผลขาดทุน (cut-loss) ไม่เกิน 300,000 บาท

  โดยหากถึงจุดขาดทุนดังกล่าวทางผู้มีอำนาจจะทำการปิดสถานะที่ถือไว้ทันที เพื่อไม่ให้มีผล

  ขาดทุนเกินกว่าที่นโยบายกำหนดไว้

3.  กำหนดให้มีการรายงานสถานะการลงทุน ผลตอบแทน
    และยอดคงเหลือเพื่อเสนอต่อคณะกรรมการบริษัทเป็นรายเดือนเพื่อเป็นประโยชน์ในการควบคุมและติดตามผลการดำเนินงาน

4.  ประเภทระยะเวลาในการลงทุน

    -   การลงทุนชั่วคราว (short term investment) หมายถึง
        การลงทุนที่บริษัททำการลงทุนไม่เกิน 1 ปี

    -   การลงทุนระยะยาว (long term investment) หมายถึง
        การลงทุนที่บริษัททำการลงทุนระยะเวลาเกิน 1 ปี

นโยบายการลงทุนในหลักทรัพย์

การลงทุนในหลักทรัพย์ของบริษัทดำเนินการโดยผู้มีอำนาจตามหนังสือรับมอบอำนาจภายใต้การกำกับดูแลจากคณะกรรมการบริษัท
โดยบริษัทจะลงทุนในหลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย
รวมถึงตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
ซึ่งจะมีการแบ่งแยกอย่างชัดเจนจากการลงทุนของบริษัทหลักทรัพย์ฯ
ซึ่งอยู่ภายใต้การดูแลของคณะกรรมการลงทุนและคณะกรรมการของบริษัทหลักทรัพย์ฯ

หลักเกณฑ์ เงื่อนไข และวิธีการซื้อขายและลงทุน

1.  คณะกรรมการบริษัท เป็นผู้กำหนดนโยบาย หลักเกณฑ์ในการซื้อขายหลักทรัพย์ และมี

อำนาจอนุมัติวงเงินเพื่อการซื้อขายและลงทุนในหลักทรัพย์เพื่อบัญชีบริษัท

2.  วงเงินเพื่อการซื้อขายและลงทุนในหลักทรัพย์ หมายถึง วงเงินเพื่อการซื้อขายและลงทุน

ในหลักทรัพย์ที่บริษัทตั้งใจจะถือไว้ไม่เกิน 1 ปี กรณีมีการลงทุนโอนประเภทหรือ

เปลี่ยนวัตถุประสงค์เป็นการลงทุนระยะยาวเกินกว่า 1 ปี ให้นำเสนอคณะกรรมการบริษัทเพื่อ

พิจารณาอนุมัติต่อไป

3.  ผู้มีอำนาจตามหนังสือมอบอำนาจ เป็นผู้มีอำนาจอนุมัติรายการซื้อขายและ/หรือลงนาม

ในเอกสาร และใบยืนยันผลการซื้อขาย (Confirmation)

4. กำหนดให้มีการรายงานการซื้อขายและการลงทุน ผลตอบแทน และยอดคงเหลือ เพื่อ

เสนอต่อคณะกรรมการบริษัทเป็นรายเดือน เพื่อเป็นข้อมูลในการควบคุมและติดตาม

รวมถึงการกำหนดแผนการลงทุนในครั้งต่อไป

  5. การจำกัดผลขาดทุนจากการลงทุน ให้ขึ้นอยู่กับการพิจารณาของคณะกรรมการบริษัท

ทั้งนี้ กรณีที่มีผลขาดทุนเกินกว่าร้อยละ 2 ของราคาทุนสำหรับตราสารหนี้ และเกินกว่า

ร้อยละ 5 สำหรับตราสารทุนให้รายงานต่อคณะกรรมการบริษัทเพื่อทราบ และกรณีมีผล

ขาดทุนเกินกว่าร้อยละ 5 สำหรับตราสารหนี้ และเกินกว่าร้อยละ 10 สำหรับตราสารทุน

ให้รายงานคณะกรรมการลงทุน เพื่อร่วมพิจารณาหาแนวทางที่เหมาะสม และกรณีที่มีผล

ขาดทุนเกินกว่าร้อยละ 10 ของราคาทุนสำหรับตราสารหนี้ และเกินกว่าร้อยละ 20

สำหรับตราสารทุน ให้คณะกรรมการลงทุนพิจารณาอนุมัติการจำกัดผลขาดทุน

โดยให้ตระหนักถึงสภาวะทางเศรษฐกิจ การเมือง และปัจจัยอื่นที่กระทบต่อหลักทรัพย์

นั้นๆ ณ ขณะนั้นประกอบการตัดสินใจ

  6. การซื้อขายและการลงทุนในหลักทรัพย์ทุกประเภทจะต้องอยู่ภายใต้กรอบและไม่ขัดต่อกฎหมาย

  และกฎเกณฑ์ที่เกี่ยวข้องของ กลต. และธุรกิจหลักทรัพย์

 นโยบายการลงทุนในตราสารหนี้

ขอบเขตการลงทุน

การซื้อขายและลงทุนในหลักทรัพย์เพื่อบัญชีบริษัทในที่นี้
จะหมายถึงและครอบคลุมเฉพาะถึงการซื้อขายและลงทุนในหลักทรัพย์อันเป็นตราสารแห่งหนี้เท่านั้น
รวมถึงการลงทุนในบัญชีเงินฝากของธนาคารพาณิชย์ และการปล่อยสินเชื่อให้กับสถาบันการเงิน เช่น
การลงทุนในตั๋วสัญญาใช้เงินและ/หรือตั๋วแลกเงิน
ตามรายชื่อและวงเงินที่ได้รับอนุมัติจากคณะกรรมการบริษัท

การซื้อขายเพื่อพอร์ตประเภทต่างๆ

การซื้อขายและลงทุนในตราสารหนี้เพื่อเข้าพอร์ตต่างๆ จะมีความสัมพันธ์กับ ประเภท อายุและสภาพ

คล่องของตราสารหนี้ ซึ่งปัจจุบันพันธบัตรรัฐบาลและตั๋วเงินคลังมีสภาพคล่องสูง
ขณะที่ตราสารหนี้ที่มีอายุยาวจะได้ส่วนต่างกำไรและขาดทุนสูง ดังนั้น
การซื้อขายและลงทุนในตราสารหนี้เพื่อพอร์ต จึงจัดเป็นประเภทต่างๆ ดังนี้ 1) พอร์ตเพื่อค้า 2)
พอร์ตเผื่อขาย และ 3) พอร์ตเพื่อลงทุน

แนวทางการซื้อขายและลงทุนตามประเภทและอายุของตราสาร

  กรณีเพื่อค้า จะเป็นการซื้อขายและลงทุนในพันธบัตรรัฐบาล ตั๋วเงินคลัง
  เงินฝากประเภทเรียกคืนเมื่อ

ทวงถามและ/หรือประเภทที่มีกำหนดระยะเวลา และตราสารหนี้ประเภทตั๋วสัญญาใช้เงินและ/หรือ
ตั๋วแลกเงินที่ออกและรับรองโดยธนาคารพาณิชย์
หรือบริษัทเงินทุนตามรายชื่อและวงเงินที่ได้รับอนุมัติจากคณะกรรมการบริษัทตามระดับอายุและ
Trading Sentiment ในช่วงเวลานั้น

กรณีพอร์ตเผื่อขายหรือพอร์ตเพื่อลงทุน
จะมีแนวทางการซื้อขายและลงทุนเช่นเดียวกับกรณีพอร์ตเพื่อค้าข้างต้น
ทั้งนี้จะต้องมีระดับอัตราผลตอบแทนสูงกว่า Funding Cost เพื่อไม่เป็นภาระหรือมี Carrying
Cost ที่สูงเกินไป เมื่อเทียบกับกำไรที่ได้รับกรณีที่มีการขายหลังจากถือมาระยะหนึ่ง

หมายเหตุ : สำหรับการซื้อขายและลงทุนกรณีหุ้นกู้ภาคเอกชน และ/หรือตราสารประเภทอื่น
จะต้องนำเสนอและได้รับอนุมัติจาก

คณะกรรมการบริษัท ก่อนทุกครั้ง

วงเงินเพื่อการซื้อขายและลงทุน

การกำหนดวงเงินเพื่อการซื้อขายและลงทุนตามพอร์ตต่างๆ ข้างต้นเป็นจำนวนเงินนั้น
อาจทำให้ขาดความคล่องตัวในการซื้อขายได้
จึงควรเป็นการกำหนดวงเงินอนุมัติเพื่อการซื้อขายและลงทุนโดยรวม
ตามสัดส่วนของเงินทุนหมุนเวียนของบริษัท
โดยเป็นวงเงินที่ไม่กระทบต่อกิจกรรมโดยรวมและสภาพคล่องของบริษัท
และไม่เกินวงเงินอนุมัติโดยรวมทั้งหมด

 นโยบายการลงทุนในหน่วยลงทุน

  ขอบเขตการลงทุน

  หน่วยลงทุนประเภทกองทุนเปิด (Open-end Fund)
  ประเภทที่มีนโยบายลงทุนในตราสารหนี้ระยะสั้น

หรือแนวทางเพื่อการบริหารเงิน (Money Market Fund)
และประเภทที่มีนโยบายลงทุนในตราสารทุน ทั้งนี้
จะต้องอยู่ภายใต้กรอบและไม่ขัดต่อแนวนโยบายการลงทุนในตราสารหนี้และตราสารทุนเดิม
กรณีประเภทตราสารที่กองทุนบริหารจัดการมี Rating
ต่ำกว่าอันดับน่าลงทุนสำหรับตราสารหนี้หรืออยู่นอกกลุ่ม SET100 สำหรับตราสารทุน
หรือไม่เป็นไปตามแนวนโยบายเดิมที่กำหนดไว้
ให้ถือว่าได้รับความน่าเชื่อถือจากการพิจารณาของคณะกรรมการลงทุนของบริษัทหลักทรัพย์จัดการกองทุนรวมนั้นๆ
มาอย่างดีแล้ว

การลงทุนในหน่วยลงทุนให้ครอบคลุมถึงการลงทุนในกองทุนส่วนบุคคล หรือ Private Fund โดยให้

บริษัทจัดการลงทุนเป็นผู้ดำเนินการให้ภายใต้การกำกับดูแลของ กลต. ทั้งนี้
ให้ครอบคลุมถึงการลงทุนในทุกสินทรัพย์ลงทุนทั้งในประเทศและต่างประเทศ อาทิเช่น หุ้น
ตราสารหนี้ กองทุนรวม ตราสารอนุพันธ์ และ Structure products
ที่เกิดจากการสังเคราะห์ตราสารทางการเงินอีกทอดหนึ่ง ฯลฯ

นโยบายการลงทุนในตราสารทุน

การอนุมัติวงเงินลงทุน

ให้คณะกรรมการบริษัทมีอำนาจและหน้าที่ร่วมกันกำหนดนโยบาย และหลักเกณฑ์ในการค้าและลงทุน

ในหลักทรัพย์เพื่อบัญชีบริษัท หากมีข้อผิดพลาดจากการซื้อขาย
และเกินวงเงินลงทุนให้ทำเรื่องเสนอขออนุมัติจากคณะกรรมการบริษัท
เพื่อให้สัตยาบันในการประชุมครั้งต่อไป

ขอบเขตการลงทุน

หลักทรัพย์ทั้งประเภทจดทะเบียนและมิได้จดทะเบียนในตลาดหลักทรัพย์แห่งประเทศไทย รวมถึง

ตราสารสิทธิ (warrant) หลักทรัพย์ในกระดานต่างประเทศ และหลักทรัพย์ในตลาด MAI
โดยมีรายละเอียดเพิ่มเติมดังนี้

  1. หลักทรัพย์ในหมวด SET 100

  2. กลุ่มหลักทรัพย์ที่ทีมการลงทุนของบริษัทนำเสนอต่อที่ปรึกษาการลงทุนและนำเสนอต่อคณะ

กรรมการบริษัทผ่านประธานกรรมการ ซึ่งรายชื่อกลุ่มหลักทรัพย์ดังกล่าวจะต้องนำเสนอต่อ

  คณะกรรมการบริษัทเพื่อขออนุมัติก่อนการลงทุนทุกครั้ง

3. การลงทุนในหลักทรัพย์ที่มิได้จดทะเบียนในตลาดหลักทรัพย์แห่งประเทศไทย (non-Listed)

ให้ทำรายงานเสนอคณะกรรมการบริษัทเพื่อพิจารณาอนุมัติเป็นครั้งๆ ไป

เงื่อนไขในการลงทุนรายหลักทรัพย์

1.  จะต้องไม่ลงทุนในหลักทรัพย์ของบริษัทใดบริษัทหนึ่งเกินกว่าร้อยละ 5 ของทุนจดทะเบียนของ

  บริษัทดังกล่าว กรณีเกินกว่าร้อยละ 5 ให้ทำเรื่องรายงานและนำเสนอขออนุมัติต่อคณะกรรมการ

  บริษัทเพื่อให้สัตยาบันในการประชุมคราวต่อไป ทั้งนี้ ห้ามมิให้มีการลงทุนเกินกว่าร้อยละ 15 ของ

  ทุนจดทะเบียนของบริษัทใดบริษัทหนึ่งดังกล่าว และ

2.  มูลค่าการลงทุนในหลักทรัพย์เมื่อคำนวณจากมูลค่าสินทรัพย์สุทธิ (Net Tangible Asset :
    NTA)

  ของหลักทรัพย์ที่ลงทุนตามสัดส่วนที่บริษัทซื้อหรือขายเปรียบเทียบกับมูลค่าของสินทรัพย์สุทธิ

  สินทรัพย์สุทธิทั้งหมดของบริษัท ต้องมีสัดส่วนน้อยกว่าร้อยละ 15, และ

3. มูลค่าซื้อขายตามจริงเปรียบเทียบกับสินทรัพย์รวมของบริษัท ต้องมีสัดส่วนน้อยกว่าร้อยละ 15
และ

4. มูลค่าหุ้นที่บริษัทออกเพื่อชำระราคาหลักทรัพย์ที่บริษัทลงทุนเปรียบเทียบกับจำนวนหุ้นที่ออก

จำน่ายและเรียกชำระแล้วของบริษัท ต้องมีสัดส่วนน้อยกว่าร้อยละ 15

ทั้งนี้ ไม่มีข้อจำกัดด้านจำนวนหลักทรัพย์ที่บริษัทจะลงทุน ซึ่งอาจทำให้เกิดการกระจุกตัวในการลงทุน

อย่างไรก็ตามบริษัทมีนโยบายในการลงทุนโดยพิจารณาจากความเหมาะสมตามสภาวะตลาด
ปัจจัยพื้นฐาน ผลตอบแทนในรูปเงินปันผล กำไรจากการซื้อขาย
และให้มีการกระจายความเสี่ยงโดยลงทุนในหลักทรัพย์ตามกลุ่มอุตสาหกรรมต่าง ๆ ทั้งนี้
จำนวนหลักทรัพย์และสัดส่วนเงินลงทุนในหลักทรัพย์ของบริษัทในกลุ่มอุตสาหกรรมต่างๆ
มีการเปลี่ยนแปลงอยู่เสมอตามความเปลี่ยนแปลงของสภาวะตลาดและราคาหลักทรัพย์ในแต่ละกลุ่มอุตสาหกรรม

  ประเภทการลงทุนในหลักทรัพย์

1.  การลงทุนชั่วคราว (short term investment) หมายถึง
    การลงทุนที่บริษัทฯตั้งใจจะถือไว้ไม่เกิน 1 ปี

2.  การลงทุนระยะยาว (long term investment) หมายถึง
    การลงทุนที่บริษัทฯตั้งใจจะถือไว้เกิน 1 ปี

นอกจากนี้ มติที่ประชุมคณะกรรมการบริษัทโกลเบล็ก โฮลดิ้ง แมนเนจเม้นท์ จำกัด (มหาชน) ครั้งที่

10/2548 ประชุมเมื่อวันที่ 8 กันยายน 2548 และเพิ่มเติมตามมติที่ประชุมคณะกรรมการบริษัทครั้งที่
12/2549 ประชุมเมื่อวันที่ 7 กันยายน 2549
ได้เพิ่มเติมนโยบายและวงเงินการซื้อขายและลงทุนในหลักทรัพย์เพื่อบัญชีของบริษัท
เพื่อก่อให้เกิดความชัดเจนในประเด็นสำคัญดังต่อไปนี้

1.  บริษัทจะไม่ลงทุนในหลักทรัพย์ที่มีบริษัทหลักทรัพย์ โกลเบล็ก จำกัด เป็นผู้จัดจำหน่ายหลักทรัพย์

หรือรับประกันการจำหน่ายหลักทรัพย์ ภายในระยะเวลา 3 เดือนนับจากวันที่หลักทรัพย์นั้นได้

  เข้าซื้อขายในตลาดหลักทรัพย์แห่งประเทศไทย

2.  บริษัทมีการกำหนดประเภทการลงทุนที่มีความเสี่ยงต่ำและสภาพคล่องสูง เช่น การลงทุนใน

  พันธบัตรรัฐบาล ตั๋วเงินคลัง ที่ออกหรือค้ำประกันโดยภาครัฐอายุไม่เกิน 12 เดือน หรือเงินฝาก

  ธนาคาร ในวงเงินจำนวน 300 ล้านบาท เพื่อสำรองสภาพคล่องแก่บริษัทหลักทรัพย์ โกลเบล็ก
  จำกัด

  ตามที่ระบุไว้ในหนังสือชี้ชวน

3.  บริษัทได้กำหนดวงเงินการลงทุนตราสารทุน ภายในวงเงินไม่เกิน 20%
    ของส่วนของผู้ถือหุ้นของ

บริษัท และ ไม่เกิน 300 ล้านบาท โดยแบ่งเป็น

0.  3.1 ร้อยละ 50 เป็นการลงทุนระยะสั้น ไม่เกิน 1 ปี วงเงินการลงทุนไม่เกิน 150 ล้านบาท
    และ

    กำหนดวงเงินการลงทุนระยะสั้นรายหลักทรัพย์ไม่เกินร้อยละ 20 ของวงเงินการลงทุน หรือ

    ไม่เกิน 30 ล้านบาท

0.  3.2 ร้อยละ 50 เป็นการลงทุนระยะยาวมากกว่า 1 ปี วงเงินการลงทุนไม่เกิน 150
    ล้านบาท โดยไม่

    กำหนดวงเงินการลงทุนรายหลักทรัพย์ และในกรณีที่มีกำไรเกินกว่าร้อยละ 20 ของราคาทุน

    คณะกรรมการการลงทุนอาจพิจารณาขายทำกำไร

นโยบายการลงทุนการซื้อขายสัญญาซื้อขายล่วงหน้าในตลาดอนุพันธ์

ประเภทการลงทุนในตราสารอนุพันธ์

คณะกรรมการลงทุนจะลงทุนในตราสารอนุพันธ์ตามความเหมาะสมของแต่ละโอกาส
ในลักษณะดังต่อไปนี้

1. การลงทุนแบบถัวความเสี่ยง หรือ Hedging เพื่อทำการป้องกันความเสี่ยง หรือ ถัวความเสี่ยง

  2. การลงทุนแบบเก็งกำไร หรือ Speculation
  เพื่อทำกำไรหากราคาของสินทรัพย์อ้างอิงเคลื่อนไหว

ไปในทิศทางที่คาดการณ์ โดยยอมรับความเสี่ยงที่อาจขาดทุนได้หากราคาไม่เป็นตามที่คาดการณ์

3. การลงทุนแบบผู้ค้ากำไร หรือ Arbitrage เพื่อทำกำไรที่ปราศจากความเสี่ยง
จากความไม่สมดุล

ระหว่างราคาของอนุพันธ์และราคาของสินทรัพย์อ้างอิง

ขอบเขตการลงทุน

การลงทุนในตราสารอนุพันธ์ ครอบคลุมสัญญาซื้อขายล่วงหน้าดังต่อไปนี้ ได้แก่
สัญญาซื้อขายล่วงหน้าประเภทฟิวเจอร์ส (futures) ออปชั่น (options)
และออปชั่นบนสัญญาฟิวเจอร์ส (Options on Futures) ของสินทรัพย์อ้างอิงประเภทต่าง ๆ ดังนี้

  - อ้างอิงกับตราสารทุน ได้แก่ ดัชนีราคาหลักทรัพย์ หลักทรัพย์

  - อ้างอิงกับตราสารหนี้ ได้แก่ พันธบัตรรัฐบาล อัตราดอกเบี้ย

  - อ้างอิงกับราคาหรือดัชนีราคาอื่นๆได้แก่ ทองคำ น้ำมันดิบ อัตราแลกเปลี่ยน

รวมทั้งฟิวเจอร์สที่อ้างอิงกับทองคำ (Gold Futures) และ ฟิวเจอร์สที่อ้างอิงกับหุ้นสามัญ
(Stock Futures) ฟิวเจอร์สที่อ้างอิงกับอัตราดอกเบี้ยหรือพันธบัตรรัฐบาล (Interest Rate
Futures) ฟิวเจอร์สที่อ้างอิงกับอัตราแลกเปลี่ยน (US Futures) และ ผลิตภัณฑ์ที่ บมจ.
ตลาดอนุพันธ์ฯ จะกำหนดในอนาคต

การอนุมัติวงเงินลงทุน

ให้คณะกรรมการการลงทุนมีอำนาจและหน้าที่ร่วมกันกำหนดวงเงินในการลงทุนในตราสารอนุพันธ์และตราสารทุนรวมกันไม่เกิน
150 ล้านบาท เป็นการลงทุนระยะสั้น ไม่เกิน 1 ปี โดยลงทุนในตราสารอนุพันธ์ในวงเงินไม่เกิน
50 ล้านบาท (ไม่เกิน 1 ใน 3 ของวงเงินรวม 150 ล้านบาท) ทั้งนี้
หากมีข้อผิดพลาดจากการซื้อขาย และเกินวงเงินจะทำเรื่องเสนอขออนุมัติจากคณะกรรมการบริษัท
เพื่อให้สัตยาบันในการประชุม

2. ธุรกิจด้านการค้าทองคำแท่ง

  บริษัทเริ่มประกอบธุรกิจซื้อขายทองคำแท่งกับลูกค้าในประเทศตั้งแต่ปี 2552 เพื่อขยายกิจการให้

เกิดความครอบคลุมทั้งในเครื่องมือด้านการลงทุนและการออม
จากเดิมที่ดำเนินธุรกิจด้านการลงทุนเพียงอย่างเดียว
ซึ่งปัจจุบันธุรกิจซื้อขายทองคำแท่งถือเป็นธุรกิจหลักที่มีสัดส่วนรายได้มากที่สุด

บริษัทได้เป็นสมาชิกของสมาคมค้าทองคำแท่ง เพื่อดำเนินธุรกิจซื้อขายกับลูกค้าภายในประเทศ
ผ่านทางโทรศัพท์ และการเข้ามาซื้อโดยตรง ณ ที่ทำการของบริษัท หรือทาง Internet
พร้อมทั้งมีบริการรับ-ส่งทองคำแท่งในพื้นที่ที่บริษัทกำหนดหากลูกค้าไม่สะดวกมารับทองด้วยตนเอง

สินค้าของทางบริษัทเป็นทองคำแท่งที่มีความบริสุทธิ์ 96.50% ภายใต้ตรายี่ห้อ GLOBLEX (GBX)
และ ทองคำแท่งที่มีความบริสุทธิ์ 99.99% ตามมาตรฐานสากล (LBMA Standard)
ภายใต้ตรายี่ห้อชั้นนำในต่างประเทศ การซื้อขายทองคำแท่งน้ำหนักเริ่มตั้งแต่ 5
บาททองคำขึ้นไปสำหรับทองคำแท่งที่มีความบริสุทธิ์ 96.50% ส่วนทองคำแท่งที่มีความบริสุทธิ์
99.99% นั้นการซื้อขายขั้นต่ำจะอยู่ที่น้ำหนัก 1 กิโลกรัม หรือ 65.6 บาททองคำ

หลักเกณฑ์การเปิดบัญชีซื้อขายทองคำแท่งของบริษัทก่อนที่ลูกค้าจะทำการซื้อขายทองคำแท่ง
ต้องให้ลูกค้ากรอกในแบบฟอร์มการเปิดบัญชีซื้อขายทองคำแท่งและสัญญาซื้อขายทองคำแท่งก่อน
เพื่อให้เป็นการรู้จักตัวตนของลูกค้า (KYC : Know Your Customer) หมายความรวมถึง
การเก็บหลักฐานการแสดงตนของลูกค้า ที่อยู่อาศัย และฐานะทางการเงิน
รวมถึงการขยายขอบเขตของข้อมูลเพิ่มมากขึ้นและลงลึกอย่างละเอียดในเชิงการพิสูจน์ทราบลูกค้า
(CDD : Customer Due Diligence)
ซึ่งจะเป็นการลดความเสี่ยงเกี่ยวกับการกระทำผิดพระราชบัญญัติป้องกันและปราบปรามการฟอกเงิน
และยังช่วยลดการทุจริตและความเสี่ยงด้านอื่น ๆ ด้วย

เอกสารการรู้จักตัวตนของลูกค้า (KYC)
ที่ใช้เป็นหลักฐานประกอบการเปิดบัญชีซื้อขายทองคำแท่งกับบริษัทมีดังนี้

  กรณีเป็นบุคคลธรรมดา

1.  สำเนาบัตรประจำตัวประชาชน หรือ สำเนาหนังสือเดินทาง ของลูกค้า หรือผู้รับมอบ

  อำนาจ (กรณีมอบอำนาจ)

2.  สำเนาทะเบียนบ้านลูกค้า ผู้รับประโยชน์ หรือผู้ที่เกี่ยวข้อง และผู้รับมอบอำนาจ (กรณี

  มอบอำนาจ

  3. สำเนาสมุดบัญชีธนาคาร

  กรณีเป็นนิติบุคคล

  1. รับรองกระทรวงพาณิชย์

2. สำเนารายชื่อผู้ถือหุ้น

3. สำเนาบัตรประจำตัวประชาชน หรือหนังสือเดินทาง ของกรรมการผู้มีอำนาจลงนาม

4. สำเนาทะเบียนบ้าน ของกรรมการผู้มีอำนาจลงนาม

  5. หนังสือมอบอำนาจ พร้อมสำเนาบัตรประจำตัวประชาชน และสำเนาทะเบียนบ้าน ของ

  ผู้รับมอบอำนาจและผู้มอบอำนาจ

  6. สำเนาสมุดบัญชีธนาคาร

การพิสูจน์ทราบลูกค้า (CDD) ประกอบการเปิดบัญชีซื้อขายทองคำแท่งกับบริษัทมีดังนี้

  กรณีเป็นบุคคลธรรมดา

1. ตรวจสอบอาชีพ ประเภทธุรกิจ และตำแหน่งหน้าที่ในธุรกิจนั้น ๆ

2. แหล่งที่มาของรายได้

  กรณีเป็นนิติบุคคล

  1. ตรวจสอบโครงสร้างการจัดการหรือการเป็นเจ้าของ

  2. ข้อมูลเกี่ยวกับการผู้บริหารจัดการ

  3. วัตถุประสงค์ในการดำเนินงานของนิติบุคคล

  4. แหล่งที่มาของรายได้

บริษัทมีบริการอื่นๆ เพื่ออำนวยความสะดวกในการซื้อขายให้กับลูกค้า
เมื่อผนวกกับการที่บริษัทมีบริษัทย่อยที่ดำเนินธุรกิจหลักทรัพย์ (บริษัทหลักทรัพย์ โกลเบล็ก จำกัด)
ทำให้ในภาพรวมของกลุ่มโกลเบล็กนั้นสามารถตอบสนองการให้บริการทางด้านเครื่องมือในการลงทุนและการออมที่ครบวงจรมากที่สุด
เมื่อเทียบกับบริษัทที่ประกอบธุรกิจซื้อขายทองคำแท่งและบริษัทหลักทรัพย์โดยทั่วไป

บริษัทมีผลิตภัณฑ์ที่รองรับการซื้อขายทองคำแท่งของลูกค้าในประเทศ ดังนี้

+-----------------+-------------------------+-------------------------+
| สินค้า            | ทองคำแท่ง 96.50%         | ทองคำแท่ง 99.99%         |
+-----------------+-------------------------+-------------------------+
| น้ำหนัก           | 5 บาททองคำ              | กิโลกรัม                  |
|                 |                         |                         |
|                 | 10 บาททองคำ             |                         |
|                 |                         |                         |
|                 | 20 บาททองคำ             |                         |
|                 |                         |                         |
|                 | 50 บาททองคำ             |                         |
+-----------------+-------------------------+-------------------------+
| ตรายี่ห้อ          | GBX                     | ตร                      |
|                 |                         | ายี่ห้อต่างประเทศตามมาตรฐาน |
|                 |                         | LBMA                    |
+-----------------+-------------------------+-------------------------+
| ปร              | 5 บาททองคำ              | 1 กิโลกรัม                |
| ิมาณการซื้อขายขั้นต่ำ |                         |                         |
+-----------------+-------------------------+-------------------------+

นอกจากผลิตภัณฑ์ที่ครอบคลุมแล้ว บริษัทยังมีบริการอื่นๆ
เพื่ออำนวยความสะดวกในการซื้อขายให้แก่ลูกค้า ดังนี้

  1. บริการบทวิเคราะห์ราคาทองคำและที่ปรึกษาการลงทุนในทองคำ
  เนื่องจากการลงทุนในทองคำเริ่ม

  ได้รับความนิยมมากขึ้น แต่ยังไม่มีบทวิเคราะห์ราคาทองคำเพื่อสนับสนุนการลงทุนให้กับนักลงทุน

  มากนัก
  บริษัทจึงได้มีการจัดทำบทวิเคราะห์ราคาทองคำรายวันเพื่อเป็นเครื่องมือช่วยในการตัดสินใจ

  ของลูกค้า โดยผู้ที่สนใจบทวิเคราะห์สามารถเข้าอ่านได้ที่ www.globlexholding.co.th
  และบริษัทจัด

  ให้มีเจ้าหน้าที่การตลาดที่เชี่ยวชาญด้านการลงทุนในทองคำมาให้คำปรึกษาแก่ลูกค้าด้วย

  2. บริการรับ-ส่งทองคำในพื้นที่ที่บริษัทกำหนด เพื่อความสะดวกของลูกค้า บริษัทมีบริการจัดส่ง

  ทองคำในบริเวณพื้นที่ที่บริษัทกำหนด โดยหากลูกค้าทำการซื้อขายทองคำแท่งในจำนวนที่มาก

  พอจะไม่มีการคิดค่าธรรมเนียมในการจัดส่ง

  3. บริการชำระเงินผ่านระบบตัดบัญชีธนาคารอัตโนมัติ(ATS)
  เพื่อให้เกิดความสะดวกและปลอดภัย

  สำหรับลูกค้าในการชำระ/รับชำระเงินค่าซื้อขาย บริษัทเปิดให้บริการตัดบัญชีธนาคารผ่านระบบ

  อัตโนมัติกับธนาคารชั้นนำภายในประเทศ โดยหากลูกค้าส่งคำสั่งซื้อทองคำ บริษัทจะตัดเงินจาก

  บัญชีของลูกค้าหลังจากที่ได้รับอนุญาตแล้ว และหากลูกค้าส่งคำสั่งขายทองคำบริษัทจะโอนเงินเข้า

  บัญชีของลูกค้าหลังจากที่บริษัทได้รับทองคำจากลูกค้าแล้ว

  4. บริการซื้อขายทองคำในช่วงเวลากลางคืน เนื่องจากราคาทองคำมีการเคลื่อนไหวเกือบตลอด
  24

  ชั่วโมง ประกอบกับ ราคาทองคำมักเคลื่อนไหวรุนแรงในช่วงเวลากลางคืนหรือช่วงที่ตลาดหุ้นใน

  ยุโรปและสหรัฐฯเปิดทำการ
  ซึ่งเป็นช่วงเวลาที่นักลงทุนในประเทศไม่สามารถซื้อขายทองคำแท่งได้

  ตามปกติ เพื่อเป็นการเพิ่มโอกาสและลดความเสี่ยงในการลงทุนให้กับลูกค้า บริษัทจึงได้ขยาย

  ช่วงเวลาซื้อขายทองคำแท่งออกไปอีก 1 ช่วงเวลา คือ ตั้งแต่ 16.30 น. ถึง 24.00 น.
  โดยลูกค้าสามารถ

  ส่งคำสั่งซื้อขายทองคำแท่งได้เหมือนเช่นช่วงเวลาทำการปกติ นอกจากนี้
  ลูกค้ายังสามารถฝากคำสั่ง

  ซื้อขายสำหรับทองคำแท่งความบริสุทธิ์ 96.50% ได้จนถึงเวลา 24.00 น.

  5. โครงการออมทอง บริษัทมีการเพิ่มผลิตภัณฑ์ทางการลงทุนในทองคำ
  คือการลงทุนผ่านโครงการ

  ออมทอง โดยให้ลูกค้าสามารถเลือกลงทุนอย่างสม่ำเสมอเดือนละ 1 ครั้ง
  ด้วยเงินลงทุนในจำนวนที่

  เท่ากันทุกเดือน เพื่อให้เป็นไปตามหลักการเฉลี่ยต้นทุน (Dollar Cost Averaging)
  โดยเงินลงทุนขั้น

  ต่ำต่อเดือนอยู่ที่ 5,000 บาท และลูกค้าสามารถเพิ่มเงินลงทุนได้เป็นระดับขั้น ขั้นละ 5,000
  บาท

  ทั้งนี้ เพื่อเป็นการตอบสนองนักลงทุนรายย่อย ที่ต้องการลงทุนในระยะยาว และไม่สามารถลงทุน

  ในเงินลงทุนจำนวนมากได้ในครั้งเดียว

นโยบายการบริหารความเสี่ยงทองคำแท่ง

เนื่องจากการทำธุรกรรมซื้อขายทองคำแท่งกับลูกค้าและคู่ค้าของบริษัทอาจมีความเสี่ยงบางประการเกิดขึ้นได้
ดังนั้นเพื่อให้การบริหารความเสี่ยงเป็นไปอย่างมีประสิทธิภาพ
บริษัทจึงกำหนดแนวทางในการบริหารความเสี่ยงต่างๆ ดังต่อไปนี้

1.  กรณีที่บริษัททำธุรกรรมซื้อขายกับลูกค้าในประเทศ : ธุรกรรมที่บริษัททำกับลูกค้าในประเทศส่วน

  ใหญ่ จะเป็นลักษณะ Back-to-back กล่าวคือ เป็นธุรกรรมซื้อมาขายไปที่มีความเสี่ยงในการถือ

  ครองทองคำค่อนข้างน้อย เพราะเมื่อลูกค้าซื้อหรือขายทองคำกับทางบริษัท บริษัทจะทำสถานะ

  ตรงข้ามโดยการขายหรือซื้อกับคู่ค้าในประเทศหรือต่างประเทศทันทีเกือบร้อยละ 100 อย่างไรก็

  ตามอาจมีบางช่วงเวลาที่ราคาทองคำโลกผันผวนมากจนบริษัทไม่สามารถทำธุรกรรม Back-to-

  Back ได้ทันท่วงที หรือครบตามปริมาณที่ต้องการ บริษัทจะพิจารณาถึงการบริหารความเสี่ยงโดย

  ใช้ตราสารอนุพันธ์ (เช่น Gold Futures) ด้วย

2.  กรณีที่บริษัททำธุรกรรมยืมทองคำจากลูกค้าในประเทศ :
    ธุรกรรมการยืมทองคำจากลูกค้าในประเทศ
    มีวัตถุประสงค์หลักเพื่อเพิ่มทางเลือกและความคล่องตัวในการจัดหาสินค้าไว้ส่งมอบให้กับลูกค้าที่ต้องการรับมอบทองคำอย่างเร่งด่วน
    ซึ่งโดยปกตินั้นทางบริษัทไม่ได้มีความต้องการที่จะนำทองคำที่ได้ยืมมานั้นไปขาย Short Sell
    เพื่อเก็งกำไร
    เนื่องจากธุรกรรมที่เกิดขึ้นจากการนำทองคำที่ยืมมาไปใช้นั้นเป็นธุรกรรมประเภท
    Back-to-back โดยสิ่งที่บริษัทต้องพิจารณามีเพียงเรื่องเดียว คือ ธุรกรรม Back-to-back
    ต้องให้ผลตอบแทนที่มากกว่าต้นทุนค่ายืมทองคำจากลูกค้า

  ในกรณีที่ไม่สามารถทำธุรกรรม Back-to-back ได้ เนื่องจากสภาพตลาดไม่เอื้ออำนวย
  บริษัทจะพิจารณาบริหารความเสี่ยงด้วยการใช้ตราสารอนุพันธ์ (เช่น Gold Futures)
  และการทำธุรกรรมซื้อขายกับลูกค้าในประเทศตามที่ได้อธิบายไว้ในข้างต้น

อย่างไรก็ตาม หากมีโอกาสที่เหมาะสมในการลงทุนเพื่อสร้างผลกำไร บริษัทได้เปิดโอกาสในการ

พิจารณาถึงการลงทุนในบางโอกาส โดยมีนโยบายในการบริหารและจำกัดผลขาดทุนดังนี้

  ------------------ ----------------------------------------------------
  ทองคำ              การตัดสินใจ

  2% ของเงินลงทุน      รายงานคณะกรรมการการลงทุนเพื่อทราบ

  5% ของเงินลงทุน      รายงานคณะกรรมการการลงทุนเพื่อหาแนวทางที่เหมาะสม

  10% ของเงินลงทุน     รายงานคณะกรรมการการลงทุนเพื่อพิจารณาอนุมัติ
  ------------------ ----------------------------------------------------

3.  การใช้ตราสารอนุพันธ์ (เช่น Gold Futures) เพื่อช่วยบริหารความเสี่ยง :
    ตราสารอนุพันธ์บางชนิด (เช่น Gold Futures) เป็นสัญญาที่มีขนาดของสัญญาเป็นมาตรฐาน
    จึงมีความเป็นไปได้ว่าจำนวนสัญญาที่ต้องใช้จริง ๆ
    ในการป้องกันความเสี่ยงไม่ลงตัวกับจำนวนสัญญาที่ต้องการ
    จึงทำให้ไม่สามารถป้องกันความเสี่ยงได้โดยสมบูรณ์ (Perfect Hedge)
    โดยอาจเป็นการการป้องกันความเสี่ยงที่มากเกินไป (Over Hedge) หรือน้อยเกินไป
    (Under Hedge) ซึ่งถ้าเกิดกรณีเช่นนี้ขึ้น
    บริษัทจะใช้การคาดการณ์แนวโน้มทิศทางราคาทองคำในอนาคตมาประกอบการพิจารณาว่าจะป้องกันความเสี่ยงในลักษณะใด

  อย่างไรก็ตามหากบริษัทคาดการณ์ผิด
  ความเสียหายที่อาจเกิดขึ้นจะถูกจำกัดไม่เกินขนาดสัญญาของตราสารอนุพันธ์ชนิดนั้น 1 สัญญา
  ซึ่งเชื่อว่าไม่น่าจะส่งผลกระทบต่อผลการดำเนินงานอย่างมีนัยสำคัญ

4.  กรณีบริษัททำธุรกรรมกับคู่ค้าต่างประเทศ ซึ่งอาจมีความเสี่ยงด้านอัตราแลกเปลี่ยนเกิดขึ้น :
    หากเป็นการทำธุรกรรมนำเข้า-ส่งออกทองคำกับคู่ค้าในต่างประเทศนั้นจะมีความเสี่ยงด้านอัตราแลกเปลี่ยนเข้ามาเกี่ยวข้อง
    ดังนั้นบริษัทจะทำการซื้อขายอัตราแลกเปลี่ยนล่วงหน้ากับสถาบันการเงินเกือบร้อยละ 100
    เพื่อลดความเสี่ยงจากความผันผวนของอัตราแลกเปลี่ยนให้อยู่ในระดับที่เหมาะสม

5.  การนำเข้า-ส่งออกทองคำจากคู่ค้าในต่างประเทศ :
    โดยทั่วไปบริษัทจะทำการนำเข้า-ส่งออกทองคำแท่งกับคู่ค้าในต่างประเทศเมื่อมีปริมาณสะสมเกินกว่าปริมาณขั้นต่ำในการนำเข้า-ส่งออก
    แต่ถ้าเป็นช่วงวันหยุดยาวหรือวันหยุดพักร้อนยาวเนื่องด้วยเทศกาลต่างๆ
    ของทั้งในและต่างประเทศ (เช่น เทศกาลคริสต์มาสถึงปีใหม่, เทศกาลตรุษจีน เป็นต้น)
    อาจเกิดกรณีที่บริษัทต้องทำการชะลอการนำเข้า-ส่งออกไปก่อน
    เพื่อเป็นการลดความเสี่ยงด้านระยะเวลาในการรอคอยสินค้า (Lead Time)
    หรือรอรับการชำระเงินที่นานเกินปกติ ทั้งนี้
    ระยะเวลาในการรอสินค้านำเข้าและส่งออกโดยปกติ จะมีระยะเวลาไม่เกิน 90 วัน

ข) บริษัทหลักทรัพย์ โกลเบล็ก จำกัด

บริษัทหลักทรัพย์ โกลเบล็ก จำกัด (บริษัทหลักทรัพย์ฯ)
ดำเนินธุรกิจที่เกี่ยวข้องกับหลักทรัพย์โดยแบ่งออกเป็นสายธุรกิจต่าง ๆ ดังต่อไปนี้

1. ธุรกิจนายหน้าซื้อขายหลักทรัพย์

บริษัทหลักทรัพย์ฯ เป็นสมาชิกตลาดหลักทรัพย์แห่งประเทศไทย หมายเลข 25 ตั้งแต่เดือนกันยายน
2545 โดยให้บริการด้านนายหน้า หรือตัวแทนเพื่อซื้อ หรือขาย
และแลกเปลี่ยนหลักทรัพย์ให้แก่บุคคลอื่นเป็นการค้าปกติ นอกจากนี้
ยังมีธุรกรรมยืมและให้ยืมหลักทรัพย์ ธุรกรรมบัญชีให้กู้ยืมเพื่อการซื้อหลักทรัพย์
ซึ่งครอบคลุมการให้บริการกลุ่มนักลงทุน ทั้งกลุ่มนักลงทุนรายย่อยทั่วไป กลุ่มสถาบัน และกลุ่มนิติบุคคล
ทั้งนี้ บริษัทหลักทรัพย์ฯ
มุ่งเน้นธุรกิจนายหน้าซื้อขายหลักทรัพย์ให้รองรับกับมาตรฐานการให้บริการครอบคลุมและทั่วถึง ณ
วันที่ 31 ธันวาคม 2556 บริษัทหลักทรัพย์ฯ มีสำนักงานใหญ่และสาขารวม 11 สาขา
แบ่งเป็นสาขาในกรุงเทพ และปริมณฑล ได้แก่ สาขาบางนา สาขาปิ่นเกล้า สาขาประชาชื่น
และสาขาในส่วนภูมิภาคได้แก่ สาขาเชียงใหม่ สาขานครราชสีมา สาขาปากช่อง สาขาสุรินทร์
สาขาอุบลราชธานี สาขาชลบุรี สาขาจันทบุรี และสาขาสระบุรี
โดยบริษัทยังมีแผนงานในการขยายสาขาอีกเพื่อให้บริการให้ครอบคลุมทุกส่วนภูมิภาค

ในส่วนรายได้จากธุรกิจนายหน้าซื้อขายหลักทรัพย์ส่วนใหญ่มาจากการได้รับค่านายหน้า
ค่าธรรมเนียมหรือค่าตอบแทนอื่น ซึ่งในช่วง 3 ปี ที่ผ่านมา บริษัทหลักทรัพย์ฯ
มีส่วนปริมาณการซื้อขายหลักทรัพย์เฉลี่ยต่อวันของบริษัทหลักทรัพย์ฯ ดังนี้
(เฉพาะส่วนการซื้อขายลูกค้ารายย่อย) จาก 1,147.5 ล้านบาท/วันในปี 2554 เป็น 1,394.7
ล้านบาท/วัน ในปี 2555  และ เป็น 2,490.45 ล้านบาท/วัน ในปี 2556 ทั้งนี้
แบ่งการซื้อขายหลักทรัพย์เป็น 3 ประเภทบัญชี คือ บัญชีเงินสด บัญชีเครดิตบาลานซ์ และ
บัญชีอินเตอร์เน็ต โดยบริษัทหลักทรัพย์ฯ มีส่วนแบ่งตลาดมูลค่าการซื้อขายหลักทรัพย์ และ
รายละเอียดลูกค้าแยกตามประเภทลูกค้า และ แยกตามบัญชีซื้อขาย ในปี 2553 ถึงปี 2556
ดังตารางต่อไปนี้

+------------------+------+-----+-----+-----+-----+-----+-----+-----+
|                  | ปี    |     | ปี   |     | ปี   |     | ปี   |     |
|                  | 2553 |     | 2   |     | 2   |     | 2   |     |
|                  |      |     | 554 |     | 555 |     | 556 |     |
+==================+======+=====+=====+=====+=====+=====+=====+=====+
|   จำ             | 623  |     | 755 |     | 948 |     | 1,  |     |
| นวนหลักทรัพย์ในตลาด |      |     |     |     |     |     | 099 |     |
|   SET            |      |     |     |     |     |     |     |     |
+------------------+------+-----+-----+-----+-----+-----+-----+-----+
|   จำ             | 84   |     | 93  |     | 100 |     | 127 |     |
| นวนหลักทรัพย์ในตลาด |      |     |     |     |     |     |     |     |
|   MAI            |      |     |     |     |     |     |     |     |
+------------------+------+-----+-----+-----+-----+-----+-----+-----+
|   อันดับในตลาด*    | 20*  |     | 22* |     | 20* |     | 18* |     |
+------------------+------+-----+-----+-----+-----+-----+-----+-----+
| จำนวนนายหน้าซื้อขาย | 34   |     | 33  |     | 32  |     | 35  |     |
|                  |      |     |     |     |     |     |     |     |
| หลักทรัพย์          |      |     |     |     |     |     |     |     |
+------------------+------+-----+-----+-----+-----+-----+-----+-----+
| ส่วนแบ่งการตลาด    | 2    |     | 2.  |     | 2.  |     | 2.  |     |
| (ร้อยละ)*         | .15* |     | 25* |     | 77* |     | 83* |     |
+------------------+------+-----+-----+-----+-----+-----+-----+-----+
|   มูลค่าการซื้อ      | 7    |     | 7,1 |     | 7,9 |     | 1   |     |
| ขายหมุนเวียนรวมของ | ,033 |     | 91, |     | 14, |     | 2,3 |     |
|   SET และ MAI    | ,947 |     | 480 |     | 566 |     | 30, |     |
|   (ล้านบาท)       |      |     |     |     |     |     | 669 |     |
+------------------+------+-----+-----+-----+-----+-----+-----+-----+
|   มูลค่าการซื้อขายรว | 602  |     | 6   |     | 4   |     | 6   |     |
| มของบริษัทหลักทรัพย์ฯ | ,686 |     | 07, |     | 82, |     | 69, |     |
|   (ล้านบาท)       |      |     | 595 |     | 654 |     | 590 |     |
+------------------+------+-----+-----+-----+-----+-----+-----+-----+
| แยก              | ม    | สัด  | มูลค | สัด  | มูลค | สัด  | มูลค | สัด  |
| ตามประเภทลูกค้าของ | ูลค่าซ | ส่วน | ่าซื้อ | ส่วน | ่าซื้อ | ส่วน | ่าซื้อ | ส่วน |
|                  | ื้อขาย | (%) | ขาย | (%) | ขาย | (%) | ขาย | (%) |
| บริษัทหลักทรัพย์      |      |     |     |     |     |     |     |     |
| โกลเบล็ก จำกัด     |      |     |     |     |     |     |     |     |
|                  |      |     |     |     |     |     |     |     |
| (ล้านบาท)         |      |     |     |     |     |     |     |     |
+------------------+------+-----+-----+-----+-----+-----+-----+-----+
| -   รายย่อย       | 264  | 43. | 2   | 46. | 3   | 70. | 6   | 89. |
|                  | ,224 | 84% | 79, | 00% | 39, | 30% | 02, | 92% |
|                  |      |     | 503 |     | 354 |     | 112 |     |
+------------------+------+-----+-----+-----+-----+-----+-----+-----+
| -   สถาบัน        | 1    | 0.  | 1,  | 0.  | 2,  | 0.  | 8,  | 1.  |
|                  | ,652 | 27% | 882 | 31% | 338 | 49% | 048 | 20% |
+------------------+------+-----+-----+-----+-----+-----+-----+-----+
| -   อื่นๆ (นิติบุคคล, | 336  | 55. | 3   | 53. | 1   | 29. | 59, | 8.  |
|     Port บริษัทฯ)  | ,810 | 88% | 26, | 69% | 40, | 21% | 430 | 88% |
|                  |      |     | 210 |     | 962 |     |     |     |
+------------------+------+-----+-----+-----+-----+-----+-----+-----+
| แยก              | ม    | สัด  | มูลค | สัด  | มูลค | สัด  | มูลค | สัด  |
| ตามประเภทลูกค้าของ | ูลค่าซ | ส่วน | ่าซื้อ | ส่วน | ่าซื้อ | ส่วน | ่าซื้อ | ส่วน |
|                  | ื้อขาย | (%) | ขาย | (%) | ขาย | (%) | ขาย | (%) |
| บริษัทหลักทรัพย์      |      |     |     |     |     |     |     |     |
| โกลเบล็ก จำกัด     |      |     |     |     |     |     |     |     |
|                  |      |     |     |     |     |     |     |     |
| (ล้านบาท)         |      |     |     |     |     |     |     |     |
+------------------+------+-----+-----+-----+-----+-----+-----+-----+
| -   บัญชีเงินสด     | 497  | 82. | 4   | 80. | 3   | 71. | 4   | 60. |
|                  | ,760 | 59% | 91, | 94% | 44, | 35% | 02, | 09% |
|                  |      |     | 971 |     | 356 |     | 398 |     |
+------------------+------+-----+-----+-----+-----+-----+-----+-----+
| -   บัญชีแคชบาลานซ์ | 23   | 3.  | 32, | 5.  | 31, | 6.  | 1   | 27. |
|                  | ,047 | 82% | 322 | 32% | 703 | 57% | 80, | 02% |
|                  |      |     |     |     |     |     | 876 |     |
+------------------+------+-----+-----+-----+-----+-----+-----+-----+
| -                | 57   | 9.  | 53, | 8.  | 72, | 15. | 52, | 7.  |
|   บัญชีเครดิตบาลานซ์ | ,970 | 62% | 723 | 84% | 646 | 05% | 570 | 85% |
+------------------+------+-----+-----+-----+-----+-----+-----+-----+
| -   บัญชี          | 23   | 3.  | 29, | 4.  | 33, | 7.  | 33, | 5.  |
|     อินเตอร์เน็ต    | ,909 | 97% | 579 | 90% | 949 | 03% | 746 | 04% |
+------------------+------+-----+-----+-----+-----+-----+-----+-----+

หมายเหตุ * อันดับ
และส่วนแบ่งการตลาดที่เปรียบเทียบกับมูลค่ารวมตลาดที่ไม่รวมประเภทการลงทุนเพื่อบัญชีบริษัทหลักทรัพย์

(ผลตั้งแต่วันที่ 2 พฤศจิกายน 2552)

ตารางแสดงอันดับนายหน้าซื้อขายหลักทรัพย์ตามมูลค่าส่วนแบ่งการตลาด

  ------------------------------------------------------------------------------------------------
  อันดับ   2552*             2553*             2554*             2555*             2556*     
  ------ --------- ------- --------- ------- --------- ------- --------- ------- --------- -------
         ชื่อย่อ      ร้อยละ   ชื่อย่อ      ร้อยละ   ชื่อย่อ      ร้อยละ   ชื่อย่อ      ร้อยละ   ชื่อย่อ      ร้อยละ

  1      KIMENG    10.68   KIMENG    12.76   MBKET     11.86   MBKET     11.86   MBKET     11.54

  2      ASP       5.71    CGS       5.94    FSS       5.17    FSS       6.19    KSMACQ    6.02

  3      KTZ       5.47    ASP       5.26    CGS       5.13    KSMACQ    5.93    FSS       5.88

  4      PST       5.11    KGI       4.65    CS        4.93    CGS       5.53    CS        5.17

  5      CGS       4.83    PST       4.61    ASP       4.83    CS        5.41    CGS       4.97

  6      PHATRA    4.45    KTZ       4.60    UBS       4.81    UBS       5.02    TNS       4.63

  7      TNS       4.38    FSS       4.53    BLS       4.78    TNS       4.82    CIMBS     4.46

  8      BLS       4.08    TNS       4.51    PHATRA    4.76    BLS       4.80    BLS       4.46

  9      KGI       3.88    BLS       4.37    KGI       4.54    PHATRA    4.25    PHATRA    4.39

  10     CS        3.36    PHATRA    4.20    TNS       4.43    KTZ       4.14    ASP       4.14

  11     AYS       3.29    CS        4.00    KTZ       4.19    ASP       4.12    KGI       4.04

  12     BFITSEC   2.99    UBS       3.53    PST       3.42    KGI       3.48    KTZ       3.93

  13     UBS       2.84    KS        3.47    KS        3.29    UOBKHST   3.06    SCBS      3.51

  14     CNS       2.60    SCBS      3.23    MACQ      3.20    TSC       2.96    UBS       3.33

  15     TSC       2.54    TSC       2.69    SCBS      2.99    DBSV      2.87    PST       3.28

  16     SCBS      2.50    UOBKHST   2.58    DBSV      2.63    CIMBS     2.85    TSC       2.90

  17     KS        2.39    DBSV      2.53    CNS       2.60    SCBS      2.78    DBSV      2.84

  18     GLOBLEX   2.27    CNS       2.38    TSC       2.57    PST       2.76    GLOBLEX   2.83

  19     MSTL      2.19    MACQ      2.22    CLSA      2.56    CNS       2.73    CNS       2.69

  20     FSS       2.15    GLOBLEX   2.15    UOBKHST   2.53    GLOBLEX   2.48    UOBKHST   2.68

  21     DBSV      2.01    KSS       2.12    KSS       2.40    CLSA      2.12    CLSA      2.02

  22     UOBKHST   2.00    CLSA      1.87    GLOBLEX   2.25    KSS       1.72    KSS       1.68

  23     AIRA      1.77    KKTRADE   1.51    JPM       1.51    KKTRADE   1.47    TRINITY   1.45

  24     CLSA      1.74    CIMBI     1.48    KKTRADE   1.41    JPM       1.26    RHBOSK    1.30

  25     KKTRADE   1.57    JPM       1.29    CIMBI     1.31    TRINITY   1.16    KKTRADE   1.30

  26     CIMBI     1.49    RHBOSK    1.16    TRINITY   1.28    CIMBI     1.05    KTBST     1.26

  27     JPM       1.49    TRINITY   1.13    CIMBS     1.15    AIRA      0.80    JPM       1.22

  28     APPLE     1.46    AIRA      1.06    AIRA      0.83    RHBOSK    0.69    AIRA      1.20

  29     TRINITY   1.31    CIMBS     0.93    KTBST     0.63    KTBST     0.69    MSTL      0.33

  30     SCIBS     1.29    SCIBS     0.86    AEC       0.59    APPLE     0.52    APPLE     0.28

  31     KTBST     1.06    AEC       0.84    APPLE     0.57    MSTL      0.32    IVG       0.23

  32     ZMICO     1.04    KTBST     0.73    RHBOSK    0.48    IVG       0.16    AEC       0.03

  33     IVG       0.86    IVG       0.62    IVG       0.36                      AWS       0.01
  ------------------------------------------------------------------------------------------------

ที่มา ตลาดหลักทรัพย์แห่งประเทศไทย

นโยบายในการรับลูกค้าและการอนุมัติวงเงินซื้อขายหลักทรัพย์และซื้อขายสัญญาซื้อขายล่วงหน้า

ในช่วงปีที่ผ่านมาบริษัทหลักทรัพย์ฯ
มีปริมาณการเปิดบัญชีซื้อขายหลักทรัพย์และซื้อขายสัญญาล่วงหน้าที่เพิ่มขึ้น
ทั้งในส่วนของการมีจำนวนเจ้าหน้าที่การตลาดที่เพิ่มขึ้น
การออกงานประชาสัมพันธ์หรือออกบูทรับลูกค้าตามงานที่ร่วมกับทางตลาดหลักทรัพย์แห่งประเทศไทย
บริษัทหลักทรัพย์ฯ
มีนโยบายในการพิจารณารับลูกค้าโดยใช้หลักเกณฑ์การพิจารณาวงเงินซื้อขายหลักทรัพย์และสัญญาซื้อขายสัญญาล่วงหน้าที่เคร่งครัด
ตั้งแต่การพิจารณาเปิดบัญชีมีกระบวนการตรวจสอบความมีตัวตนของลูกค้าตามหลักเกณฑ์ที่ทางการกำหนดตามเกณฑ์ของ
Know Your Client (KYC) โดยเอกสารที่ลูกค้าต้องลงนาม มีการให้เปิดเผยตัวตนที่แท้จริง
(Self-declare) ให้ทราบ และต้องผ่านการตรวจสอบของเจ้าหน้าที่การตลาดเป็นลายลักษณ์อักษร
รวมถึงการขยายขอบเขตของข้อมูลเพิ่มมากขึ้นและลงลึกอย่างละเอียดในเชิงการพิสูจน์ทราบลูกค้า
(CDD : Customer Due Diligence) นอกจากนี้
ต้องตรวจสอบความมีตัวตนอีกครั้งจากฝ่ายบริหารความเสี่ยง
โดยการยืนยันกับลูกค้าผ่านระบบโทรศัพท์บันทึกเทปของบริษัทหลักทรัพย์ฯ
หากลูกค้าที่ขอเปิดบัญชีรายใดมีความเสี่ยงสูงจากลักษณะอาชีพหรือพฤติกรรมการลงทุนก็ต้องผ่านขั้นตอนการอนุมัติจากผู้มีอำนาจที่สูงขึ้นกว่าปกติ

ในส่วนของเอกสารทางการเงินที่ลูกค้านำมาแสดงเพื่อขอวงเงินในการซื้อขายหลักทรัพย์และซื้อขายสัญญาล่วงหน้าก็จะต้องเป็นไปตามเกณฑ์ที่บริษัทหลักทรัพย์ฯ
กำหนด หากไม่เป็นไปตามเกณฑ์ก็ต้องผ่านการอนุมัติโดยคณะกรรมการพิจารณาวงเงิน (Credit
Committee) ทั้งนี้ เนื่องจากบริษัทหลักทรัพย์ฯ มีการเปิดบัญชีซื้อขายหลายๆ
ประเภททั้งด้านตราสารทุนและตราสารอนุพันธ์
การพิจารณาวงเงินให้กับลูกค้าจึงประเมินความเสี่ยงโดยการอนุมัติวงเงินในลักษณะของวงเงินรวม
(Total Exposure) โดยแบ่งวงเงินไปตามประเภทบัญชีที่ลูกค้าต้องการ ซึ่งได้แก่ บัญชีเงินสด
(Cash Collateral) บัญชีเงินสดแบบวางหลักประกันเต็มจำนวน (Cash Balance)
บัญชีเงินกู้ยืมเพื่อซื้อหลักทรัพย์ (Credit Balance) และบัญชีตราสารอนุพันธ์
ซึ่งที่ผ่านมาบริษัทหลักทรัพย์ฯ
สามารถควบคุมวงเงินการซื้อขายและสอดคล้องกับฐานะการเงินและความสามารถในการชำระเงินของลูกค้าได้เป็นอย่างดี

เมื่อลูกค้ามีการซื้อขายหลักทรัพย์และซื้อขายสัญญาซื้อขายล่วงหน้าแล้ว บริษัทหลักทรัพย์ฯ
ยังมีกระบวนการในการป้องกันความเสี่ยงอย่างต่อเนื่อง
ทั้งในเรื่องการพิจารณาปรับลดวงเงินหากลูกค้ามีการผิดนัดชำระชำระเงินบ่อยครั้ง
หรือการขอนำค่าขายมาชำระค่าซื้อ รวมถึงตรวจสอบการทำธุรกรรมของลูกค้าที่มีเหตุอันควรสงสัย
และแจ้งต่อหน่วยงานที่เกี่ยวข้อง
เพื่อให้สอดคล้องกับการบริหารความเสี่ยงเพื่อป้องกันการใช้ธุรกิจหลักทรัพย์เป็นช่องทางในการฟอกเงิน

บริษัทหลักทรัพย์ฯ ได้กำหนดอำนาจอนุมัติภายในบริษัทหลักทรัพย์ฯ
เกี่ยวกับธุรกรรมการเป็นนายหน้าซื้อขายหลักทรัพย์และสัญญาซื้อขายสัญญาล่วงหน้าที่สำคัญ ๆ ได้แก่

1. การเปิดบัญชีและการอนุมัติวงเงินซื้อขายหลักทรัพย์และสัญญาซื้อขายสัญญาล่วงหน้า

2. การอนุมัติซื้อหลักทรัพย์เกินวงเงินระหว่างช่วงซื้อขายหลักทรัพย์และ Short Sell

3. การอนุมัติรายการ Put Through

โดยอำนาจอนุมัติดังกล่าวจะผ่านการพิจารณาตามลำดับขั้นของผู้มีอำนาจ
โดยพิจารณาถึงความเหมาะสมและเพียงพอของวงเงิน
และบุคคลที่ทำรายการต้องเป็นบุคคลที่บริษัทหลักทรัพย์ฯ มอบหมายเท่านั้น

  บัญชีเงินสด

หมายถึง บัญชีซื้อขายหลักทรัพย์ที่ลูกค้าจะต้องชำระค่าซื้อหลักทรัพย์ให้แก่บริษัทหลักทรัพย์ฯ ภายใน 3
วันทำการ นับจากวันที่ซื้อหลักทรัพย์ และบริษัทหลักทรัพย์ฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
หลังจากวันที่สั่งขายหลักทรัพย์ได้

การควบคุมและติดตาม

บริษัทหลักทรัพย์ฯ มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
โดยลูกค้าต้องวางทรัพย์สินเพื่อเป็นหลักประกันก่อนการซื้อขายในอัตราที่กำหนดเป็นไปตามกฎเกณฑ์ของตลาดหลักทรัพย์แห่งประเทศไทย
โดยมีระบบการซื้อขายที่ตรวจสอบวงเงินและกำหนดจำนวนเงินสูงสุดไว้สำหรับแต่ละคำสั่งซื้อ
หากเกินวงเงินระบบจะไม่อนุญาตให้ส่งคำสั่งนั้น ๆ ได้โดยบริษัทหลักทรัพย์ฯ
มีหลักเกณฑ์และนโยบายในการป้องกันความเสี่ยง ดังนี้

1.  พิจารณามูลค่าซื้อสุทธิในหลักทรัพย์สูงสุด 10 อันดับแรกของบริษัท เพื่อประเมินพฤติกรรม

ของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีการซื้อสุทธิสูงสุดในวันก่อนหน้า พร้อม

  รายชื่อลูกค้า ปริมาณการซื้อในหลักทรัพย์นั้น ๆ และมูลค่าหลักประกันที่มีกับ บริษัทหลักทรัพย์ฯ
  และบัญชีที่มีผลขาดทุนเกินกว่าหลักประกัน

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้นๆ และอาจจะห้ามซื้อ

  หลักทรัพย์นั้นๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

2.  พิจารณาลูกค้าที่มีการซื้อสุทธิในหลักทรัพย์ที่มีราคาลดต่ำลงมากที่สุด 5 อันดับแรก เพื่อประเมิน

  พฤติกรรมของลูกค้าในการลงทุนในหลักทรัพย์ดังกล่าว รวมทั้งศักยภาพของลูกค้า

-   ฝ่ายบริหารความเสี่ยงวิเคราะห์รายชื่อหลักทรัพย์ที่มีราคาลดต่ำลงมากที่สุด ในวันก่อนหน้า

  พร้อมรายชื่อลูกค้า ปริมาณการซื้อในหลักทรัพย์นั้นๆ และมูลค่าหลักประกันที่มีกับบริษัท

  หลักทรัพย์ฯ และรวบรวมบัญชีที่มีผลขาดทุนเกินกว่าหลักประกัน

-   คณะกรรมการพิจารณาวงเงินจะพิจารณาความเสี่ยงในหลักทรัพย์นั้นๆ และอาจจะห้ามซื้อ

  หลักทรัพย์นั้น ๆ เพิ่มเติม (Internal DS) หรือห้ามลูกค้าเฉพาะรายซื้อเพิ่ม

3.  การผิดนัดชำระหนี้ บริษัทหลักทรัพย์ฯ มีนโยบายในการควบคุมพฤติกรรมการชำระราคาของ

ของลูกค้าทุกราย ตามหัวข้อนโยบายเรื่องการผิดนัดชำระราคา

4.  การทบทวนวงเงินประจำปี บริษัทหลักทรัพย์ฯ มีนโยบายในการทบทวนศักยภาพของลูกค้าใน

  กรณีที่ไม่มีการซื้อขายต่อเนื่องเป็นเวลา 1 ปี หรือมีปริมาณการซื้อขายไม่สอดคล้องกับวงเงินที่

  ได้รับ ตามนโยบายของบริษัทหลักทรัพย์ฯ โดยเจ้าหน้าที่การตลาดต้องพิจารณาข้อมูลเพิ่มเติมเพื่อ

  สนับสนุนว่าลูกค้ายังมีความสามารถในการชำระหนี้ตามวงเงินเดิม ปรับลดวงเงิน หรือปิดบัญชี

5. การทบทวนข้อมูลทั่วไปของลูกค้าตามเกณฑ์ของ KYC บริษัทหลักทรัพย์ฯ มีนโยบายในการทบ

ทวนความเสี่ยงของลูกค้าเช่นกัน เพื่อประเมินว่าลูกค้ามีความเสี่ยงที่เพิ่มขึ้นหรือไม่ จากข้อมูลการ

ประกอบอาชีพของลูกค้า หากมีความเสี่ยงที่เพิ่มขึ้น ก็จะนำมาปรับใน ฐานข้อมูลลูกค้า เพื่อ

ประเมินความเสี่ยงให้เป็นปัจจุบัน

  บัญชีเครดิตบาลานซ์ (Credit Balance)

หมายถึง บัญชีที่มีการให้ลูกค้ากู้ยืมเงินเพื่อซื้อหลักทรัพย์โดยบริษัทหลักทรัพย์ฯ

ขั้นตอนและวิธีปฏิบัติ

1. ขั้นตอนในการพิจารณารับลูกค้าโดยวิเคราะห์ฐานะการเงินและศักยภาพของลูกค้า

2. การอนุมัติวงเงินให้กู้ยืมเพื่อซื้อหลักทรัพย์ตามอำนาจวงเงินอนุมัติ

3. ลูกค้าต้องวางเงินหรือหลักทรัพย์ที่อนุญาตให้ลูกค้าซื้อ (Marginable Securities)
เป็นประกันใน

ครั้งแรกเพื่อกำหนดอำนาจซื้อโดยต้องเป็นหลักทรัพย์ที่บริษัทอนุญาตรับเป็นหลักประกันเท่านั้น

4. บริษัทหลักทรัพย์ฯ มีระบบการซื้อขายที่ควบคุมลูกค้าไม่สามารถซื้อเกินกว่าอำนาจซื้อที่คำนวณ

คำนวณได้ ณ ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

5. บริษัทหลักทรัพย์ฯ มีการกำหนดอัตรามาร์จิ้นเริ่มต้น การป้องกันความเสี่ยงของบริษัทหลักทรัพย์ฯ

ที่เกี่ยวกับการกำหนดรายชื่อหลักทรัพย์ การพิจารณาอนุมัติเปิดบัญชีให้กู้ยืมเพื่อซื้อหลักทรัพย์ใน

ระบบ เครดิตบาลานซ์ (Credit Balance) พร้อมการปฏิบัติต่อเงินของลูกค้าให้แก่ลูกค้า และการ

ปฏิบัติเกี่ยวกับการให้กู้ยืมเงินเพื่อซื้อหลักทรัพย์ในระบบเครดิตบาลานซ์ (Credit Balance) ตาม

ประกาศของตลาดหลักทรัพย์ฯ และคณะกรรมการกำกับหลักทรัพย์และตลาดหลักทรัพย์

นโยบายการรับหลักประกัน

บริษัทหลักทรัพย์ฯ มีนโยบายการรับทรัพย์สินเป็นหลักประกัน ซึ่งประกอบด้วย

  1. เงินสด

  2. หลักทรัพย์ที่จดทะเบียนในตลาดหลักทรัพย์ฯ

  3. ทรัพย์สินอื่นๆ ได้แก่

  3.1 พันธบัตรรัฐบาล

  3.2 พันธบัตรรัฐวิสาหกิจ

  3.3 พันธบัตรธนาคารแห่งประเทศไทย

  3.4 ตั๋วสัญญาใช้เงินที่ออกโดยบริษัทเงินทุนหรือบริษัทเครดิตฟองซิเอร์

  3.5 บัตรเงินฝากที่ออกโดยธนาคารพาณิชย์หรือบริษัทเงินทุน

  3.6 เลตเตอร์ออฟเครดิต

  3.7 หนังสือค้ำประกันที่ออกโดยธนาคารเพื่อเป็นประกันการชำระหนี้ในบัญชีมาร์จิ้น ของลูกค้า
  โดยธนาคารนั้นยินยอมรับผิดในฐานะลูกค้าชั้นดี

ทั้งนี้ บริษัทหลักทรัพย์ฯ จะรับทรัพย์สินอื่น ๆ ในข้อ 3. เป็นหลักประกันได้
จะต้องได้รับการอนุมัติจากคณะกรรมการพิจารณาวงเงิน และบริษัทหลักทรัพย์ฯ
จะรับหลักทรัพย์หรือทรัพย์สินที่วางเป็นหลักประกันได้
ก็ต่อเมื่อได้มีการทำนิติกรรมจดจำนำเป็นที่เรียบร้อยแล้ว

การควบคุมและติดตาม

บริษัทหลักทรัพย์ฯ
ได้ปรับปรุงนโยบายการควบคุมภายในและการบริหารความเสี่ยงในบัญชีเครดิตบาลานซ์โดยให้ความสำคัญเพิ่มเกี่ยวกับการกระจุกตัวในหลักทรัพย์
(Stock Concentration Limit) และกระบวนการเรียกหลักประกันเพิ่ม (Call Margin)
และการบังคับขาย (Force Sale)
ที่เคร่งครัดเพิ่มขึ้นและต้องแจ้งให้ผู้บริหารระดับสูงได้รับทราบอย่างต่อเนื่อง
โดยมีเกณฑ์การควบคุมสรุปได้ดังนี้

1.  ยอดหนี้รวมของลูกค้าทุกราย (Total Margin Loan) ต้องไม่เกิน 2
    เท่าของเงินกองทุนบริษัท

  หลักทรัพย์ฯ

2.  ส่วนของหลักทรัพย์ยอดหนี้ต่อรายลูกค้า (Exposure to a Single Client) สูงสุดไม่เกิน
    25% ของเงิน

กองทุนบริษัทหลักทรัพย์ฯ โดยต้องพิจารณาความเหมาะสมและสภาพคล่องของบริษัทหลักทรัพย์ฯ

ในขณะนั้น โดยจะพิจารณาความสามารถในการชำระหนี้ของลูกค้าเป็นหลัก

3.  การกระจุกตัวในหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียน (Stock

Concentration per Client > 0.5% of Outstanding Share)

-   กรณีที่ลูกค้าถือหลักทรัพย์ใดๆ ในจำนวนมากกว่า 0.5% ของจำนวนหุ้นจดทะเบียน แต่ไม่เกิน

1% ของจำนวนหุ้นจดทะเบียน ฝ่ายบริหารความเสี่ยงแจ้งให้หัวหน้า เจ้าหน้าที่การตลาดรับ

ทราบและให้ดูแลการซื้อเพิ่มของลูกค้า

-   กรณีที่ลูกค้าถือหลักทรัพย์ใด ๆ ในจำนวนตั้งแต่ 1% ของจำนวนหุ้นจดทะเบียนขึ้นไป

  ฝ่ายบริหารความเสี่ยงรายงานให้คณะกรรมการพิจารณาวงเงินพิจารณาให้ซื้อเพิ่ม หรือห้ามซื้อ

  เป็นกรณีไป และรายงานให้คณะกรรมการบริษัทหลักทรัพย์ฯ รับทราบ

4.  การกระจุกตัวในหลักทรัพย์ใดๆ ของลูกค้าทุกรายที่มากกว่า 5% ของจำนวนหุ้นจดทะเบียน
    (Total

  Credit Balance Clients Holding Any Stock > 5% of Outstanding Share)

-   กรณีที่ลูกค้าทุกรายถือครองหลักทรัพย์ใดหลักทรัพย์หนึ่งรวมกันมากกว่า 5% ของจำนวนหุ้น

จดทะเบียน ฝ่ายบริหารความเสี่ยงจะรายงานให้คณะกรรมการพิจารณาวงเงินพิจารณาไม่ให้

ซื้อเพิ่มหรือห้ามซื้อเป็นกรณีไป และรายงานให้คณะกรรมการบริษัทหลักทรัพย์ฯ รับทราบ

นอกจากนี้ เพื่อเป็นป้องกันล่วงหน้า หากหลักทรัพย์ใดหลักทรัพย์หนึ่งมีการถือครองเกินกว่า

4% ก็ให้ติดตามอย่างใกล้ชิด อย่างไรก็ตาม และหากมีการกระจุกตัวเกินกว่า 5% และเป็น

หลักทรัพย์ที่วาง เป็นประกันการชำระหนี้ในบัญชีมาร์จิ้นเกินกว่า 40% ของจำนวนหลักทรัพย์ที่

จำหน่ายได้แล้วตามข้อมูลที่ตลาดหลักทรัพย์ฯ เผยแพร่ คณะกรรมการพิจารณาวงเงินจะให้

หัวหน้าเจ้าหน้าที่การตลาดดำเนินการลดจำนวนการกระจุกตัวลงทันที รวมถึงการพิจารณาปรับ

อัตรา IM เพิ่มเติมได้

5.  หลักเกณฑ์การพิจารณาหลักทรัพย์ที่อนุญาตให้ซื้อได้ และ/หรือ รับเป็นหลักประกันเพิ่ม

  (Marginable Securities) ในบัญชี Credit Balance บริษัทหลักทรัพย์ฯ
  กำหนดให้หลักทรัพย์ที่

  อนุญาตให้ซื้อได้ และ/หรือ นำมาเป็นหลักประกันเพิ่มในบัญชี Credit Balance (Marginable

  Securities) ต้องเป็นหลักทรัพย์ที่อยู่ในรายชื่อหลักทรัพย์ที่อนุญาตให้ซื้อได้ และ/หรือ นำมาเป็น

  หลักประกันเพิ่มในบัญชี Credit Balance (Marginable Securities)
  โดยพิจารณาจากสภาพคล่องและ

  ปัจจัยพื้นฐานของหลักทรัพย์ รวมถึงข้อมูลจากทางการในที่มีการกำหนดให้ต้องวางเงินสดล่วงหน้า

  หรือปริมาณหลักทรัพย์ที่กระจุกตัวทั้งหมดในบัญชีมาร์จิ้นทั้งระบบ ทั้งนี้ มีการจัดประชุมคณะ

  กรรมการพิจารณาวงเงินเป็นประจำ เพื่อพิจารณาความเสี่ยงของบัญชีซื้อขายหลักทรัพย์และกำหนด

  แนวทางในการบริหารความเสี่ยงที่ทันต่อสถานการณ์ปัจจุบัน

6.  การเรียกหลักประกันเพิ่มและการชำระหนี้ บริษัทหลักทรัพย์ฯ จะมีการติดตามลูกหนี้ที่ต้องวาง

  หลักประกันเพิ่มอย่างเคร่งครัด โดยต้องวางหลักประกันเพิ่มเพื่อให้มูลค่าทรัพย์สินรวมของลูกหนี้

  สูงกว่ามูลค่าหลักประกันที่ต้องดำรงไว้ ทั้งนี้ หากไม่ได้ดำเนินให้เสร็จสิ้นภายใน 5 วันทำการ

  บริษัทหลักทรัพย์ฯ จะบังคับขายหลักประกันของลูกหนี้ต่อไป นอกจากนี้ หากมูลค่าทรัพย์สินรวม

  ของลูกหนี้มีมูลค่าลดลงมากเนื่องจากราคาหลักทรัพย์ตกลงอย่างรุนแรง โดยที่ยังไม่ได้ผ่าน

  กระบวนการเรียกหลักประกันเพิ่ม บริษัทก็อาจทำการบังคับขายหลักประกันได้ทันที (Real Time)

  เพื่อลดความเสี่ยงได้ทันที

บัญชีซื้อขายหลักทรัพย์ประเภทเครดิตบาลานซ์ กับ บริษัทหลักทรัพย์เพื่อธุรกิจหลักทรัพย์ (TSFC)

การเปิดบัญชีซื้อขายหลักทรัพย์ประเภทเครดิตบาลานซ์กับ TSFC ผ่านบริษัทหลักทรัพย์ฯ
โดยเจ้าหน้าที่การตลาดจะดำเนินการจัดส่งชุดคำขอเปิดบัญชีให้กับลูกค้า
ตรวจสอบความครบถ้วนและความถูกต้องของข้อมูลลูกค้า
พร้อมแนบความเห็นแล้วจัดส่งให้ฝ่ายบริหารความเสี่ยง
ซึ่งจะดำเนินการตรวจสอบความสมบูรณ์ของข้อมูลอีกครั้งหนึ่ง และให้ผู้มีอำนาจของบริษัทหลักทรัพย์ฯ
ลงนามรับรองสำเนาถูกต้องแล้ว จัดส่งให้กับ TSFC เพื่อพิจารณารายละเอียด หลังจากนั้น TSFC
จะแจ้งผลการอนุมัติวงเงินกู้ให้บริษัทหลักทรัพย์ฯ ทราบ และดำเนินการนัดลูกค้าเพื่อทำสัญญาเงินกู้กับ
TSFC ต่อไป

บัญชีอินเตอร์เน็ต

  หมายถึง ระบบการซื้อขายหลักทรัพย์ที่ลูกค้าสามารถส่งคำสั่งซื้อขายผ่านเครือข่าย Internet

การควบคุมและติดตาม

บริษัทหลักทรัพย์ฯ มีการควบคุมและติดตามลูกค้าซื้อขายหลักทรัพย์ในบัญชีอินเตอร์เน็ต
ใช้แนวทางเดียวกับบัญชีเงินสด

บัญชีซื้อขายสัญญาซื้อขายล่วงหน้า

หมายถึง บัญชีซื้อขายหลักทรัพย์ที่ลูกค้าจะซื้อขายโดยอ้างอิงดัชนีราคาตลาดหลักทรัพย์ (SET50
Index) หรือสินค้าอ้างอิงที่ตลาดอนุพันธ์กำหนด ทั้งนี้ ลูกค้าต้องวางเงินสดล่วงหน้าก่อนการซื้อขาย

การควบคุมและติดตาม

บริษัทหลักทรัพย์ฯ มีการควบคุมและติดตามลูกค้าซื้อขายหลักทรัพย์ในบัญชีซื้อขายสัญญาซื้อขายล่วงหน้า
ซึ่งบัญชีซื้อขายสัญญาซื้อขายล่วงหน้ามีความผันผวนและความเสี่ยงสูงเนื่องจากมีการปรับมูลค่าเงินฝากของลูกค้าทุกวันตามการปรับตัวของดัชนีราคาตลาดหลักทรัพย์
หรือสินค้าอ้างอิงที่บริษัทตลาดอนุพันธ์ฯ กำหนด (Mark to Market)
ลูกค้าจึงมีภาระต้องดำรงมูลค่าสินทรัพย์ (Equity Balance)
ให้สูงกว่ามูลค่าหลักประกันที่ต้องดำรงไว้ (Maintenance Margin)
หากลูกค้ามีมูลค่าสินทรัพย์ที่ต่ำกว่า บริษัทหลักทรัพย์ฯ
จะติดตามให้ลูกค้านำเงินสดมาวางเป็นหลักประกันเพิ่มภายในวันทำการถัดไป
หากไม่ดำเนินการก็จะพิจารณาบังคับขายในวันทำการที่ 2 อย่างเคร่งครัด

ในส่วนของการติดตามป้องกันความเสี่ยงของบัญชีซื้อขายสัญญาซื้อขายล่วงหน้า บริษัทหลักทรัพย์ฯ
ได้มีนโยบายการควบคุมภายในและการบริหารความเสี่ยงในรูปแบบเดียวกับบัญชีเครดิตบาลานซ์โดยให้ความสำคัญเพิ่มเกี่ยวกับการกระจุกตัวในสัญญาซื้อขายล่วงหน้า
(Series Concentration Limit) และกระบวนการเรียกหลักประกันเพิ่ม (Call Margin)
และการบังคับขาย (Force Sale)
ที่เคร่งครัดเพิ่มขึ้นและต้องแจ้งให้ผู้บริหารระดับสูงได้รับทราบอย่างต่อเนื่อง
โดยมีเกณฑ์การควบคุมทั้งในจำนวนการถือครองสัญญาซื้อขายล่วงหน้าของบริษัทและจำนวนการถือครองสัญญาซื้อขายล่วงหน้าต่อราย

นโยบายเรื่องการผิดนัดชำระราคา

บริษัทหลักทรัพย์ฯ มีนโยบายเรื่องการผิดนัดชำระราคาดังต่อไปนี้

1.  เมื่อมีการผิดนัดชำระราคา
    บัญชีจะถูกดำเนินการห้ามซื้อจนกว่าลูกค้าจะทำการชำระราคารวมทั้งค่าปรับที่เกิดขึ้นทั้งหมดอย่างครบถ้วน
    และเจ้าหน้าที่การตลาดจัดทำบันทึกรายละเอียดการผิดนัดชำระราคา
    พร้อมทั้งชี้แจงเหตุผลให้ฝ่ายบริหารความเสี่ยงทราบ

2.  กรณีที่มีการผิดนัดชำระราคา 3 ครั้งภายใน 6 เดือน หรือขอให้นำค่าขายหักกลบค่าซื้อ (Net
    Offset) บัญชีของลูกค้าจะต้องถูกดำเนินการลดวงเงินซื้อขายหลักทรัพย์ลงอย่างน้อยครึ่งหนึ่ง
    หรือปิดบัญชี กรณีอื่นๆ ต้องได้รับการอนุมัติจากคณะกรรมการพิจารณาวงเงิน

2. ธุรกิจนายหน้าซื้อขายสัญญาซื้อขายล่วงหน้า

ตลาดตราสารอนุพันธ์ TFEX ในปี 2556 มีสินค้าทั้งหมด 8 ชนิด ได้แก่ SET 50 Index
Futures, SET50 Index Options, Gold Futures, Single Stock Futures, Oil
Futures, Interest Rate Futures, USD Futures และ Sector Futures ทั้งนี้
บริษัทหลักทรัพย์ฯ ได้เข้าร่วมเป็นบริษัทสมาชิกของตลาดอนุพันธ์แห่งประเทศไทย เมื่อเดือนกันยายน
2551 ซึ่งบริษัทหลักทรัพย์ฯ มีนโยบายในการกระจายแหล่งที่มาของรายได้ที่หลากหลาย
และตลาดอนุพันธ์เป้าหมายหนึ่งในการขยายโครงสร้างรายได้ ดังนั้น บริษัทหลักทรัพย์ฯ
จึงมีนโยบายและแผนการตลาดต่าง ๆ สนับสนุนกับธุรกิจตราสารอนุพันธ์
ทั้งการเพิ่มปริมาณใบอนุญาตเจ้าหน้าที่การตลาดด้านอนุพันธ์
การให้ความรู้ด้านอนุพันธ์แบบเฉพาะเจาะจงสินค้าให้แก่ลูกค้าหลักทรัพย์
เพื่อสร้างความหลากหลายในการลงทุน ประกอบกับการประชาสัมพันธ์เชิงการตลาดต่าง ๆ
จึงเป็นผลให้ปริมาณการซื้อขายตราสารอนุพันธ์ของบริษัทหลักทรัพย์ฯ เพิ่มขึ้นจากปี 2551 ที่ 17,768
สัญญา คิดเป็นสัดส่วนการตลาดที่ร้อยละ 0.41 เพิ่มมาอยู่ที่ 1,575,415 สัญญา ในปี 2556
คิดเป็นส่วนแบ่งตลาดร้อยละ 4.73 ครองอันดับ 6 ณ 31 ธันวาคม 2556 มีจำนวนบัญชีนักลงทุนใน
TFEX ของบริษัทหลักทรัพย์ฯ เพิ่มขึ้นร้อยละ 35 เมื่อเปรียบเทียบกับปี 2554 จาก 3,025 บัญชี
เป็น 4,086 บัญชี

3. ธุรกิจการลงทุนในหลักทรัพย์

บริษัทหลักทรัพย์ฯ
มีนโยบายที่จะลงทุนในหลักทรัพย์ทั้งประเภทตราสารหนี้และตราสารทุนและหน่วยลงทุน
รวมทั้งนโยบายการลงทุนต่างประเทศ โดยผ่านการกลั่นกรองจากคณะกรรมการการลงทุน

คณะกรรมการการลงทุนซึ่งเป็นคณะบุคคลที่ได้รับการแต่งตั้งจากคณะกรรมการบริษัทหลักทรัพย์ฯ
มีอำนาจหน้าที่และความรับผิดชอบ ดังนี้

1.  กำหนดนโยบายหลักเกณฑ์ เงื่อนไข การลงทุน วงเงินการลงทุนเพื่อบัญชีบริษัท
    รวมถึงการเปลี่ยน

แปลงวงเงินการลงทุนเพื่อบัญชีบริษัท

2.  กำหนดบทลงโทษพนักงานผู้ดูแลการลงทุนที่ไม่ปฏิบัติตามเกณฑ์ที่ทางการและบริษัทหลักทรัพย์กำหนด

3.  พิจารณาอนุมัติบัญชีรายชื่อหลักทรัพย์ที่สามารถลงทุน และต้องห้ามลงทุน รวมทั้งการอนุมัติผ่อน

ผันหรือยกเว้นข้อจำกัดต่างๆที่กำหนดไว้เป็นอำนาจหน้าที่ของคณะกรรมการการลงทุน

4.  พิจารณาทบทวนนโยบายและมาตรการการบริหารความเสี่ยงให้เหมาะสม

นโยบายและการพิจารณาการลงทุน

บริษัทหลักทรัพย์ฯ มีนโยบายหลักเกณฑ์การพิจารณาการลงทุน สรุปได้ดังนี้

1.  เป็นหลักทรัพย์ที่มีพื้นฐานดี ผลการดำเนินงานดี มีแนวโน้มการเติบโตต่อเนื่องให้ผลตอบแทน

ที่ดีตามภาวะตลาดและมีสภาพคล่องดี และผ่านการอนุมัติจากคณะกรรมการการลงทุน

2.  คณะกรรมการลงทุนหรือผู้ที่ได้รับมอบหมายจากคณะกรรมการบริษัทหลักทรัพย์เป็นผู้มีอำนาจ

  อนุมัติรายการการลงทุนในหลักทรัพย์ โดยวงเงินรวมทั้งหมดที่ได้รับอนุมัติให้ลงทุนเพื่อบัญชี

  บริษัท ทั้งตราสารทุนและอนุพันธ์รวมไม่เกิน 1,500 ล้านบาท ประกอบด้วย ประเภทรายวัน

  (Proprietary Trade) จำนวน 1,300 ล้านบาท และประเภทลงทุนระยะยาว
  (Investment Port) จำนวน 200 ล้านบาท

3.  คณะกรรมการลงทุนเป็นผู้กำหนดวัตถุประสงค์การลงทุนและนโยบายการลงทุน โดยให้มีเงื่อนไข

  ว่าบริษัทหลักทรัพย์ฯ จะต้องดำรงอัตราส่วนเงินกองทุนสภาพคล่องสุทธิ (NCR) ได้ตามหลัก

  เกณฑ์ที่ทางการกำหนด

ขอบเขตการลงทุน

การลงทุนของบริษัทหลักทรัพย์ฯ แบ่งออกเป็นประเภทต่าง ๆ ดังนี้

  1. ตราสารทุนสำหรับบัญชีเพื่อการลงทุนระยะสั้น (Proprietary Trade) ได้แก่ ตราสารทุน
  และตราสาร

  อนุพันธ์ ที่คณะกรรมการการลงทุนอนุมัติให้ลงทุนได้ (Approved List)
  โดยหลักทรัพย์ต้องคัดเลือก

จาก SET100 โดยหากจะลงทุนนอกเหนือจาก Approved List สามารถลงทุนได้แต่ต้องเป็นหลัก

ทรัพย์ที่ติดอันดับ 40 อันดับแรก ของหลักทรัพย์ที่มีปริมาณการซื้อขายสูงสุดในขณะนั้น ๆ

  2. ตราสารการลงทุนสำหรับบัญชีเพื่อการลงทุนระยะยาว ( Investment Port ) ได้แก่
  ตราสารหนี้ภาครัฐ

  และหุ้นกู้เอกชนที่มีสภาพคล่องทางการเงินสูง มีอันดับความน่าเชื่อถือ ตราสารทุนและตราสาร

  อนุพันธ์ในประเทศที่มีปัจจัยพื้นฐานดี และ กองทุนรวม (unit-trust) ที่ออกโดยบริษัทหลักทรัพย์

  จัดการกองทุนที่มีความน่าเชื่อถือ มีนโยบายการลงทุนที่ชัดเจน และไม่ขัดต่อนโยบายการลงทุน

  บริษัทรวมถึงหลักทรัพย์ในต่างประเทศที่มีพื้นฐานดี  เช่น พันธบัตรที่ออกโดยรัฐบาล รัฐวิสาหกิจ

  องค์กรระหว่างประเทศ เป็นต้น

การบริหารความเสี่ยง

1. บัญชีการลงทุนระยะสั้น (Proprietary Trade)

1.  จำกัดวงเงินการถือครองหลักทรัพย์ใดหลักทรัพย์หนึ่ง ณ ขณะใดขณะหนึ่งไม่เกิน 50 %
    ของวงเงินซื้อขายที่ได้รับการอนุมัติของแต่ละบัญชี หรือสูงสุดไม่เกิน 50 ล้านบาท

2.  จำกัดวงเงินการถือครองหลักทรัพย์ใดหลักทรัพย์หนึ่ง ณ  สิ้นวัน ไม่เกิน 20 % ของวงเงินซื้อ

  ขายรวม

3.  จำกัดวงเงินการถือครองหลักทรัพย์สูงสุดแต่ละบัญชี ณ สิ้นวัน
    และอนุญาตเฉพาะหลักทรัพย์ที่เป็น หุ้นสามัญ โดยมูลค่าถือครองสูงสุดคิดตามต้นทุนไม่เกิน 20%
    ของวงเงินแต่ละบัญชีการลงทุน ณ สิ้นวัน โดยที่มูลค่าการถือครองรวมทุกบัญชีการลงทุนไม่เกิน
    225 ล้านบาท

4.  ระยะเวลาการถือครองหลักทรัพย์ข้ามคืนได้ไม่เกิน 5 วันทำการ นับจากวันที่ซื้อหลักทรัพย์นั้น

5.  จำกัดวงเงินการยืมหลักทรัพย์เพื่อขายชอร์ต (SBL)
    แต่ละบัญชีจะสามารถยืมหลักทรัพย์เพื่อขายชอร์ต ได้ไม่เกิน 80% ของวงเงินถือครองข้ามวัน

6.  กรณีตราสารทุนจำกัดผลขาดทุนแต่ละบัญชี ณ ขณะใดขณะหนึ่งต่อวันต้องไม่เกิน 1.0 %
    ของวงเงินแต่ละบัญชี

7.  กรณีตราสารอนุพันธ์จำกัดผลขาดทุน  แต่ละบัญชี ณ ขณะใดขณะหนึ่งต่อวัน ไม่เกิน 10 %
    ของวงเงินแต่ละบัญชี หรือไม่เกิน 500,000 บาท

8.  กรณีผู้ดูแลบัญชีการลงทุนมีบัญชีการลงทุนตราสารทุนและตราสารอนุพันธ์ จุดตัดขาดทุนเมื่อ

  รวมกันแล้ว ต้องไม่เกิน 1.0% ของวงเงินตราสารทุน

2.  บัญชีเพื่อการลงทุนระยะยาว ( Investment Port) 

  สามารถลงทุนในแต่ละรายหลักทรัพย์ไม่เกิน 30% ของวงเงินบัญชีเพื่อการลงทุนหรือสูงสุดไม่เกิน
  30 ล้านบาท และรายงานแจ้งต่อคณะกรรมการบริษัทหลักทรัพย์
  ผ่านคณะกรรการบริหารบริษัทหลักทรัพย์ฯ ในการประชุมครั้งถัดไป

การวิเคราะห์ข้อมูลเพื่อตัดสินใจ

คณะกรรมการการลงทุนบริษัทหลักทรัพย์ฯ
จะตัดสินใจลงทุนโดยใช้ข้อมูลจากบทวิเคราะห์ปัจจัยพื้นฐานที่ครอบคลุมการวิเคราะห์เศรษฐกิจ
อุตสาหกรรม กิจการ และผู้บริหาร และการวิเคราะห์ทางเทคนิค
เพื่อเป็นข้อมูลสนับสนุนในการตัดสินใจลงทุน และเพื่อกำหนดช่วงเวลาในการลงทุน

การกำกับดูแล

คณะกรรมการการลงทุนบริษัทหลักทรัพย์ฯ
ได้กำหนดการกำกับดูแลให้เป็นไปตามหลักเกณฑ์หรือนโยบายการลงทุนที่บริษัทหลักทรัพย์ฯ กำหนด
โดยสรุปมีดังนี้

  1. ฝ่ายบริหารความเสี่ยงจะทำหน้าที่ในการติดตามและควบคุมดูแลให้ผู้ดูแลแต่ละบัญชีซื้อขายให้

  ปฏิบัติเป็นไปตามแนวทางการบริหารความเสี่ยงที่บริษัทกำหนดเป็นรายวัน โดยหากพบว่า บัญชี

เพื่อการลงทุนใดมีการซื้อขายไม่เป็นไปตามแนวทางที่กำหนดจะให้ผู้ดูแลบัญชีชี้แจงและรายงาน

ให้หัวหน้าฝ่ายการลงทุนเพื่อทราบหรือพิจารณาตามแต่กรณีที่เห็นสมควรเพื่อให้คณะกรรมการ

บริษัทหลักทรัพย์ฯ พิจารณาความผิด/ลงโทษต่อไป   

2.  ฝ่ายกำกับและตรวจสอบการปฏิบัติงานจะทำหน้าที่กำกับดูแลการซื้อขายให้เป็นไปตามหลักเกณฑ์

ที่ตลาดหลักทรัพย์แห่งประเทศไทยกำหนด

3. ฝ่ายบริหารจะรายงานผลการดำเนินการงานให้คณะกรรมการบริษัทเพื่อทราบและให้การติดตาม

การลงทุนเป็นรายเดือน

4. การเป็นที่ปรึกษาการลงทุน

ปัจจุบันบริษัทหลักทรัพย์ฯ ยังไม่ได้มีการให้บริการในด้านนี้

5. การเป็นที่ปรึกษาทางการเงินและการจัดจำหน่ายหลักทรัพย์

บริษัทหลักทรัพย์ฯ ได้รับความเห็นชอบจากทางสำนักงาน ก.ล.ต.
ให้ดำเนินธุรกิจที่ปรึกษาทางการเงิน โดยมีระยะเวลาได้รับความเห็นชอบ 5 ปี ตั้งแต่วันที่ 3
มกราคม 2546 ถึงวันที่ 2 มกราคม 2551 ซึ่งต่อมาบริษัทหลักทรัพย์ฯ
มีนโยบายปรับโครงสร้างกลุ่มโดยการแยกธุรกิจที่ปรึกษาทางการเงินออกไปอยู่ภายใต้การดำเนินงานของ
บริษัท โกลเบล็ก แอ็ดไวเซอรี่ จำกัด และสำนักงาน ก.ล.ต.
ได้อนุมัติให้โอนการได้รับความเห็นชอบที่ให้ไว้ต่อบริษัทหลักทรัพย์ฯ ไปยังบริษัท โกลเบล็ก
แอ็ดไวเซอรี่ จำกัด โดยมีระยะเวลาได้รับความเห็นชอบส่วนที่เหลือ ตั้งแต่วันที่ 11 พฤษภาคม
2547 ถึงวันที่ 2 มกราคม 2551 และบริษัท โกลเบล็ก แอ็ดไวเซอรี่ จำกัด
ได้รับความเห็นชอบจากทางสำนักงาน ก.ล.ต.
ให้เป็นที่ปรึกษาทางการเงินต่อไปอีกโดยมีกำหนดระยะเวลา 5 ปี ตั้งแต่วันที่ 1 มกราคม 2551
ถึงวันที่ 31 ธันวาคม 2555 ต่อมาเมื่อวันที่ 1 ธันวาคม 2552 บริษัท โกลเบล็ก แอ็ดไวเซอรี่
จำกัด ได้ระงับการประกอบธุรกิจที่ปรึกษาทางการเงินเป็นการชั่วคราว อย่างไรก็ตาม
บริษัทหลักทรัพย์ฯ ได้จัดตั้งฝ่ายวาณิชธนกิจ
เพื่อประกอบธุรกิจการเป็นที่ปรึกษาการเงินในเดือนมิถุนายน 2552
โดยได้รับความเห็นชอบจากทางสำนักงาน ก.ล.ต.ให้เป็นที่ปรึกษาทางการเงินมีกำหนดระยะเวลา
5 ปี ตั้งแต่วันที่ 4 สิงหาคม 2552 ถึงวันที่ 3 สิงหาคม 2557

นอกจากนี้ บริษัทหลักทรัพย์ฯ ยังมีนโยบายในการสนับสนุนการเสนอขายแบบครบวงจร เช่น
การเป็นผู้จัดการการจำหน่ายหลักทรัพย์ต่อเนื่องจากการให้บริการเป็นที่ปรึกษาทางการเงิน
การร่วมรับประกันการจำหน่ายหลักทรัพย์ทุกประเภท เช่น หุ้นสามัญ หุ้นบุริมสิทธิ์ หุ้นกู้
หุ้นกู้ควบตราสารอนุพันธ์ ตลอดจนการเป็นตัวแทนจำหน่ายหลักทรัพย์ต่าง ๆ เป็นต้น

สำหรับการบริการจัดจำหน่ายและรับประกันการจำหน่ายหลักทรัพย์นั้น บริษัทหลักทรัพย์ฯ
มีนโยบายเป็นผู้จัดจำหน่ายและรับประกันการจัดจำหน่ายตราสารต่าง ๆ ทั้งตราสารหนี้
และตราสารทุน ผลงานที่สำคัญของบริษัทหลักทรัพย์ฯ
ด้านการเป็นผู้จัดจำหน่ายหลักทรัพย์ประเภทหุ้นสามัญ ได้แก่
การเป็นผู้จัดการการจำหน่ายและรับประกันการจำหน่าย
การเป็นผู้ร่วมจัดจำหน่ายและรับประกันการจำหน่าย
และการเป็นตัวแทนจำหน่ายหลักทรัพย์ของบริษัทต่าง ๆ ในช่วงปี 2554 – 2556 ดังนี้

+---------+------------------------------+----------------------------+
| ปี       | บริษัท                         | การเป็นผู้จำหน่ายหลักทรัพย์       |
+=========+==============================+============================+
| 2554    | บมจ.สาลี่คัลเล่อร์                | ผู้จำหน่ายหุ้นที่ออกใหม่ต่อประชาชน  |
|         |                              |                            |
|         | บมจ.เชาว์ สตีล อินดัสทรี้          | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2555    | บมจ. ดีเอ็นเอ 2002             | ผู้จำหน่ายหุ้นที่ออกใหม่ต่อประชาชน  |
+---------+------------------------------+----------------------------+
| 2556    | บมจ. สหการประมูล              | ผู้ร่วมรับประกันการจัดจำหน่ายหุ้น   |
|         |                              | IPO                        |
+---------+------------------------------+----------------------------+
|         | บมจ. พลังงานบริสุทธิ์             | ผู้ร่วมรับประกันการจัดจำหน่ายหุ้น   |
|         |                              | IPO                        |
+---------+------------------------------+----------------------------+
|         | บมจ. ยูเรกา ดีไซน์              | ผู้ร่วมรับประกันการจัดจำหน่ายหุ้น   |
|         |                              | IPO                        |
+---------+------------------------------+----------------------------+
|         | บมจ. เพซ ดีเวลลอปเม้นท์         | ผู้ร่วมรับประกันการจัดจำหน่ายหุ้น   |
|         | คอร์ปอเรชั่น                    | IPO                        |
+---------+------------------------------+----------------------------+
|         | บมจ. ซังโกะ ไดคาซติ้ง           | ผู้ร่วมรับประกันการจัดจำหน่ายหุ้น   |
|         | (ประเทศไทย)                  | IPO                        |
+---------+------------------------------+----------------------------+

6. ธุรกิจการเป็นตัวแทนสนับสนุนการขายและรับซื้อคืนหน่วยลงทุน

บริษัทหลักทรัพย์ฯ ได้ขยายธุรกิจด้านการเป็นตัวแทนสนับสนุนการขายและรับซื้อคืนหน่วยลงทุน
โดยในปีที่ผ่านมาบริษัทหลักทรัพย์ฯ
เป็นตัวแทนการขายและรับซื้อคืนหน่วยลงทุนกับบริษัทหลักทรัพย์จัดการกองทุนรวมจำนวนทั้งสิ้น 10
แห่ง ได้แก่

1.  บริษัทหลักทรัพย์จัดการกองทุน เอ็มเอฟซี จำกัด ( มหาชน )

2.  บริษัทหลักทรัพย์จัดการกองทุน กรุงศรี จำกัด

3.  บริษัทหลักทรัพย์จัดการกองทุน กรุงไทย จำกัด (มหาชน)

4.  บริษัทหลักทรัพย์จัดการกองทุน กสิกรไทย จำกัด

5.  บริษัทหลักทรัพย์จัดการกองทุน ไอเอ็นจี ( ประเทศไทย ) จำกัด

6.  บริษัทหลักทรัพย์จัดการกองทุน แอสเซท พลัส จำกัด

7.  บริษัทหลักทรัพย์จัดการกองทุนรวม วรรณ จำกัด

8.  บริษัทหลักทรัพย์จัดการกองทุนรวม ทหารไทย จำกัด

9.  บริษัทหลักทรัพย์จัดการกองทุน ฟินันซ่า จำกัด

10. บริษัทหลักทรัพย์จัดการกองทุน ไทยพาณิชย์ จำกัด

7. ธุรกิจกองทุนส่วนบุคคล

บริษัทหลักทรัพย์ฯ ได้รับใบอนุญาตประกอบธุรกิจจัดการกองทุนส่วนบุคคลเมื่อวันที่ 28 มกราคม 2551
และได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เริ่มประกอบธุรกิจได้ตั้งแต่วันที่
1 ตุลาคม 2551 เป็นต้นไป
เพื่อให้กองทุนส่วนบุคคลเป็นทางเลือกให้แก่ผู้ที่ต้องการลงทุนอย่างมีประสิทธิภาพ
โดยผู้จัดการกองทุนที่ได้รับการขึ้นทะเบียนกับสำนักงานคณะกรรมการหลักทรัพย์และตลาดหลักทรัพย์แล้ว
และมีความรู้และมากด้วยประสบการณ์จะบริหารเงินลงทุนตามนโยบายลงทุนและความเสี่ยงที่ลูกค้ายอมรับได้อย่างรอบคอบ
ระมัดระวังอย่างมืออาชีพ โดยคำนึงถึงผลประโยชน์ของลูกค้าเป็นสำคัญ บริษัทหลักทรัพย์ฯ
ยังได้กำหนดให้มีคณะกรรมการลงทุนกองทุนส่วนบุคคล
ทำหน้าที่ให้มุมมองในภาพกว้างแก่ผู้จัดการกองทุน กำหนด Stock Universe
พิจารณาผลการดำเนินงานตลอดจนความเสี่ยงของแต่ละกองทุน บริษัทหลักทรัพย์ฯ
ได้เลือกใช้โปรแกรมการจัดการกองทุนส่วนบุคคลที่มีประสิทธิภาพสูง ทั้งยังได้แต่งตั้งผู้รับฝากทรัพย์สิน
(Custodian) ที่มีคุณสมบัติตามข้อกำหนดของทางการ
โดยทรัพย์สินของลูกค้าจะแยกออกจากทรัพย์สินของบริษัทหลักทรัพย์ฯ และของกองทุนอื่น
บริษัทหลักทรัพย์ฯ มุ่งมั่นที่จะจัดการลงทุนโดยยึดหลักประโยชน์สูงสุดของลูกค้า (Fiduciary Duty)
ความซื่อสัตย์สุจริต (Duty of Loyalty) ความระมัดระวัง (Duty of Care)
ยึดหลักความเป็นอิสระในการจัดการกองทุน
การป้องกันความขัดแย้งทางผลประโยชน์และการเปิดเผยข้อมูล

ค) บริษัท โกลเบล็ก คอนเนค จำกัด (เดิมชื่อบริษัท โกลเบล็ก แอ็ดไวเซอรี่ จำกัด)

บริษัทได้จัดตั้งบริษัทย่อย คือ บริษัท โกลเบล็ก แอ็ดไวเซอรี่ จำกัด เมื่อวันที่ 13 พฤษภาคม 2546
เพื่อทำธุรกิจการเป็นที่ปรึกษาทางการเงิน
และได้แจ้งระงับการปฏิบัติหน้าที่เป็นที่ปรึกษาทางการเงินเมื่อเดือนธันวาคม 2552
ต่อมาในเดือนกรกฎาคม 2553 ได้เปลี่ยนชื่อเป็น บริษัท โกลเบล็ค คอนเนค จำกัด
และได้เปลี่ยนธุรกิจจากที่ปรึกษาทางการเงินเป็นการให้บริการข้อมูลสารสนเทศและจำหน่ายอุปกรณ์คอมพิวเตอร์
และได้หยุดการดำเนินงานชั่วคราวตั้งแต่เดือนมกราคม 2555

ง) บริษัท เอเซีย อิควิตี้ เวนเจอร์ จำกัด

บริษัทได้จัดตั้งบริษัทย่อย คือ บริษัท เอเซีย อิควิตี้ เวนเจอร์ จำกัด เมื่อวันที่ 15 มิถุนายน 2549
เพื่อดำเนินธุรกิจในการลงทุน ร่วมลงทุนในบริษัทอื่น ที่ไม่เกี่ยวข้องกับธุรกิจการเงิน
ในลักษณะเงินร่วมลงทุน (Venture Capital Fund) โดยมีขั้นตอนและนโยบายการลงทุนดังนี้

1.  ศึกษาข้อมูลวิเคราะห์ความเป็นไปได้ของโครงการที่จะเข้าไปร่วมลงทุน โดยบริษัทจะเข้าไป

  วิเคราะห์ลักษณะของธุรกิจ พิจารณาโครงการในอนาคต ทำการตรวจสอบงบการเงินอย่างละ

  เอียดรวมทั้งประเด็นทางด้านกฎหมายที่เกี่ยวข้อง ร่วมกับผู้เชี่ยวชาญเฉพาะด้าน หากพิจารณาแล้ว

  มีความเป็นไปได้สูงที่จะเข้าลงทุน จึงจะกำหนดโครงสร้างการเข้าร่วมทุนและเงื่อนไขต่าง ๆ ซึ่ง

  ผลตอบแทนที่คาดหวังจากการลงทุนคือเงินปันผลรับและส่วนต่างราคาทุน หากบริษัทที่เข้าลงทุน

  นั้นสามารถเข้าเป็นบริษัทจดทะเบียนในตลาดหลักทรัพย์

2. ลักษณะการลงทุน บริษัทให้ความสำคัญในธุรกิจขนาดกลางและขนาดย่อม (SMEs) ที่มีโอกาส

การเติบโตสูง เป็นธุรกิจที่ภาครัฐมีนโยบายส่งเสริมสนับสนุน และเป็นธุรกิจที่เป็นประโยชน์ต่อ

ระบบเศรษฐกิจของประเทศ ทั้งนี้ ธุรกิจเป้าหมายของบริษัท เอเซีย อิควิตี้ เวนเจอร์ จำกัด ที่จะ

เข้าไปลงทุนจะเป็นในส่วนของภาคการผลิต และการบริการที่ไม่ใช่ธุรกิจการเงิน

โครงสร้างรายได้

โครงสร้างรายได้ของบริษัท โกลเบล็ก โฮลดิ้ง แมนเนจเม้นท์ จำกัด (มหาชน) และบริษัทย่อย
ตั้งแต่ปี 2553 – 2556 มีรายละเอียด ดังนี้

1.  บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

  -------------------------------------------------------------------------------------------------------------------
  รายได้                    ปี 2553                ปี 2554                 ปี 2555                 ปี 2556       
  ------------------------ ----------- --------- ------------ --------- ------------ --------- ------------ ---------
                           พันบาท       ร้อยละ     พันบาท        ร้อยละ     พันบาท        ร้อยละ     พันบาท        ร้อยละ

  รายได้จากการขายทองคำแท่ง   9,271,824   98.76%    19,237,473   100.23%   26,337,461   99.89%    49,759,786   99.93%

  ดอกเบี้ยและเงินปันผล         90,782      0.97%     71,060       0.37%     2,853        0.01%     88,185       0.18%

  กำไร (ขาดทุน)             97          0.01%     3,448        0.02%     2,648        0.01%     (2,931)      -0.01%
  จากการซื้อขายหลักทรัพย์                                                                                        

  กำไร (ขาดทุน)             2,023       0.02%     (623)        -0.01%    971          0.01%     8            0.01%
  จากซื้อขายตราสารอนุพันธ์                                                                                       

  กำไร (ขาดทุน)             -           -         (129,653)    -0.67%    29,443       0.11%     (66,914)     -0.13%
  จากการถือครองทองคำแท่ง                                                                                      

  รายได้อื่น                  23,115      0.24%     11,694       0.06%     (6,677)      -0.03%    9,553        0.02%

  รวมรายได้                 9,387,841   100.00%   19,193,399   100.00%   26,366,699   100.00%   49,787,687   100.00%
  -------------------------------------------------------------------------------------------------------------------

2.  บริษัทหลักทรัพย์ โกลเบล็ก จำกัด

[TABLE]

  ค. บริษัท โกลเบล็ก คอนเนค จำกัด

  ----------------------------------------------------------------------------------------------------------
  รายได้                      ปี 2553            ปี 2554             ปี 2555                   ปี 2556  
  -------------------------- ------- --------- -------- --------- ------ ------- --------- ------- ---------
                             พันบาท   ร้อยละ     พันบาท    ร้อยละ            พันบาท   ร้อยละ     พันบาท   ร้อยละ

                                                                                                   

  รายได้จากการขาย             5,586   81.63%    26,162   91.09%           2,138   84.44%    -       -

  ค่าธรรมเนียมที่ปรึกษาและบริการ   1,062   15.52%    2,543    8.85%            -       -         -       -

  รายได้อื่น                    195     2.85%     16       0.06%            394     15.56%    248     100.00%

  รวมรายได้                   6,843   100.00%   28,721   100.00%          2,532   100.00%   248     100.00%
  ----------------------------------------------------------------------------------------------------------

ง. บริษัท เอเซีย อิควิตี้ เวนเจอร์ จำกัด

  ------------------------------------------------------------------------------------------------
  รายได้                    ปี 2553            ปี 2554            ปี 2555            ปี 2555  
  ------------------------ ------- --------- ------- --------- ------- --------- ------- ---------
                           พันบาท   ร้อยละ     พันบาท   ร้อยละ     พันบาท   ร้อยละ     พันบาท   ร้อยละ

  กำไรจากการซื้อขายหลักทรัพย์   4       13.33%    -       -         -       -         -       -

  กำไรจากการขายทรัพย์สิน      -       -         -       -         -       -         -       -

  ดอกเบี้ยรับ                 26      86.37%    331     100.00%   336     100.00%   256     100.00%

  รวมรายได้                 30      100.00%   331     100.00%   336     100.00%   336     100.00%
  ------------------------------------------------------------------------------------------------

2.2 การตลาดและภาวการณ์แข่งขัน

ก) บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

กลุ่มลูกค้าเป้าหมาย

กลุ่มผู้ค้าส่งทองคำ กลุ่มนักลงทุนในทองคำ และ กลุ่มผู้ลงทุนรายย่อยและผู้ซื้อทองคำเพื่อการออม

การนำเสนอสินค้าและบริการ

ทองคำแท่งที่ทางบริษัทนำเสนอให้แก่กลุ่มเป้าหมาย ได้แก่

  1. ทองคำแท่งที่มีความบริสุทธิ์ 96.50% น้ำหนัก 5 บาท, 10 บาท, 20 บาท, และ 50 บาท

  2. ทองคำแท่งที่มีความบริสุทธิ์ 99.99% น้ำหนัก 1 กิโลกรัม

บริการเสริมที่ทางบริษัทนำเสนอให้แก่กลุ่มลูกค้าเป้าหมายได้แก่

  1. บริการบทวิเคราะห์ทองคำและที่ปรึกษาการลงทุนในทองคำ

  2. บริการรับ-ส่งทองคำแท่งภายในเขตกรุงเทพมหานคร

  3. บริการชำระค่าซื้อ-ขายทองคำผ่านทางระบบตัดเงินอัตโนมัติผ่านบัญชีธนาคาร

  4. บริการซื้อขายทองคำในช่วงเวลากลางคืน (Night Trade)

  5. โครงการออมทอง
  เพื่อให้ลูกค้าทยอยซื้อทองคำแท่งโดยอาศัยหลักการเฉลี่ยต้นทุนด้วยเงินลงทุนคงที่

บริษัทได้มีการเพิ่มฐานลูกค้าใหม่จากการนำเสนอบทวิเคราะห์ทองคำผ่านสื่อโทรทัศน์ช่อง Money
Channel และจากการร่วมออกบูทในงานสัมมนาและกิจกรรมต่างๆ ของสถาบันการเงิน
และตลาดหลักทรัพย์แห่งประเทศไทย เช่น การร่วมออกบูทในงาน Money Expo และงาน Set in
the City รวมไปถึงการจัดบูทในสถานที่ต่าง ๆ ที่มีลูกค้าเป้าหมาย นอกจากนี้
บริษัทยังมีการจัดงานสัมมนาให้กับนักลงทุนอย่างสม่ำเสมอ
เพื่อให้ความรู้แก่นักลงทุนเกี่ยวกับการลงทุนในตลาดทองคำและขยายเพื่อเป็นการฐานลูกค้า

ภาวการณ์การแข่งขันในธุรกิจทองคำแท่งในปี 2556

เนื่องจากบริษัทดำเนินธุรกิจการเป็นผู้ค้าทองคำแท่ง ทำให้ต้องมีเงินลงทุนสูง
รวมถึงต้องอาศัยความรู้และประสบการณ์ในตลาดทองคำ
เพื่อให้สามารถตอบสนองความต้องการของนักลงทุนในทองคำได้ ในช่วงปี 2556 ที่ผ่านมา
มีบริษัทผู้ค้าทองคำที่อยู่ในตลาดได้เพิ่มสินค้าและบริการเพื่อขยายฐานลูกค้า
และตอบสนองต่อความต้องการของตลาดได้อย่างครอบคลุมมากยิ่งขึ้น

เมื่อพิจารณาถึงการแบ่งส่วนตลาดในตลาดทองคำแท่งนั้น สามารถแบ่งได้เป็น 2 กลุ่มหลักๆ คือ

  1. กลุ่มผู้ค้าส่งทองคำ ที่มีการลงทุนในทองคำอย่างสม่ำเสมอ และมีมูลค่าการซื้อขายทองคำสูง
  ซึ่งผู้ลงทุนในกลุ่มนี้มีเพียงไม่กี่ราย ดังนั้น อำนาจการต่อรองด้านราคาของผู้ลงทุนกลุ่มนี้ค่อนข้างสูง
  การแข่งขันในกลุ่มนี้จะเป็นรูปแบบของการแข่งขันด้านราคา อย่างรุนแรงในกลุ่มนี้

  2. กลุ่มนักลงทุนในทองคำ และ กลุ่มผู้ลงทุนรายย่อยและผู้ซื้อทองคำเพื่อการออม
  เป็นผู้ลงทุนที่มีมูลค่าการลงทุนปานกลาง ลงทุนตามสภาวะตลาด มีการจำกัดวงเงินลงทุน
  และอาจเลือกลงทุนในผลิตภัณฑ์อื่นๆ ในตลาดทุน (เช่น หลักทรัพย์ หรือ อนุพันธ์) เพิ่มเติมด้วย
  การแข่งขันในตลาดนี้มักจะเป็นการแข่งขันในด้านบริการที่จะช่วยในการอำนวยความสะดวกให้แก่ผู้ลงทุนในด้านต่าง
  ๆ การคิดค้นนวัตกรรมใหม่ ๆ ในการลงทุนทองคำแท่ง
  รวมไปถึงการจัดกิจกรรมส่งเสริมการตลาด และการประชาสัมพันธ์ผ่านสื่อต่าง ๆ เป็นต้น

สรุปภาวการณ์ลงทุนทองคำแท่งปี 2556 และ แนวโน้มธุรกิจในปี 2557

เนื่องจากสภาวะแข่งขันด้านราคาที่เกิดขึ้นอย่างต่อเนื่องมาตั้งแต่ช่วงปี 2555
ทำให้เป็นการยากต่อบริษัทในการทำกำไรจากนักลงทุนกลุ่มที่เป็นรายใหญ่
จึงคาดว่าแนวโน้มของสภาวะการแข่งขันในอนาคตจะหันมาแข่งขันกันในด้านของบริการ
ช่องทางการนำเสนอสินค้าและบริการ การใช้สื่อประชาสัมพันธ์ และโปรโมชั่นต่างๆ มากยิ่งขึ้น
เพื่อลดแรงกดดันจากการแข่งขันทางด้านราคา
ในขณะเดียวกันเนื่องจากราคาทองคำได้ปรับตัวสูงขึ้นอย่างรวดเร็วทำให้นักลงทุนรายกลางและรายย่อยน่าจะหันมาให้ความสนใจและต้องการลงทุนในทองคำมากยิ่งขึ้น
บริษัทผู้ค้าทองคำจะหันมาให้ความสนใจกับการพัฒนาสินค้าและบริการเพื่อตอบสนองนักลงทุนกลุ่มนี้มากยิ่งขึ้น
เช่น การเพิ่มขนาดของสินค้าทองคำ ทำให้สามารถเลือกซื้อทองคำขนาดที่เล็กลง
และเพิ่มโครงการลงทุนด้วยเงินลงทุนที่เท่ากันทุกๆ เดือนเพื่อการเฉลี่ยต้นทุน
เพื่อสนองความต้องการของนักลงทุนรายย่อย

ราคาทองคำโลก ณ สิ้นปี 2556 ที่ผ่านมาปรับตัวลดลงประมาณ 469.44 ดอลล่าร์สหรัฐฯต่อทรอย
ออนซ์ หรือลดลงประมาณ 28.02% ราคาปิดอยู่ที่ 1,205.96 ดอลล่าร์สหรัฐฯ ต่อทรอยออนซ์
โดยราคาทองคำปรับตัวลงตั้งแต่ต้นปีหลังจากนายเบน เบอร์นันกี้ประธานธนาคารกลางสหรัฐ (เฟด)
ได้ออกแถลงการณ์ว่า เฟดจะเริ่มชะลอโครงการซื้อพันธบัตรหรือมาตรการผ่อนคลายเชิงปริมาณ
(QE) ในปลายปี 2556 หากตัวเลขว่างงานสหรัฐลดลงมาในระดับ 7.2-7.3%
และเศรษฐกิจฟื้นตัวตามที่คาด และหากตัวเลขว่างงานสหรัฐลดลงมาในระดับ 6.5-6.8%
เฟดก็จะยังคงลดขนาดวงเงินซื้อพันธบัตรไปจนถึงช่วงครึ่งแรกของปี 2557
และจะสิ้นสุดโครงการซื้อพันธบัตรประมาณกลางปี 2557 ส่งผลให้นักลงทุนทยอยขายทองคำออกมา
โดยระหว่างปีที่ผ่านมาตัวเลขเศรษฐกิจสหรัฐทั้งในส่วนของดัชนีภาคการผลิต ดัชนีภาคบริการ
และตัวเลขเกี่ยวกับบ้านออกมาปรับตัวดีขึ้นอย่างต่อเนื่อง
อีกทั้งอัตราว่างงานสหรัฐได้ปรับตัวลงสู่ระดับ 7.0% ในเดือน ธ.ค.
ส่งผลให้ธนาคารกลางสหรัฐได้ประกาศปรับลดขนาดการซื้อสินทรัพย์ลง โดยเริ่มตั้งแต่เดือนมกราคมปี
2014 โดยคณะกรรมการจะซื้อหลักทรัพย์ที่มีสัญญาจำนองค้ำประกัน (MBS)
ของหน่วยงานที่รัฐบาลให้การสนับสนุนในวงเงิน 3.5 หมื่นล้านดอลลาร์ต่อเดือน จากเดิม 4.0
หมื่นล้านดอลลาร์ต่อเดือน และจะซื้อพันธบัตรรัฐบาลสหรัฐที่มีอายุการไถ่ถอนนานขึ้นในวงเงิน 4.0
หมื่นล้านดอลลาร์ต่อเดือน จากเดิม 4.5 หมื่นล้านดอลลาร์ต่อเดือน
สำหรับเรื่องอัตราดอกเบี้ยระยะสั้น (federal funds rate) ยังมีมติให้คงอัตราดอกเบี้ยที่
0-0.25% ซึ่งมีความเหมาะสม ตราบเท่าที่อัตราว่างงานยังคงสูงกว่า 6.5% นอกจากนี้กองทุน
SPDR ได้ลดสถานะถือครองทองคำออกมากว่า 551.7
ตันซึ่งถือเป็นการลดสถานะถือครองทองคำมากที่สุดตั้งแต่จัดตั้งกองทุน SPDR
คอยกดดันต่อราคาทองคำ

ราคาทองคำในประเทศ ณ สิ้นปี 2556 ปรับตัวลดลงเป็นจำนวนเงิน 5,350 บาทต่อทองคำ 1 บาท
หรือลดลงประมาณ 22.15% เมื่อเทียบกับราคาทองคำ ณ สิ้นปี 2555
โดยสาเหตุที่ราคาทองคำในประเทศปรับตัวลงน้อยกว่าราคาทองคำในตลาดโลกเป็นเพราะอัตราแลกเปลี่ยนเงินบาทเมื่อเทียบกับดอลล่าร์สหรัฐฯ
อ่อนค่า 2.114 บาท/ดอลล่าร์สหรัฐฯ หรือราว 6.91 % เมื่อเทียบกับต้นปี

แนวโน้มราคาทองคำโลกในปี 2557
คาดว่าแนวโน้มการเคลื่อนไหวของราคาทองคำถูกกดดันจากการคาดการณ์เรื่องธนาคารกลางสหรัฐจะเริ่มมีการปรับลดเม็ดเงินในโครงการซื้อพันธบัตรหรือ
QE ในต้นปี 2557 ลง 1 หมื่นล้านบาท เนื่องจากเศรษฐกิจเริ่มมีการขยายตัวอย่างแข็งแกร่ง
อีกทั้งในทางเทคนิคราคาทองคำปรับตัวลงสร้าง Lower Low แสดงถึงเริ่มเข้าสู่แนวโน้ม Sideway
Down
สำหรับวิกฤตหนี้ยูโรโซนคาดว่าจะทรงตัวจากที่สเปนจะหยุดรับการช่วยเหลือจากยูโรโซนในช่วงเดือนมกราคมปี
2557 แสดงถึงภาคธนาคารสเปนมีความยืนหยุ่นเพิ่มขึ้นในการรับมือกับภาวะวิกฤต
ด้วยปัจจัยดังกล่าวจะส่งผลให้ทองคำได้รับความน่าสนใจในฐานะสินทรัพย์ปลอดภัยน้อยลง นอกจากนี้
หากธนาคารกลางสหรัฐมีการปรับลดวงเงินในมาตรการ QE
ลงเพิ่มเติมอีกในปีหน้าจะยิ่งเป็นปัจจัยกดดันต่อราคาทองคำเพิ่มเติม

แนวโน้มราคาทองคำในประเทศปี 2557 คาดว่าจะทรงตัว
เนื่องจากค่าเงินบาทที่เริ่มอ่อนค่าลงจากภาวะเศรษฐกิจของสหรัฐและยูโรโซนเริ่มกลับมาฟื้นตัวในช่วงปลายปี
2556 และคาดว่าในปี 2557 มีแนวโน้มที่จะฟื้นตัวอย่างต่อเนื่อง จะส่งผลให้เงินดอลลาร์แข็งค่าขึ้น
และส่งผลให้ราคาทองคำในประเทศไม่ปรับตัวลงตามราคาทองคำโลกจากค่าเงินบาทที่อ่อนค่า

แนวโน้มการแข่งขันในอุตสาหกรรมทองคำแท่งของไทยปี 2557
ยังคงมีการแข่งขันด้านราคาเป็นอย่างสูง เนื่องจากมีคู่แข่งที่เป็นผู้ประกอบการรายใหญ่หลายราย
ทางบริษัทคาดว่าในปี 2557 การแข่งขันยังคงอยู่ในระดับสูงเช่นเดิม
แต่จะไม่มีการเข้ามาของผู้ประกอบการรายใหม่
เนื่องจากต้องการเงินทุนหมุนเวียนในจำนวนที่สูงมาก

แนวโน้มการเคลื่อนไหวของราคาทองคำโลก ปี 2002-2013

[]

ที่มา:รอยเตอร์,GBX

สถานะการถือครองทองคำของกองทุน SPDR Gold Trust ที่เป็นกองทุน ETF
ทองรายใหญ่ของโลก

[]

ข) บริษัทหลักทรัพย์ โกลเบล็ก จำกัด

1. ธุรกิจนายหน้าซื้อขายหลักทรัพย์

ภาวการณ์ซื้อขายธุรกิจหลักทรัพย์ในปี 2556

ดัชนีตลาดหลักทรัพย์แห่งประเทศไทย (SET) ณ สิ้นปี 2556 ปิดที่ระดับ 1,298.71 จุด
ซึ่งปรับตัวลดลงร้อยละ 7 จากปี 2555 ปิดที่ 1,391.93 จุด
ซึ่งในรอบปีที่ผ่านมามีปัจจัยหลากหลายที่ส่งผลต่อการลงทุนของนักลงทุนทั้งปัจจัยที่เป็นผลบวกในช่วงครึ่งปีแรก
เช่น นโยบายภาครัฐ และการเข้ามาของเงินทุนต่างประเทศ อย่างไรก็ตาม ยังมีปัจจัยที่มีผลลบ คือ
ปัญหาทางการเมืองในประเทศ ทำให้มีผลต่อดัชนีหลักทรัพย์และปริมาณการซื้อขายฯ ในช่วงครึ่งปีหลัง
ส่งผลทำให้มูลค่าการซื้อขายเฉลี่ยต่อวันทั้งปี 2556 รวม SET และ MAI อยู่ที่มูลค่า 50,329.27
ล้านบาท ซึ่งเพิ่มขึ้นร้อยละ 55.80 เมื่อเทียบกับปี 2555 ที่มีมูลค่าการซื้อขายเฉลี่ยต่อวันที่ 32,304
ล้านบาท

ภาวะธุรกิจหลักทรัพย์โดยรวมตั้งแต่ปี 2552 ถึง 2556 มีรายละเอียดตามตารางต่อไปนี้

  --------------------------------------------------------------------------------------------
                                 2552        2553        2554        2555         2556
  ------------------------------ ----------- ----------- ----------- ------------ ------------
  มูลค่าซื้อขายหลักทรัพย์(ล้านบาท)       4,428,979   7,033,947   7,191,481   7,914,567    12,330,669

  มูลค่าการซื้อขายหลักทรัพย์เฉลี่ยต่อวัน    18,226      29,066      29,473      32,304       50,329
  (ล้านบาท)                                                                        

  มูลค่าหลักทรัพย์รวมตามราคาตลาด      5,912,232   8,389,812   8,485,006   11,964,465   11,674,130
  (ล้านบาท)                                                                        

  ดัชนีราคาหลักทรัพย์ SET (จุด)        734.54      1,032.76    1,025.32    1,391.93     1,298.71

  ดัชนีราคาหลักทรัพย์ MAI (จุด)        215.30      272.79      264.23      415.68       356.80

  อัตราเงินปันผลตอบแทน SET (%)      3.65        2.92        3.72        2.98         3.24

  อัตราส่วนราคาปิดต่อกำไรต่อหุ้น SET    25.56       15.35       12.07       18.25        14.60
  (เท่า)                                                                           

  จำนวนหลักทรัพย์จดทะเบียนใน SET     588         623         755         948          1,099

  จำนวนหลักทรัพย์จดทะเบียนใน MAI     75          84          93          100          127
  --------------------------------------------------------------------------------------------

ที่มา : ตลาดหลักทรัพย์แห่งประเทศไทย

ลักษณะลูกค้าในธุรกิจหลักทรัพย์

บริษัทหลักทรัพย์ฯ เป็นสมาชิกตลาดหลักทรัพย์แห่งประเทศไทย หมายเลข 25
มีสถิติมูลค่าการซื้อขายฯ รวม SET และ MAI ย้อนหลังดังนี้

  - ปี 2553 มูลค่าการซื้อขายฯ รวม 602,686/(รายย่อยและสถาบัน 265,876) ล้านบาท

  โดยส่วนแบ่งการตลาดเฉพาะรายย่อยร้อยละ 2.15

  - ปี 2554 มูลค่าการซื้อขายฯ รวม 607,595/(รายย่อยและสถาบัน 281,358) ล้านบาท

  โดยส่วนแบ่งการตลาดเฉพาะรายย่อยร้อยละ 2.25

  - ปี 2555 มูลค่าการซื้อขายฯ รวม 482,653/(รายย่อยและสถาบัน 341,692) ล้านบาท

  โดยส่วนแบ่งการตลาดเฉพาะรายย่อยร้อยละ 2.48

  - ปี 2556 มูลค่าการซื้อขายฯ รวม 669,590 ล้านบาท (รายย่อยและสถาบัน 610,160

  ล้านบาท โดยส่วนแบ่งการตลาดเฉพาะรายย่อยและสถาบัน ร้อยละ 2.83)

ในปี 2556 มีมูลค่าการซื้อขายกลุ่มลูกค้ารายย่อยคิดเป็นสัดส่วนร้อยละ 89.92
ลูกค้าสถาบันทั้งในประเทศและต่างประเทศ คิดเป็นสัดส่วนร้อยละ 1.20
และบัญชีเพื่อการลงทุนร้อยละ 8.88 โดยแบ่งประเภทบัญชีของบริษัทฯ พร้อมสถิติย้อนหลัง 3 ปี ดังนี้

+-----------------------+------+------+------+------+------+------+
|                       | ปี    |      | ปี    |      | ปี    |      |
|                       | 2554 |      | 2555 |      | 2556 |      |
+-----------------------+------+------+------+------+------+------+
| แยกตามประเภทลูกค้า      | มูลค่า | สัดส่ว | มูลค่า | สัดส่ว | มูลค่า | สัดส่ว |
| (ล้านบาท)              |      | น(%) |      | น(%) |      | น(%) |
|                       | ซ    |      | ซ    |      | ซ    |      |
| ของบริษัทหลักทรัพย์โกลเบล็ก | ื้อขาย |      | ื้อขาย |      | ื้อขาย |      |
| จำกัด                  |      |      |      |      |      |      |
+-----------------------+------+------+------+------+------+------+
| -   รายย่อย            | 279  | 46   | 339  | 70   | 602  | 89   |
|                       | ,503 | .00% | ,354 | .30% | ,112 | .92% |
+-----------------------+------+------+------+------+------+------+
| -   สถาบัน             | 1    | 0    | 2    | 0    | 8    | 1    |
|                       | ,882 | .31% | ,338 | .49% | ,048 | .20% |
+-----------------------+------+------+------+------+------+------+
| -   อื่น ๆ (นิติบุคคล,     | 326  | 53   | 140  | 29   | 59   | 8    |
|     Port บริษัทฯ)       | ,210 | .69% | ,962 | .21% | ,430 | .88% |
+-----------------------+------+------+------+------+------+------+
| แยกตามประเภทบัญชี       | มูลค่า | สัดส่ว | มูลค่า | สัดส่ว | มูลค่า | สัดส่ว |
| (ล้านบาท)              |      | น(%) |      | น(%) |      | น(%) |
|                       | ซ    |      | ซ    |      | ซ    |      |
| ของบริษัทหลักทรัพย์โกลเบล็ก | ื้อขาย |      | ื้อขาย |      | ื้อขาย |      |
| จำกัด                  |      |      |      |      |      |      |
+-----------------------+------+------+------+------+------+------+
| -   บัญชีเงินสด          | 491  | 80   | 344  | 71   | 402  | 60   |
|                       | ,971 | .94% | ,356 | .35% | ,398 | .09% |
+-----------------------+------+------+------+------+------+------+
| -   บัญชีแคชบาลานซ์      | 32   | 5    | 31   | 6    | 180  | 27   |
|                       | ,322 | .32% | ,703 | .57% | ,876 | .02% |
+-----------------------+------+------+------+------+------+------+
| -   บัญชีเครดิตบาลานซ์    | 53   | 8    | 72   | 15   | 52   | 7    |
|                       | ,723 | .84% | ,646 | .05% | ,570 | .85% |
+-----------------------+------+------+------+------+------+------+
| -   บัญชี อินเตอร์เน็ต     | 29   | 4    | 33   | 7    | 33   | 5    |
|                       | ,579 | .90% | ,949 | .03% | ,746 | .04% |
+-----------------------+------+------+------+------+------+------+

แนวโน้มธุรกิจหลักทรัพย์ในปี 2557

ปี 2557
นับได้ว่าเป็นปีที่ท้าทายสำหรับการดำเนินธุรกิจหลักทรัพย์เนื่องจากแนวโน้มเศรษฐกิจในประเทศที่อยู่ในภาวะชะลอตัวตั้งแต่ปลายปี
2556 สถานการณ์ด้านการเมืองในประเทศที่ไม่ชัดเจนและมีความไม่แน่นอน
รวมทั้งการที่ค่าเงินบาทอ่อนค่าส่งผลให้กระแสเงินทุนของนักลงทุนต่างชาติไหลออก
ล้วนเป็นปัจจัยลบต่อการลงทุนในตลาดหุ้นไทย
ขณะที่ปัจจัยต่างประเทศเริ่มดีขึ้นจากแนวโน้มเศรษฐกิจของประเทศสหรัฐอเมริกาที่มีแนวโน้มดีขึ้น
ทำให้คาดการณ์ได้ว่าธนาคารกลางสหรัฐ (FED) จะทยอยลดขนาดโครงการผ่อนคลายเชิงปริมาณ
(QE) อย่างต่อเนื่องในปีนี้
ส่วนกลุ่มประเทศยูโรโซนก็มีอัตราการขยายตัวของเศรษฐกิจฟื้นตัวจากภาวะเศรษฐกิจถดถอยและคาดว่าน่าจะรอดพ้นจากวิกฤตหนี้สาธารณะ

ด้านการแข่งขันภายในธุรกิจหลักทรัพย์ ฝ่ายวิจัยบริษัทหลักทรัพย์ฯ
มองแนวโน้มรุนแรงขึ้นจากภาวะตลาดที่ผันผวนและปริมาณการซื้อขายซบเซาลงอย่างเห็นได้ชัด
จากปัจจัยทางการเมืองเป็นหลัก โดยในช่วงครึ่งแรกของปี 2556 มีมูลค่าการซื้อขายเฉลี่ยต่อวัน
5.8 หมื่นล้านบาท แต่ได้ลดลงเหลือ 3.8 หมื่นล้านบาทต่อวันในช่วงครึ่งหลังของปี 2556 นอกจากนี้
การมีโบรกเกอร์รายใหม่เข้าสู่อุตสาหกรรมเพิ่มขึ้นอีก 4 รายได้แก่ บริษัทหลักทรัพย์ เออีซี จำกัด
บริษัทหลักทรัพย์ เอเชีย เวลธ์ จำกัด บริษัทหลักทรพัย์ แอปเปิ้ล เวลธ์ จำกัด
และบริษัทหลักทรัพย์แห่งใหม่ของธนาคาร แลนด์แอนด์เฮ้าส์ (LHBANK) ที่ได้ซื้อหุ้นบริษัทหลักทรัพย์
ซีไอเอ็มบี อินเตอร์เนชั่นแนล (ประเทศไทย) จำกัด ในช่วงต้นปี 2557
ทำให้การแข่งขันภายในอุตสาหกรรมน่าจะรุนแรงขึ้น
ทั้งนี้รูปแบบในการแข่งขันน่าจะมีหลากหลายเพื่อตอบสนองพฤติกรรมของนักลงทุนที่ต้องการแสวงหาผลตอบแทนที่ดียามภาวะตลาดมีความผันผวน
อาทิ การคิดวิเคราะห์กลยุทธ์การลงทุนที่เหมาะสมกับภาวะตลาดที่ผันผวน
การออกบทวิเคราะห์เจาะลึกด้านปัจจัยพื้นฐานหุ้นที่ศักยภาพในการเติบโตของผลประกอบการ
การมีโมเดลเทรดเป็นเครื่องมือช่วยให้นักลงทุนบริหารความเสี่ยง
และได้อัตราผลการตอบแทนในระดับที่น่าพอใจ
การพัฒนาแอพพลิเคชั่นในการให้ข้อมูลข่าวสารเกี่ยวกับการลงทุนบนเครื่องมือสื่อสารประเภทสมาร์ทโฟน
แท็บเล็ต หรือบนโซเชียลเน็ตเวิร์ค เพื่อให้สามารถเข้าถึงลูกค้ารายย่อยได้โดยตรง
ฉับไวทันต่อเหตุการณ์ สามารถขยายฐานลูกค้าให้มากขึ้น
การทำงานด้านวาณิชธนกิจเพื่อเฟ้นหาหุ้นที่มีศักยภาพเข้าจดทะเบียนใหม่มานำเสนอแก่นักลงทุน
รวมทั้ง การเพิ่มแหล่งรายได้จากแหล่งอื่นที่มิใช่ค่านายหน้าจากการซื้อขายหลักทรัพย์ อาทิ
รายได้จากการลงทุนในการเป็นบริษัทโฮลดิ้ง

ภายในปลายปี 2558 จะมีการเปิดเสรีทางการเงินของประชาคมอาเซียน (ASEAN Economic
Community : AEC) ซึ่งเป็นการรวมตัวกันทางเศรษฐกิจของกลุ่มประเทศอาเซียน
ส่งผลให้เกิดการเคลื่อนย้ายอย่างเสรีของสินค้าและบริการเงินทุน แรงงาน และการลงทุน
เป็นประเด็นหลักที่ทำให้ผู้ประกอบการธุรกิจหลักทรัพย์จำเป็นต้องเร่งปรับตัวเพื่อความอยู่รอด
ซึ่งมีข้อดีคือเป็นช่องทางที่ช่วยให้ผู้ลงทุนทั่วโลกมีช่องทางเข้าถึงตลาดหลักทรัพย์อาเซียนได้ง่ายและสะดวกมากขึ้นผ่าน
ASEAN Linkage จากการที่ตลาดหลักทรัพย์ฯ
ได้เชื่อมโยงระบบการซื้อขายหลักทรัพย์กับตลาดหลักทรัพย์มาเลเซียและตลาดหลักทรัพย์สิงคโปร์ตั้งแต่ปี
2555 ช่วยเสริมสภาพคล่องในการลงทุนในภูมิภาคอาเซียน

2.  ธุรกิจนายหน้าซื้อขายสัญญาซื้อขายล่วงหน้า

ภาวการณ์ซื้อขายของตลาดตราสารอนุพันธ์ในปี 2556

ในปี 2556 ตลาด TFEX มีการเพิ่มสินค้าใหม่อยู่ 2 ชนิด คือ เพิ่ม Single Stock Futures
ใหม่ 10 ตัว และ มีการเพิ่มสัญญาใกล้ของ SET50 Index Futures รายเดือนเป็นจำนวน 2
เดือนใกล้ การตอบรับของสินค้าใหม่ยังน้อยมาก เนื่องจากทางตลาด TFEX
ยังไม่สามารถหาผู้ดูแลสภาพคล่องให้กับสินค้าใหม่ได้

สำหรับตลาด TFEX ปี 2556 เมื่อเทียบกับปี 2555 มีปริมาณการซื้อขายโดยรวมเติบโตขึ้นร้อยละ
55.2 จากสินค้าเก่า 3 ชนิดได้แก่ SET50 Index Futures ที่เติบโตขึ้นร้อยละ 41 , SET50
Index Option ที่เติบโตขึ้นร้อยละ 21, และ Single Stock Futures ที่เติบโตขึ้นจากการทำ
Block Trade ถึงร้อยละ 288 แต่สินค้าอื่นตัวเก่ากลับมีปริมาณการซื้อขายที่ลดลงอย่างมาก
ไม่ว่าจะเป็น Metal Futures ลดลงร้องละ 40 , Brent Oil Futures ลดลงร้อยละ 69 ,
USD Futures ลดลงร้อยละ 40 เนื่องจากสินค้าเหล่านี้เป็นแนวโน้มขาลงในปี 2556
ซึ่งสวนทางกับความถนัดของนักลงทุนไทยที่มักจะถนัดเฉพาะตลาดขาขึ้นเท่านั้น

ปี 2556 มีการซื้อขายสินค้าในตลาด TFEX จำนวน 16,664,126 สัญญา หรือเท่ากับ 68,017
สัญญาต่อวัน และจำนวนบัญชีใหม่ในปี 2556 ทั้งหมด 12,729 บัญชี ทำให้ยอดรวมบัญชีของตลาด
TFEX ทั้งหมดเท่ากับ 87,693 บัญชี โดยแบ่งเป็นนักลงทุนทั่วไปจำนวน 84,633 บัญชี
นักลงทุนสถาบันจำนวน 1,811 บัญชี และนักลงทุนต่างชาติจำนวน 1,249 บัญชี

แนวโน้มธุรกิจตราสารอนุพันธ์ปี 2557

บริษัท ตลาดซื้อขายสัญญาล่วงหน้า (ประเทศไทย) จำกัด (มหาชน) หรือ TFEX
มีการปรับแผนการตลาดใหม่ในปี 2557
โดยจะหันไปเน้นการกระตุ้นปริมาณการซื้อขายในสินค้าที่มีอยู่ในตลาดมากกว่าการออกสินค้าใหม่
ซึ่งตลาด TFEX จะมีการเปลี่ยนระบบซื้อขายไปเป็น Cynnober และทำการโปรโมทสินค้า SET50
Index Option ให้เติบโตตามสัดส่วนเดียวกันกับตลาดล่วงหน้าในประเทศที่พัฒนาแล้ว
พร้อมทั้งมีการปรับขนาดสัญญาของ SET50 Index Futures เพื่อให้สอดคล้องกับขนาดของสัญญา
Option เพื่อเป็นการกระตุ้นให้นักลงทุนสามารถทำกลยุทธ์ควบคู่ระหว่างสินค้า Futures และ
Options ได้ง่ายขึ้น ทั้งนี้
การขึ้นระบบใหม่และการปรับเปลี่ยนพร้อมทั้งโปรโมทสินค้าทั้งสองประเภทจะเริ่มต้นในวันที่ 6
พฤษภาคม 2557 นี้เป็นต้นไป ซึ่งทาง TFEX
กำลังเจรจาบริษัทหลักทรัพย์บางแห่งในการเข้ามาทำหน้าที่ Market Maker
หรือผู้ดูแลสภาพคล่องให้ตลาดออฟชั่นด้วย โดยทางบริษัทหลักทรัพย์ โกลเบล็ก จำกัด
ก็เป็นหนึ่งในบริษัทหลักทรัพย์ที่ถูกทางตลาด TFEX ทาบทามให้ทำหน้าที่ดังกล่าว

ปัจจัยที่อาจส่งผลกระทบต่อปริมาณการซื้อขายในตลาด TFEX ในปี 2557 ได้แก่

1.  นโยบายการเงินของประเทศใหญ่ๆอย่าง สหรัฐ กลุ่มยูโร และจีน
    ที่จะส่งผลต่อการโยกย้ายเงินทุน

  ระหว่างประเทศ

2. แนวโน้มอัตราดอกเบี้ยของธนาคารกลางต่าง ๆ รวมถึงของธนาคารแห่งประเทศไทย

3. สถานการณ์การเมืองและความไม่สงบภายในประเทศที่ยังไม่นิ่ง และยังไร้ทางออกที่ชัดเจน
ส่งผล

ให้ประเทศไทยมีแนวโน้มที่น่าสนใจน้อยกว่าประเทศเพื่อนบ้านอย่างอินโดนีเซีย

4. การแข่งขันจากตลาดล่วงหน้าของประเทศที่พัฒนาแล้วอย่างสหรัฐอเมริกาและสิงคโปร์ที่เข้ามา

  แย่งนักลงทุนในประเทศไทย

5. การแข่งขันด้านค่าธรรมเนียม ระหว่างโบรกเกอร์ตลาด TFEX
ภายในประเทศเริ่มมีความรุนแรง

เพิ่มขึ้น

3. ธุรกิจที่ปรึกษาทางการเงิน

ภาวะอุตสาหกรรมและการแข่งขันของธุรกิจที่ปรึกษาทางการเงิน

การเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ เอ็มเอไอ ในปี 2553
ต่อเนื่องมาถึงปี 2556 มีทิศทางที่สอดคล้องกับภาวะการลงทุนในตลาดหลักทรัพย์ โดยในปี 2553 –
2556 มีบริษัทเข้าจดทะเบียน ดังนี้

  ------------------------------------------------------------------------
  บริษัทที่เข้าจดทะเบียนใหม่            2553       2554      2555      2556
  ------------------------------ ---------- --------- --------- ----------
                                 จำนวน      จำนวน     จำนวน     จำนวน
                                 (บริษัท)     (บริษัท)    (บริษัท)    (บริษัท)

  ตลาดหลักทรัพย์แห่งประเทศไทย (SET)  4          5         8         13

  ตลาดหลักทรัพย์ใหม่ (MAI)           7          7         10        15

  รวม                            11         12        18        28
  ------------------------------------------------------------------------

ที่มา : ตลาดหลักทรัพย์แห่งประเทศไทย

ลูกค้าของธุรกิจที่ปรึกษาทางการเงินส่วนใหญ่จะเป็นลูกค้าจากภายนอก ซึ่งสามารถแบ่งได้เป็น 3
กลุ่ม

1.  กลุ่มลูกค้าจากการแสวงหา ลูกค้ากลุ่มนี้สามารถหาได้จากแหล่งข้อมูลต่าง ๆ เช่น
    ทำเนียบบริษัทที่จดทะเบียนกับกระทรวงพาณิชย์ หรือโฆษณาของบริษัทนั้น ๆ

2.  กลุ่มลูกค้าจากการแนะนำ ลูกค้ากลุ่มนี้สามารถหาได้จากหลายทาง เช่น
    จากการแนะนำของผู้บริหารของกลุ่มบริษัทโกลเบล็ก
    หรือจากการแนะนำของลูกค้าในธุรกิจค้าหลักทรัพย์
    รวมทั้งการแนะนำจากลูกค้าของฝ่ายวาณิชธนกิจเอง เป็นต้น

3.  กลุ่มลูกค้าที่ติดต่อขอใช้บริการโดยตรง
    ลูกค้ากลุ่มนี้จะรู้จักบริษัทจากชื่อเสียงของกลุ่มบริษัทในด้านต่าง ๆ
    ไม่ว่าจะเป็นชื่อเสียงจากธุรกิจหลักทรัพย์ หรือธุรกิจที่ปรึกษาทางการเงิน
    หรือการได้รับรู้ถึงบริการต่าง ๆ ของบริษัทผ่านสื่อต่าง ๆ เป็นต้น

ในการแข่งขันให้บริการเป็นที่ปรึกษาทางการเงินบริษัทหลักทรัพย์ฯ
จะมีการศึกษาและวิเคราะห์ข้อมูลของลูกค้าเพื่อเสนอบริการในรูปแบบต่าง ๆ
ให้สอดคล้องกับวัตถุประสงค์ และก่อให้เกิดประโยชน์สูงสุดแก่ลูกค้า เช่น การจัดโครงสร้าง
แนะนำเกี่ยวกับแผนระดมทุน หรือการออกตราสารทางการเงินต่าง ๆ
ให้เหมาะกับสภาวะตลาดและความต้องการเงินทุน เป็นต้น นอกจากนี้
ยังมุ่งให้ความรู้แนะนำเกี่ยวกับกฎระเบียบของหน่วยงานที่เกี่ยวข้อง
รวมทั้งการสร้างบริการที่ต่อเนื่องเพื่อรักษาฐานลูกค้าให้มาใช้บริการอีก

2.3 การจัดหาผลิตภัณฑ์หรือบริการ

ก) บริษัท โกลเบล็ก โฮลดิ้ง แมนเนจเม้นท์ จำกัด (มหาชน)

ธุรกิจการซื้อขายทองคำแท่งของบริษัทส่วนใหญ่มีลักษณะเป็นแบบซื้อมาขายไป
การจัดหาทองคำแท่งของบริษัทเพื่อจัดจำหน่าย
นอกจากจะนำเข้าจากต่างประเทศในตรายี่ห้อที่เชื่อถือได้แล้ว
ยังครอบคลุมถึงการรับซื้อทองคำแท่งจากลูกค้าในประเทศอีกด้วย หลังจากที่บริษัทจัดหาทองคำได้แล้ว
บริษัทจะนำไปจำหน่ายให้กับลูกค้าที่ต้องการซื้อต่อไป
แต่ถ้าหากเป็นตรายี่ห้ออื่นทั้งทองคำในประเทศและต่างประเทศ
บริษัทจะนำเข้าโรงหลอมในประเทศที่เป็นพันธมิตรทางธุรกิจกับทางบริษัทเพื่อตีตรายี่ห้อ GLOBLEX

[]

ขั้นตอนการซื้อขายทองคำแท่งกับบริษัท

บริษัทเปิดให้บริการซื้อขายทองคำแท่งผ่านทางโทรศัพท์ และที่ทำการของบริษัท
โดยมีทั้งระบบโอนเงิน และตัดผ่านบัญชีธนาคารอัตโนมัติ
หลังจากที่ลูกค้าได้เปิดบัญชีซื้อขายกับทางบริษัทแล้ว
ลูกค้าจะต้องโอนเงินวางมัดจำก่อนส่งคำสั่งซื้อขายทองคำแท่ง
เมื่อคำสั่งซื้อขายทองคำแท่งเป็นที่ยอมรับจากทั้ง 2 ฝ่ายแล้ว
บริษัทจะแจ้งยอดเงินที่ต้องชำระและนัดวันส่งมอบทองในกรณีที่ลูกค้าซื้อทองคำแท่ง
และบริษัทจะแจ้งยอดเงินที่ต้องโอนให้กับลูกค้าและนัดวันรับมอบทองในกรณีที่ลูกค้าขายทองคำแท่ง

  แหล่งที่มาของเงินทุน

บริษัทมีนโยบายการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
และการที่บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
จึงทำให้สามารถระดมทุนในตลาดหลักทรัพย์ อาทิ การเพิ่มทุนจดทะเบียน
การหาแหล่งเงินทุนผ่านเครื่องมือทางการเงินต่าง ๆ เป็นต้น
อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจากสถาบันการเงินทั่วไป

จากการที่บริษัทได้ดำเนินธุรกิจค้าทองคำแท่ง ทำให้บริษัทมีความจำเป็นต้องใช้เงินทุนหมุนเวียนสูง
นอกจากใช้เงินทุนจากส่วนของผู้ถือหุ้น และการแสเงินสดจากการดำเนินงานแล้ว
บริษัทยังได้รับการสนับสนุนทางการเงินจากสถาบันการเงิน ประกอบด้วย วงเงินเบิกเกินบัญชี
(O/D) วงเงินกู้ยืมระยะสั้นโดยการออกตั๋วสัญญาใช้เงิน และวงเงินซื้อขายอัตราแลกเปลี่ยน
เพื่อใช้ในการหมุนเวียนในธุรกิจ

ข) บริษัทหลักทรัพย์ โกลเบล็ก จำกัด

  แหล่งที่มาของเงินทุน

บริษัทหลักทรัพย์ฯ ใช้เงินทุนจากส่วนของผู้ถือหุ้นและกระแสเงินสดจากการดำเนินงาน
และยังมีวงเงินกับสถาบันการเงิน ประกอบด้วยวงเงินเบิกเงินเกินบัญชี (O/D)
วงเงินกู้เรียกคืนเมื่อทวงถาม (Call Loan) วงเงินผ่านเช็คระหว่างวัน (Effect
–not-clear) วงเงินเสริมสภาพคล่องระหว่างวัน (Intraday Loan) หนังสือค้ำประกัน (L/G)
เพื่อเป็นเงินทุนหมุนเวียนในธุรกิจ

การดำรงอัตราส่วนเงินกองทุนสภาพคล่องสุทธิ (NCR)

บริษัทหลักทรัพย์ฯ
มีนโยบายที่จะดำรงอัตราเงินกองทุนสภาพคล่องสุทธิในอัตราที่สูงกว่าข้อกำหนดของสำนักงาน
ก.ล.ต. ที่ได้กำหนดอัตราขั้นต่ำไว้ที่ร้อยละ 7 ณ วันที่ 31 ธันวาคม 2554, 2555 และ 2556
อัตราส่วนเงินกองทุนสภาพคล่องสุทธิต่อหนี้สินทั่วไป (NCR) ของบริษัทหลักทรัพย์ฯ มีดังนี้

  ------------------------------------ ----------- ----------- -----------
                                       ปี 2554      ปี 2555      ปี 2556

  NCR (%) ณ วันสิ้นรอบบัญชี                 107.84      89.24       138.48

  NCR (%) สูงสุด                         188.16      174.38      232.58

  NCR (%) ต่ำสุด                         55.87       58.74       52.88

  อัตรา NCR (%) ขั้นต่ำ                    7           7           7
  ------------------------------------ ----------- ----------- -----------

3. ปัจจัยความเสี่ยง

3.1 ความเสี่ยงด้านการประกอบธุรกิจทองคำแท่ง

ความผันผวนของราคาทองคำโลก

เนื่องจากธุรกิจหลักของบริษัท คือ การซื้อขายทองคำแท่ง
ซึ่งผลกำไรที่ทำได้ขึ้นอยู่กับการบริหารส่วนต่างของราคาทองคำที่ซื้อเข้ามาและราคาทองคำที่ขายออกไป
โดยในช่วงที่ราคาทองคำโลกมีความผันผวนสูงและมีการเปลี่ยนแปลงไปอย่างรวดเร็ว
อาจส่งผลให้ส่วนต่างราคาที่เกิดขึ้นจริง จากการซื้อขายไม่เป็นไปตามที่บริษัทคาดการณ์ไว้ เช่น
ในช่วงที่ราคาทองคำโลกปรับตัวเพิ่มขึ้นอย่างต่อเนื่อง
ลูกค้าในประเทศอาจมีความต้องการซื้อมากกว่าความต้องการขาย
ส่งผลให้สินค้าคงคลังของบริษัทลดต่ำลงจนต้องทำการซื้อเข้ามาเพิ่มเติมเพื่อรองรับความต้องการที่มีเข้ามาอย่างต่อเนื่อง
ซึ่งต้นทุนของสินค้าคงคลังที่บริษัทซื้อเข้ามาในช่วงหลัง
อาจสูงกว่าที่ขายออกไปในช่วงก่อนหน้านี้ก็เป็นได้
และในทำนองเดียวกันหากราคาทองคำโลกเกิดปรับตัวลดลง
ก็อาจทำให้บริษัทขาดทุนจากสินค้าคงคลังได้เช่นกัน นอกจากนี้
ความผันผวนของราคาทองคำโลกยังส่งผลต่อบรรยากาศซื้อขายทองคำแท่งในประเทศด้วย
โดยในช่วงที่ความผันผวนอยู่ในระดับต่ำหรือไม่เปลี่ยนแปลงมากนัก
นักลงทุนทองคำในประเทศอาจชะลอการซื้อขายออกไปก่อนเพื่อรอดูความชัดเจน
และอาจส่งผลให้ยอดขายของบริษัทไม่เป็นไปตามที่คาดการณ์ไว้

บริษัทได้ดำเนินธุรกิจอย่างระมัดระวัง โดยมีนโยบายไม่ดำรงสินค้าคงคลังไว้
เนื่องจากราคาทองคำโลกมีความผันผวนสูงและมีการเปลี่ยนแปลงอย่างรวดเร็ว
และบริษัทมีพันธมิตรในการดำเนินธุรกิจที่แข็งแกร่งทั้งในและต่างประเทศ
ทำให้บริษัทสามารถหาสินค้าได้ไม่ยาก นอกจากนี้ บริษัทยังสามารถใช้ Gold Spot
และตราสารอนุพันธ์ประเภท Gold Futures เพื่อบริหารความเสี่ยงอีกด้วยหากมีความจำเป็น

  ความเสี่ยงจากการแข่งขันในประเทศที่อยู่ในระดับสูง

จากการที่มีผลิตภัณฑ์การลงทุนเกี่ยวกับทองคำให้เลือกลงทุนมากมายไม่ว่าจะเป็น Gold Futures,
Mini Gold Futures และกองทุนซึ่งลงทุนในทองคำ
ทำให้มีการประชาสัมพันธ์เกี่ยวกับการลงทุนในทองคำอย่างต่อเนื่อง
มีนักลงทุนในประเทศจำนวนมากหันมาสนใจในการลงทุนในตลาดทองคำ ไม่ว่าทางตรงหรือทางอ้อม
ทำให้ผู้ประกอบการหันมาให้ความสนใจในการเข้าสู่ตลาดนักลงทุนรายย่อยมากยิ่งขึ้น
และต่างพากันปรับรูปแบบการให้บริการ เพื่อให้สะดวกต่อนักลงทุน
รวมถึงเหล่าผู้ค้าทองรูปพรรณต่างผันตัวเองเข้าสู่ธุรกิจค้าทองคำแท่ง
เพื่อตอบสนองการลงทุนในทองคำทดแทนค่านิยมการซื้อทองคำเพื่อสวมใส่ที่ลดลงเรื่อย ๆ
ทำให้การแข่งขันในอุตสาหกรรมเพิ่มสูงขึ้น ทั้งจากผู้เล่นรายใหม่ที่ผันจากผู้ค้าทองรูปพรรณ
ทุ่มทุนในการเข้าสู่ตลาดนักลงทุน และผู้เล่นรายเก่าก็ออกผลิตภัณฑ์ใหม่
เป็นทองขนาดเล็กน้ำหนักหน่วยบาททอง เพื่อตอบสนองความต้องการของนักลงทุนรายย่อย

บริษัทได้ทำการจัดกิจกรรมทางการตลาด โดยการจัดโปรโมชั่นและเพิ่มบริการใหม่ ๆ อย่างต่อเนื่อง
เพื่อรองรับความต้องการที่หลากหลายของลูกค้า อาทิเช่น
การมอบส่วนลดในการซื้อทองคำแท่งให้กับลูกค้า
การให้ส่วนลดกับลูกค้าเก่าที่แนะนำลูกค้าใหม่มาซื้อขายทองคำแท่ง
บริการส่งทองในเขตพื้นที่ตัวเมืองชั้นใน บริการแปลงสัญญา Gold Futures เป็นทองคำแท่ง
บริการบทวิเคราะห์และที่ปรึกษาการลงทุนในทองคำแท่ง ฯลฯ อย่างไรก็ตามปัจจุบัน
บริษัทคู่แข่งต่างหันมาใช้โปรโมชั่น และเพิ่มผลิตภัณฑ์การลงทุนในทองคำอื่นๆ
เพื่อใช้ในการดึงลูกค้ารุนแรงมากยิ่งขึ้น

โดยในปี 2556 มีแผนเพิ่มกลุ่มลูกค้าอย่างต่อเนื่องโดยการรุกทางการตลาดมากขึ้น
จากการร่วมมือกับ บริษัทหลักทรัพย์ฯ ในการประชาสัมพันธ์ เผยแพร่บทวิเคราะห์ออกสื่อโทรทัศน์
หนังสือพิมพ์ อินเทอร์เน็ตรวมถึงการจัดสัมมนาและออกบูทในสถานที่ต่าง ๆ
เพื่อเป็นการให้ความรู้แก่ผู้ลงทุน

  สภาพคล่องทางการเงิน

ปัญหาสภาพคล่องทางการเงินอาจเกิดขึ้นได้กับบริษัท และร้านทองที่ทำการซื้อขายทองคำแท่งทั่วไป
โดยในช่วงที่ราคาทองคำโลกปรับตัวเพิ่มขึ้นอย่างรุนแรง
นักลงทุนในประเทศจะมีความต้องการขายมากกว่าความต้องการซื้อ
ซึ่งบริษัทและร้านทองทั่วไปจะต้องเป็นผู้รับซื้อการขายดังกล่าว
หากร้านทองใดไม่มีเงินสดเพียงพอในการรองรับธุรกรรม
หรือไม่สามารถระบายทองในสต็อกออกไปเพื่อหมุนเวียนกลับมาเป็นเงินสดได้ทัน
อาจเกิดเหตุการณ์ที่ร้านทองแห่กันปิดร้านเหมือนที่เคยเกิดขึ้นในอดีต
ซึ่งทำให้ลูกค้าเสียโอกาสในการขายทำกำไรในราคาที่ดีไปพอสมควร และทำให้ร้านทองนั้นๆ
เสียชื่อเสียง

บริษัทได้บริหารสภาพคล่องเป็นอย่างดีเสมอมาด้วยการดำรงเงินสดขั้นต่ำไม่น้อยกว่า 10
ล้านบาทเพื่อรองรับการทำธุรกรรมกับลูกค้า
โดยคาดการณ์จากเหตุการณ์ในอดีตและแนวโน้มราคาทองคำในอนาคตประกอบการตัดสินใจ
ซึ่งที่ผ่านมาบริษัทยังไม่เคยประสบกับปัญหาการขาดสภาพคล่องกับลูกค้าแต่อย่างใด
ในขณะเดียวกันด้วยความที่บริษัทมีพันธมิตรทางธุรกิจที่แข็งแกร่ง
จึงช่วยให้บริษัทสามารถระบายทองคำออกจากสินค้าคงคลังเพื่อหมุนเวียนเป็นเงินสดได้อย่างรวดเร็วอีกด้วย
นอกจากนี้ บริษัทยังมีวงเงินกู้ยืมระยะสั้นจากสถาบันการเงินอีกด้วย

  ความเสี่ยงด้านอัตราแลกเปลี่ยน

เนื่องจากประเทศไทยไม่สามารถผลิตทองคำแท่งเพื่อรองรับความต้องการที่เกิดขึ้นในประเทศได้อย่างเพียงพอ
จึงจำเป็นต้องนำเข้าและส่งออกทองคำแท่งจากต่างประเทศ ซึ่งบริษัทเองก็เช่นกัน
โดยในช่วงเวลาที่ลูกค้ามีความต้องการซื้อสูง
บริษัทไม่สามารถหาซื้อสินค้าจากลูกค้ารายอื่นหรือคู่ค้าภายในประเทศได้
บริษัทจะต้องนำเข้าทองคำแท่งจากต่างประเทศเพื่อรองรับความต้องการส่วนเกินดังกล่าว
ในทางกลับกันในช่วงเวลาที่ลูกค้ามีความต้องการขายเป็นจำนวนมาก
และบริษัทไม่สามารถขายต่อให้กับลูกค้ารายอื่นหรือคู่ค้าภายในประเทศได้
บริษัทจะต้องส่งออกทองคำไปต่างประเทศ
เพื่อให้ได้เงินสดมารองรับธุรกรรมการขายของลูกค้าในลำดับถัดไป
ด้วยลักษณะการดำเนินธุรกิจที่ต้องเกี่ยวข้องกับต่างประเทศอย่างสม่ำเสมอ
ทำให้บริษัทต้องเผชิญกับความเสี่ยงทางด้านอัตราแลกเปลี่ยนอย่างหลีกเลี่ยงไม่ได้

เพื่อป้องกันความเสี่ยงด้านอัตราแลกเปลี่ยน
บริษัทจึงได้ทำการซื้อ/ขายอัตราแลกเปลี่ยนล่วงหน้าสำหรับธุรกรรมต่าง ๆ
ที่มีเงินสกุลต่างประเทศเข้ามาเกี่ยวข้องด้วยเกือบร้อยละ 100

ความเสี่ยงจากการพึ่งพิงลูกค้า / คู่ค้ารายใหญ่

บริษัทมีลูกค้า / คู่ค้ารายใหญ่ 10 ราย ที่ครอบครองสัดส่วนรายได้รวมกันสูงถึง 80%
หากบริษัทสูญเสียลูกค้า/คู่ค้ารายใดรายหนึ่งไป และไม่สามารถหาลูกค้า/คู่ค้ารายใหม่มาทดแทนได้
อาจกระทบต่อผลการดำเนินงานของบริษัทได้

บริษัทได้ตระหนักถึงความเสี่ยงดังกล่าวเป็นอย่างดี
จึงพยายามลดการพึ่งพาลูกค้า/คู่ค้ารายสำคัญโดยการขยายฐานลูกค้าให้กว้างขึ้น
ซึ่งหลังจากที่บริษัทได้จัดกิจกรรมทางการตลาดอย่างหนักในช่วงหนึ่งปีที่ผ่านมาทำให้ได้ลูกค้ารายใหม่เพิ่มขึ้นกว่าสองเท่าตัวจากช่วงต้นปี
ส่งผลต่อเนื่องให้สัดส่วนรายได้ของลูกค้าและคู่ค้ารายใหญ่เริ่มลดลง นอกจากนี้
ลูกค้าและคู่ค้ารายใหญ่ 3 ใน 5 รายนั้น
ถือเป็นพันธมิตรทางธุรกิจที่มีความสัมพันธ์ที่ดีกับทางบริษัทเสมอมา
จึงมีความเสี่ยงค่อนข้างต่ำที่จะสูญเสียลูกค้าไป
แต่ถ้าหากบริษัทไม่สามารถรักษาความสัมพันธ์อันดีนั้นไว้
บริษัทเชื่อว่าการใช้กิจกรรมทางการตลาดต่าง ๆ และการใช้แผนการเจาะตลาดลูกค้ารายใหญ่ใหม่ๆ
จะช่วยลดผลกระทบทางลบที่มีต่อผลการดำเนินงานได้

ความเสี่ยงจากการผิดนัดชำระเงินของลูกค้า

บริษัทมีนโยบายในการบริหารความเสี่ยงที่เข้มงวด เพื่อป้องกันการผิดนัดชำระเงิน
บริษัทจะเข้มงวดตั้งแต่เรื่องการเปิดบัญชีซื้อขายทองคำแท่งก่อนทำการซื้อขายและสัญญาซื้อขายทองคำแท่งก่อน
เพื่อเป็นการรู้จักตัวตนของลูกค้า (KYC : Know Your Customer)
และลงลึกอย่างละเอียดในเชิงพิสูจน์ทราบลูกค้า (CDD : Customer Due Diligence)
นอกจากนี้ บริษัทได้กำหนดให้ลูกค้าต้องวางหลักประกันในการซื้อขายทองคำแท่งทุกราย
ซึ่งจะป้องกันความเสี่ยงด้านการผิดนัดชำระที่อาจเกิดขึ้นได้

3.2 ความเสี่ยงด้านการประกอบธุรกิจการลงทุนและธุรกิจหลักทรัพย์

ความเสี่ยงเกี่ยวกับบุคลากร

บริษัทหลักทรัพย์ฯ มีความเสี่ยงต่อการโยกย้ายของบุคลากรทางด้านการตลาด
อันจะส่งผลกระทบต่อการดำเนินธุรกิจ โดยบริษัทหลักทรัพย์ฯ ตระหนักดีถึงความเสี่ยงข้อนี้
จึงได้มีนโยบายในการสนับสนุนส่งเสริมให้มีการพัฒนาบุคลากรอย่างต่อเนื่อง
เพื่อเพิ่มประสิทธิภาพความรู้ความสามารถในการปฏิบัติหน้าที่และการให้บริการ
รวมถึงจัดให้มีสวัสดิการและผลตอบแทนให้เทียบเท่ากับอุตสาหกรรมเพื่อเป็นขวัญและกำลังใจให้แก่พนักงาน
ปลูกฝังวัฒนธรรมให้พนักงานมีความผูกพันกับองค์กร นอกจากนี้
บริษัทยังมีนโยบายสนับสนุนและให้โอกาสบุคลากรด้านการตลาดรุ่นใหม่เพื่อเป็นกำลังสำคัญของบริษัทต่อไปในอนาคต

ความเสี่ยงด้านความผันผวนของตลาดหลักทรัพย์และภาวะเศรษฐกิจโดยรวม

บริษัทมีรายได้หลักมาจากการลงทุนในธุรกิจหลักทรัพย์
และการเป็นนายหน้าซื้อขายหลักทรัพย์และสัญญาซื้อขายล่วงหน้า โดยผ่านทางบริษัทหลักทรัพย์ฯ
ซึ่งปกติจะมีสัดส่วนระหว่างร้อยละ 65-85 ของรายได้รวม
โดยปริมาณการซื้อขายหลักทรัพย์เฉลี่ยต่อวันของบริษัทหลักทรัพย์ฯ ที่ผ่านมา
เฉพาะส่วนการซื้อขายลูกค้ารายย่อยและสถาบันที่เป็นส่วนรายได้จากค่านายหน้า ที่ผ่านมาเป็นดังนี้
1,083.3 ล้านบาท/วัน ในปี 2553 เป็น 1,147.5 ล้านบาท/วันในปี 2554 เป็น 1,394.7
ล้านบาท/วัน ในปี 2555 และในปี 2556 เป็น 2,490.45
ล้านบาท/วันซึ่งส่งผลโดยตรงต่อรายได้รวมของบริษัทหลักทรัพย์ฯ อย่างไรก็ตามบริษัทหลักทรัพย์ฯ
ได้พยายามลดความเสี่ยงดังกล่าวบางส่วน โดยการขยายแหล่งรายได้ใหม่ให้มากขึ้น ได้แก่
ค่านายหน้าจากธุรกิจตราสารอนุพันธ์ ทั้งด้านผลิตภัณฑ์ใหม่ของตราสารอนุพันธ์ในตลาด TFEX
การเพิ่มรายได้ค่าธรรมเนียมจากการรับบริหารกองทุนส่วนบุคคล
และการเพิ่มรายได้ค่าธรรมเนียมจากธุรกรรมซื้อขายตราสารหนี้กับลูกค้า เป็นต้น นอกจากนี้
บริษัทยังได้กระจายความเสี่ยงด้วยการลงทุนในธุรกิจอื่น เช่น ธุรกิจที่ปรึกษาทางการเงิน
และธุรกิจเพื่อการลงทุนในธุรกิจที่อยู่นอกตลาดหลักทรัพย์

ความเสี่ยงด้านการแข่งขันในธุรกิจหลักทรัพย์

เนื่องจากรายได้ของบริษัทมาจากรายได้จากธุรกิจหลักทรัพย์ของบริษัทย่อย
ซึ่งรายได้ค่านายหน้าจากการซื้อขายหลักทรัพย์ขึ้นอยู่กับภาวะตลาดและความเชื่อมั่นของนักลงทุน
นอกจากนี้ การออกข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเรียกค่าธรรมเนียมในการเป็นนายหน้าหรือตัวแทนซื้อหรือขายหลักทรัพย์จดทะเบียนตั้งแต่ปี
พ.ศ. 2555 เป็นต้นไป ให้คิดค่าธรรมเนียมแบบต่อรองได้โดยเสรี บริษัทหลักทรัพย์ฯ
ได้ตระหนักถึงผลกระทบจากเหตุการณ์ดังกล่าว
จึงได้มีการเตรียมการเพิ่มจำนวนบุคลากรฝ่ายการตลาด การพัฒนาทั้งทางด้านบุคลากร
การให้บริการ และเทคโนโลยีสารสนเทศ โดยบริษัทหลักทรัพย์ฯ
ได้ขยายการทำธุรกรรมทางด้านการเป็นตัวแทนสนับสนุนการขายและรับซื้อคืนหน่วยลงทุน
การประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า
รวมถึงการให้บริการบริหารกองทุนส่วนบุคคล และมีแผนงานที่จะขยายตลาดในการทำธุรกรรมใหม่ๆ
ได้แก่ ขยายตลาดธุรกรรมยืมและให้ยืมหลักทรัพย์ (SBL) เพื่อให้สอดคล้องกับกลุ่มลูกค้ารายย่อย
ขยายผลิตภัณฑ์ตามตลาดอนุพันธ์ อาทิ Mini SET50 Futures
รวมถึงการปรับปรุงระบบการซื้อขายอนุพันธ์ให้สอดคล้องกับ ตลาดสัญญาซื้อขายล่วงหน้า
(ประเทศไทย) เป็นต้น เพื่อเป็นการกระจายประเภทธุรกิจและที่มาของรายได้
และในส่วนของบุคลากร
บริษัทหลักทรัพย์ได้เล็งเห็นถึงความสำคัญของทรัพยากรบุคคลที่สามารถเพิ่มศักยภาพในการแข่งขันของบริษัทได้
จึงได้จัดให้มีการฝึกอบรม พัฒนาทักษะการทำงานเพื่อให้รองรับธุรกรรมใหม่ๆ
และเพิ่มคุณภาพการบริการแก่ลูกค้า
รวมถึงการให้บริการในส่วนของงานวิจัยและบทวิเคราะห์หลักทรัพย์ที่มีคุณภาพ
เพื่อเป็นข้อมูลประกอบการลงทุนแก่ลูกค้าของบริษัทหลักทรัพย์ฯ นอกจากนี้
ยังได้มีการพัฒนาระบบคอมพิวเตอร์ที่ใช้ในการติดต่อซื้อขายหลักทรัพย์ให้มีประสิทธิภาพ
และพัฒนาระบบซื้อขายหลักทรัพย์ผ่านทางเครือข่ายอินเตอร์เน็ต รวมทั้งการปรับปรุง Website
ภายใต้ชื่อ http://www.globlex.co.th
เพื่อให้การติดต่อเผยแพร่ข้อมูลกับทางลูกค้าเป็นไปอย่างมีประสิทธิภาพยิ่งขึ้น

โดยในปี 2557 บริษัทหลักทรัพย์ฯ มีแผนเพิ่มกลุ่มลูกค้าอย่างต่อเนื่องโดยการรุกทางการตลาดมากขึ้น
จากการร่วมมือกับ บริษัทในการประชาสัมพันธ์
รวมถึงออกงานสัมมนาร่วมกันเพื่อให้เกิดประสิทธิภาพในการดำเนินงานสูงสุดและเพิ่มศักยภาพในการแข่งขัน

ความเสี่ยงจากการผิดนัดชำระเงินของลูกค้า

จากสภาวะตลาดหลักทรัพย์ในปีที่ผ่านมา
ดัชนีตลาดหลักทรัพย์มีการเปลี่ยนแปลงเพิ่มขึ้นหรือลดลงส่งผลต่อปริมาณการซื้อขายหลักทรัพย์ของบริษัทหลักทรัพย์ฯ
เช่นกัน และอาจประสบปัญหาบางช่วงเวลาในเรื่องของการชำระเงินล่าช้า อย่างไรก็ตาม
ลูกค้าบัญชีเงินสด ลูกค้าแคชบาลานซ์ และลูกค้าบัญชีเครดิตบาลานซ์ จะมีหลักทรัพย์หรือเงินสด
ฝากไว้ในบัญชี ซึ่งสามารถใช้เป็นหลักประกัน
และทำให้สามารถลดความเสี่ยงดังกล่าวลงได้ในระดับหนึ่ง

ทั้งนี้ บริษัทหลักทรัพย์ฯ ยังคงมีนโยบายในการบริหารความเสี่ยงที่เข้มงวด
ตั้งแต่เรื่องการพิจารณาเปิดบัญชีลูกค้า การพิจารณาอนุมัติวงเงินซื้อขายหลักทรัพย์
และการเพิ่มวงเงินซื้อขายหลักทรัพย์ ที่ต้องให้เป็นไปตามหลักเกณฑ์ที่บริษัทหลักทรัพย์ฯ
กำหนดอย่างเคร่งครัด และสอดคล้องกับฐานะและความสามารถในการชำระเงินของลูกค้า
โดยหากลูกค้ารายใดมีประวัติการผิดนัดชำระบ่อยครั้ง หรือมีการนำค่าขายมาชำระค่าซื้อหลักทรัพย์
บริษัทหลักทรัพย์ฯ ก็มีมาตรการดำเนินการไม่อนุญาตให้ลูกค้าสามารถซื้อหลักทรัพย์เพิ่ม
พร้อมกับพิจารณาปรับลดวงเงินซื้อขายทันที
หรือพิจารณากำหนดให้ลูกค้าต้องซื้อในบัญชีที่ต้องวางหลักประกันเต็มจำนวน
ซึ่งจะสามารถป้องกันความเสี่ยงด้านการผิดนัดชำระเงินที่อาจเกิดขึ้นในอนาคตได้

ในส่วนของลูกหนี้เงินให้กู้ยืมเพื่อซื้อหลักทรัพย์ของบริษัทหลักทรัพย์ฯ
จะมีการเปลี่ยนแปลงตามดัชนีของตลาดหลักทรัพย์และปริมาณการซื้อขายหลักทรัพย์ของบริษัทหลักทรัพย์ฯ
รวมถึงจำนวนลูกค้าที่เปิดบัญชีกับบริษัทหลักทรัพย์ฯ ทั้งนี้ ปริมาณยอดหนี้ของบริษัทหลักทรัพย์ฯ
จะมีการเปลี่ยนแปลงตลอดเวลา กล่าวคือ
ยอดหนี้จะอนุมัติให้กับลูกค้าที่มีการซื้อขายหลักทรัพย์อย่างสม่ำเสมอ
หากลูกหนี้มีปริมาณการซื้อขายที่ไม่สม่ำเสมอ บริษัทหลักทรัพย์ฯ
ก็มีแนวทางในการจำกัดปริมาณยอดหนี้ทั้งในด้านการเพิ่มอัตราดอกเบี้ย
และหากเป็นระยะเวลานานก็อาจพิจารณาในการเจรจาขอคืนหนี้ได้ โดยบริษัทฯ
มีการติดตามการเปลี่ยนแปลงยอดหนี้ในทุกๆ สิ้นวันทำการ เพื่อป้องกันหนี้เสียที่อาจจะเกิดขึ้นได้

ณ วันที่ 31 ธันวาคม 2556 บริษัทหลักทรัพย์ฯ มีลูกหนี้ซึ่งจัดชั้นสงสัยจะสูญจำนวน 2 ราย จำนวน
64.58 ล้านบาท ซึ่งเป็นลูกหนี้เงินให้กู้ยืมเพื่อซื้อหลักทรัพย์ในระบบเครดิตบาลานซ์ช่วงปี 2553
เนื่องจากหลักทรัพย์ที่เป็นประกันมีมูลค่าราคาตลาดลดลงอย่างรุนแรง ทั้งนี้
บริษัทหลักทรัพย์ฯได้ดำเนินการบังคับขายหลักทรัพย์ที่เป็นประกันทั้งหมด
และอยู่ระหว่างการดำเนินการฟ้องร้องทางกฎหมาย
โดยศาลล้มละลายกลางมีคำพิพากษาให้ลูกหนี้ล้มละลาย
และอยู่ระหว่างติดตามของเจ้าพนักงานพิทักษ์ทรัพย์ 1 ราย และ 1 รายที่อยู่ในชั้นของศาลอุทธรณ์
ได้มีคำพิพากษากลับคำพิพากษาของศาลชั้นต้น โดยให้จำเลยชำระหนี้พร้อมดอกเบี้ย

ความเสี่ยงจากการจัดจำหน่าย

จากสภาวะตลาดหลักทรัพย์ในระยะที่ผ่านมามีความผันผวนซึ่งส่งผลต่อการระดมทุนผ่านตลาดหลักทรัพย์
ซึ่งทำให้บริษัทหลักทรัพย์ฯ
มีธุรกรรมในการให้บริการการจัดจำหน่ายและรับประกันการจัดจำหน่ายหลักทรัพย์แปรผันตามสภาวะการลงทุนในตลาดหลักทรัพย์
อย่างไรก็ตามบริษัทหลักทรัพย์ฯ ตระหนักถึงปัจจัยความเสี่ยงดังกล่าว จึงได้จัดตั้งฝ่ายวาณิชธนกิจขึ้น
เพื่อรับผิดชอบในการเป็นที่ปรึกษาทางการเงินและจัดจำหน่ายหลักทรัพย์ และบริษัทหลักทรัพย์ฯ
มีกระบวนการพิจารณาการรับประกันการจัดจำหน่ายหลักทรัพย์ใด ๆ
โดยผ่านคณะกรรมการวาณิชธนกิจ ซึ่งยังคงต้องวิเคราะห์ถึงสภาพเศรษฐกิจโดยรวม
สภาวะการลงทุนในตลาดหลักทรัพย์และบรรยากาศในการลงทุนในช่วงนั้นๆ
ประเภทอุตสาหกรรมและการแข่งขัน รวมถึงปัจจัยพื้นฐานของหลักทรัพย์ที่จะระดมทุน
และความเป็นไปได้ในการจำหน่ายหลักทรัพย์ดังกล่าวทั้งจำนวน
รวมทั้งการทดสอบความต้องการของลูกค้าก่อนที่จะนำเสนอต่อคณะกรรมการวาณิชธนกิจเพื่อทำการพิจารณาอนุมัติเข้าร่วมการรับประกันการจัดจำหน่ายหลักทรัพย์แต่ละราย

ความเสี่ยงจากการดำเนินธุรกิจภายใต้กฎเกณฑ์ ระเบียบ ข้อบังคับ และประกาศ ที่เข้มงวดของ

หน่วยงานที่กำกับดูแล

เนื่องจากบริษัทหลักทรัพย์ฯ ประกอบธุรกิจหลักทรัพย์และที่ปรึกษาทางการเงิน
อยู่ภายใต้การควบคุมและกำกับของสำนักงาน ก.ล.ต. และตลาดหลักทรัพย์แห่งประเทศไทย ดังนั้น
บริษัทหลักทรัพย์ฯ ต้องดำเนินธุรกิจภายใต้กรอบของกฎหมาย ระเบียบ
และข้อกำหนดของหน่วยงานดังกล่าว ซึ่งอาจทำให้เกิดข้อจำกัดต่อการกำหนดนโยบาย
เป้าหมายในการดำเนินธุรกิจ รวมถึงกลยุทธ์ด้านการแข่งขันของกลุ่มบริษัท
และผลการดำเนินงานในอนาคตภายใต้ข้อจำกัดของหน่วยงานดังกล่าว
หากบริษัทและบริษัทย่อยมีการปฏิบัติไม่ถูกต้องอาจต้องรับภาระเรื่องค่าปรับ
หรือการลงโทษในลักษณะต่างๆ เช่น การตักเตือน การสั่งพักใบอนุญาต หรือ การยกเลิกใบอนุญาต
เป็นต้น

บริษัทหลักทรัพย์ฯ มีฝ่ายกำกับและตรวจสอบการปฏิบัติงาน
ทำหน้าที่ในการศึกษาและติดตามกำกับดูแลการปฏิบัติงานให้เป็นไปตามกฎระเบียบ ข้อบังคับ
และจัดให้มีการสื่อสารผลกระทบของกฎระเบียบข้อบังคับต่อการดำเนินธุรกิจให้ผู้ที่เกี่ยวข้องทราบ
เพื่อปรับปรุงหรือเตรียมความพร้อมให้สอดคล้องกับกฎ ระเบียบ ข้อบังคับต่างๆ
รวมทั้งมีการสุ่มตรวจสอบติดตามการปฏิบัติตามกฎ ระเบียบ ข้อบังคับอย่างเคร่งครัด

ความเสี่ยงจากการขัดข้องของระบบคอมพิวเตอร์

ระบบคอมพิวเตอร์เป็นปัจจัยที่สำคัญในการดำเนินธุรกิจหลักทรัพย์และสัญญาซื้อขายล่วงหน้า
ซึ่งการขัดข้องหรือความผิดพลาดของระบบคอมพิวเตอร์จะมีผลกระทบโดยตรงกับการดำเนินงานและความน่าเชื่อถือของบริษัท
ปัจจุบันบริษัทหลักทรัพย์ฯ
ได้จัดให้มีเครื่องแม่ข่ายที่มีประสิทธิภาพสูงสำหรับระบบซื้อขายหลักทรัพย์และระบบปฏิบัติการหลักทรัพย์
ซึ่งสามารถรองรับการประมวลผลข้อมูลปริมาณมาก ๆ ได้
รวมทั้งจัดให้มีแม่ข่ายสำรองที่สำนักงานใหญ่
ซึ่งได้ทำการตรวจสอบจนมั่นใจว่าสามารถนำมาใช้งานแทนแม่ข่ายหลักได้ในกรณีฉุกเฉิน
บริษัทหลักทรัพย์ฯ ยังได้จัดให้มีอุปกรณ์ป้องกันความเสียหายในศูนย์คอมพิวเตอร์อย่างเพียงพอ เช่น
เครื่องดับเพลิงอัตโนมัติ เครื่องตรวจจับควันและความร้อน เครื่องควบคุมอุณหภูมิและความชื้น
เครื่องสำรองไฟฟ้า และเครื่องกำเนิดไฟฟ้าสำรอง
ซึ่งอุปกรณ์ดังกล่าวได้มีการตรวจสอบและบำรุงรักษาอย่างสม่ำเสมอ

บริษัทและบริษัทหลักทรัพย์ฯ ได้จัดให้มีการสำรองข้อมูลที่สำคัญอย่างครบถ้วน
โดยจัดเก็บไว้ที่สาขาปิ่นเกล้า และมีการตรวจสอบความถูกต้องของข้อมูลอยู่เสมอ นอกจากนี้
ยังมีการจัดตั้งศูนย์สำรองระบบคอมพิวเตอร์ (Disaster Recovery Center)
ที่สำนักงานสาขาบางนา ซึ่งทำหน้าที่เป็นศูนย์กลางของระบบการซื้อขายในกรณีฉุกเฉิน ทั้งนี้
ได้ดำเนินการติดตั้ง รวมทั้งทดสอบระบบและอุปกรณ์ต่างๆ เป็นที่เรียบร้อยครบถ้วนสมบูรณ์ตั้งแต่เดือน
พฤศจิกายน 2547 ในกรณีที่ปัญหาเกิดจากระบบของตลาดหลักทรัพย์ฯ
หรือจากระบบของบริษัทผู้พัฒนาโปรแกรม ทางฝ่ายสารสนเทศของบริษัทหลักทรัพย์ฯ
จะทำการประสานงานอย่างเร่งด่วนและใกล้ชิดกับบริษัทผู้พัฒนาโปรแกรม และ ตลาดหลักทรัพย์ฯ
เพื่อหารือถึงวิธีการแก้ไข ซึ่งทั้งนี้ต้องเป็นไปตามขั้นตอนที่ตลาดหลักทรัพย์ฯ กำหนด
พร้อมทั้งแจ้งให้ผู้บริหารของบริษัทหลักทรัพย์ฯ ทราบเป็นระยะ

บริษัทหลักทรัพย์ฯ ได้ติดตั้งเครื่องแม่ข่ายหลัก,
เครื่องแม่ข่ายสำรองที่สำนักงานใหญ่และเครื่องแม่ข่ายสำรองที่ศูนย์สำรองของระบบงานต่างๆ
รวมไปถึงระบบเพิ่มเติมดังนี้

1.  ติดตั้งเครื่องแม่ข่ายหลัก เครื่องแม่ข่ายสำรองที่สำนักงานใหญ่และเครื่องแม่ข่ายสำรองที่
    ศูนย์สำรอง

  ของระบบปฏิบัติการหลักทรัพย์ใหม่ทดแทนเครื่องเดิม

2.  ติดตั้งเครื่องแม่ข่ายสำรองที่สำนักงานใหญ่และเครื่องแม่ข่ายสำรองที่ศูนย์สำรองของระบบซื้อขายหน่วยลงทุน

3.  ติดตั้งเครื่องแม่ข่ายหลักใหม่ทดแทนของเดิม
    เครื่องแม่ข่ายสำรองที่สำนักงานใหญ่และเครื่องแม่ข่ายสำรองที่ศูนย์สำรองของระบบบัญชี

4. ติดตั้งระบบซื้อขายสัญญาซื้อขายล่วงหน้าของ บริษัท ฟรีวิลล์ โซลูชั่นส์ จำกัด (iFISd)
เพื่อรองรับ

การซื้อขายสัญญาซื้อขายล่วงหน้า เพื่อให้สามารถทดแทนกันกับระบบซื้อขายเดิมที่มีอยู่ได้อย่าง

ต่อเนื่อง

5.  ได้มีการติดตั้งระบบงานซื้อขายสัญญาล่วงหน้าเพิ่มเติมเพื่อให้สามารถซื้อขายได้ในช่วง Night
    Trade ของผลิตภัณฑ์ Gold Futures, Silver Futures และ Oil Futures
    ทั้งนี้เพื่อให้นักลงทุนสามารถมีทางเลือกในการลงทุนเพิ่มขึ้น

3.3 ความเสี่ยงด้านการบริหารการจัดการ

 ความเสี่ยงจากการควบคุมและมีอิทธิพลในการบริหารงานโดยผู้ถือหุ้นรายใหญ่

ณ วันที่ 31 ธันวาคม 2556 กลุ่มตระกูลคูหาเปรมกิจถือหุ้นในบริษัทร้อยละ 25.25
ของจำนวนหุ้นที่จำหน่ายได้แล้วทั้งหมดของบริษัท หรือคิดเป็นสัดส่วนการถือหุ้นที่มากกว่า 1 ใน 4
มีผลให้ผู้ถือหุ้นกลุ่มดังกล่าวมีสิทธิในการออกเสียงคัดค้านมติที่ประชุมผู้ถือหุ้นในทุกกรณีที่ต้องการเสียงอนุมัติมากกว่า
3 ใน 4 อย่างไรก็ตาม
การบริหารจัดการของบริษัทมีทีมบริหารงานที่เป็นมืออาชีพและมีคณะกรรมการซึ่งมีความอิสระในการปฏิบัติหน้าที่
โดยมีกรรมการอิสระจำนวน 3 ท่าน จากกรรมการบริษัทจำนวน 5 ท่าน คิดเป็นร้อยละ 60
ทำหน้าที่ควบคุมดูแลตรวจสอบ
รวมทั้งให้คำแนะนำในการดำเนินงานของบริษัทให้มีความโปร่งใสและถูกต้อง

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่ใช้ในการประกอบธุรกิจ

ยอดรวมของมูลค่าสินทรัพย์หลักที่ใช้ในการประกอบธุรกิจ

ณ วันที่ 31 ธันวาคม 2556
บริษัทและบริษัทย่อยมีสินทรัพย์ประเภทส่วนปรับปรุงอาคารเช่าและอุปกรณ์ที่ใช้ในการประกอบธุรกิจมีมูลค่าสุทธิเท่ากับ
82.21 ล้านบาท

สรุปสินทรัพย์ถาวร ณ วันที่ 31 ธันวาคม 2556 ของบริษัทและบริษัทย่อย

  ------------------------------------------------------------------------
                      ราคาตามบัญชี     ภาระผูกพัน         ลักษณะกรรมสิทธิ์
  ------------------- -------------- ---------------- --------------------
  เครื่องตกแต่งสำนักงาน   2,022,546      ไม่มี              เป็นเจ้าของ

  อุปกรณ์สำนักงาน        36,192,893     ไม่มี              เป็นเจ้าของ

  ส่วนปรับปรุงอาคาร      31,041,678     ไม่มี              เป็นเจ้าของ

  ยานพาหนะ            12,958,437     ไม่มี              เป็นเจ้าของ

  รวม                 82,215,554                      
  ------------------------------------------------------------------------

ณ วันที่ 31 ธันวาคม 2556 บริษัทย่อยมีอุปกรณ์ซึ่งได้มาภายใต้สัญญาเช่าการเงิน
โดยมีมูลค่าสุทธิเป็นจำนวน 0.10 ล้านบาท (ณ วันที่ 31 ธันวาคม 2555 : 0.20 ล้านบาท)
และสินทรัพย์ถาวรเหล่านี้จะโอนเป็นของบริษัทย่อยเมื่อผ่อนชำระเรียบร้อยแล้ว

นอกจากนี้ บริษัทหลักทรัพย์ฯ ยังมีทรัพย์สินที่ไม่มีตัวตนซึ่งใช้ในการประกอบธุรกิจ ได้แก่
ใบอนุญาตในการประกอบธุรกิจนายหน้าซื้อขายหลักทรัพย์ ธุรกิจค้าหลักทรัพย์
ธุรกิจจัดจำหน่ายหลักทรัพย์ ธุรกิจที่ปรึกษาการลงทุน และ
ใบอนุญาตการประกอบธุรกิจเป็นที่ปรึกษาทางการเงิน

สัญญาเช่าอาคารของบริษัทหลักทรัพย์ฯ

บริษัทหลักทรัพย์ฯ มีสัญญาเช่าอาคารสำนักงานใหญ่ และสาขาต่าง ๆ โดยมีรายละเอียดดังนี้

+---+---------------+----------------------+-------+---------+--------+
|   |               |                      | ระยะ  |         |        |
|   |               |                      | เวลาก |         |        |
|   |               |                      | ารเช่า |         |        |
+===+===============+======================+=======+=========+========+
| ล | สำนักงานใหญ่ /  | สถานที่เช่า             | จำนวน | วันเริ่ม   | วันสิ้นสุด |
| ํา | สาขา          |                      |       |         |        |
| ด |               |                      |       |         |        |
| ับ |               |                      |       |         |        |
+---+---------------+----------------------+-------+---------+--------+
|   |               |                      | ปีที่เช่า | สัญญาเช่า | ส      |
|   |               |                      |       |         | ัญญาเช่า |
+---+---------------+----------------------+-------+---------+--------+
| 1 | สำนักงานใหญ่ *  | ชั้น 12                | 3     | 1 ต.ค.  | 30     |
|   |               | สำนักง                |       | 2554    | ก.ย.   |
|   |               | านใหญ่ของบริษัทหลักทรัพย์ฯ |       |         | 2557   |
|   |               | ห้องเลขที่ 1205-1207    |       |         |        |
|   |               | อาคาร CRC Tower, All |       |         |        |
|   |               | Seasons Place, 87/2  |       |         |        |
|   |               | ถนนวิทยุ แขวงลุมพินี      |       |         |        |
|   |               | เขตปทุมวัน กรุงเทพฯ     |       |         |        |
+---+---------------+----------------------+-------+---------+--------+
| 2 | สำนักงานใหญ่    | ชั้น 12                | 3     | 1 ต.ค.  | 30     |
|   |               | สำนักง                |       | 2554    | ก.     |
|   |               | านใหญ่ของบริษัทหลักทรัพย์ฯ |       |         | ย.2557 |
|   |               | ห้องเลขที่ 1201-1204    |       |         |        |
|   |               | อาคาร CRC Tower, All |       |         |        |
|   |               | Seasons Place, 87/2  |       |         |        |
|   |               | ถนนวิทยุ แขวงลุมพินี      |       |         |        |
|   |               | เขตปทุมวัน กรุงเทพฯ     |       |         |        |
+---+---------------+----------------------+-------+---------+--------+
| 3 | สำนักงานใหญ่    | ชั้น 8 สำนักงานใหญ่      | 3     | 1 ต.ค.  | 30     |
|   |               | บริษัทหลักทรัพย์ฯ ห้องเลขที่ |       | 2554    | ก.     |
|   |               | 801-803 อาคาร CRC    |       |         | ย.2557 |
|   |               | Tower,               |       |         |        |
|   |               |                      |       |         |        |
|   |               | All Seasons Place,   |       |         |        |
|   |               | 87/2 ถนนวิทยุ          |       |         |        |
|   |               |                      |       |         |        |
|   |               | แขวงลุมพินี เขตปทุมวัน    |       |         |        |
|   |               | กรุงเทพฯ              |       |         |        |
+---+---------------+----------------------+-------+---------+--------+
| 4 | สำนักงานใหญ่    | ชั้น 11 สำนักงานใหญ่     | 3     | 1 ต.ค.  | 30     |
|   |               | บริษัทหลักทรัพย์ฯ ห้องเลขที่ |       | 2554    | ก.     |
|   |               | 1106 อาคาร CRC       |       |         | ย.2557 |
|   |               | Tower,               |       |         |        |
|   |               |                      |       |         |        |
|   |               | All Seasons Place,   |       |         |        |
|   |               | 87/2 ถนนวิทยุ          |       |         |        |
|   |               |                      |       |         |        |
|   |               | แขวงลุมพินี เขตปทุมวัน    |       |         |        |
|   |               | กรุงเทพฯ              |       |         |        |
+---+---------------+----------------------+-------+---------+--------+
| 5 | บางนา         | เลขที่ 1093/123 ชั้น 22  | 3     | 1       | 30     |
|   |               | อาคารชุด ทาวเวอร์ 1    |       | พ       | เม.ย.  |
|   |               | ออฟฟิศ ถ. บางนา-ตราด  |       | .ค.2555 | 2558   |
|   |               | บางนา กรุงเทพฯ        |       |         |        |
+---+---------------+----------------------+-------+---------+--------+
| 6 | ปิ่นเกล้า        | ห้องเลขที่ 21603 ชั้น 16  | 3     | 12 ม.ค. | 11     |
|   |               | อาคารสำนักงาน         |       | 2556    | ม.ค.   |
|   |               | ศูนย์การค้าเซ็นทรัล พลาซา |       |         | 2559   |
|   |               | ปิ่นเกล้า               |       |         |        |
|   |               |                      |       |         |        |
|   |               | เลขที่ 7/129-221       |       |         |        |
|   |               | ถ.บรมราชชนนี          |       |         |        |
|   |               | แขวงอรุณอัมรินทร์        |       |         |        |
|   |               | เขตบางกอกน้อย กรุงเทพฯ |       |         |        |
+---+---------------+----------------------+-------+---------+--------+
| 7 | ประชาชื่น       | ห้องหมายเลข GSW4 และ  | 3     | 16 ธ.ค. | 15     |
|   |               | GSW5 อาคารสปอร์ตซิตี้    |       | 2552    | ธ.ค.   |
|   |               | เลขที่ 20/264 หมู่ 9 ถ.  |       |         | 2555   |
|   |               | ประชาชื่น ต.บางตลาด    |       |         |        |
|   |               | อ.ปากเกร็ด จ.นนทบุรี    |       |         |        |
+---+---------------+----------------------+-------+---------+--------+
| 8 | เชียงใหม่(เ     | ห้องเลขที่ 2A146 ชั้นที่ 1  | 3     | 1 พ.ค.  | 30     |
|   | ซ็นทรัลแอร์พอร์ต) | อาคารศูนย์การค้าเซ็นทรัล  |       | 2555    | เม.ย.  |
|   |               | แอร์พอร์ต พลาซา        |       |         | 2558   |
|   |               | ถนนมหิดล ตำบลหายยา    |       |         |        |
|   |               | อำเภอเมือง            |       |         |        |
|   |               | จังหวัดเชียงใหม่         |       |         |        |
+---+---------------+----------------------+-------+---------+--------+
| 9 | จันทบุรี         | 56/9/10-/11          | 3     | 1       | 31     |
|   |               | ถ.ศรีรองเมือง ต.วัดใหม่  |       | พ       | ต.ค.   |
|   |               |                      |       | .ย.2555 | 2558   |
|   |               | อ.เมืองจันทบุรี จ.จันทบุรี  |       |         |        |
+---+---------------+----------------------+-------+---------+--------+
| 1 | สุรินทร์         | 74 ถ.ภักดีชุมพล         | 3     | 1       | 31     |
| 0 |               | ต.ในเมือง อ.เมือง      |       | ม       | ธ.     |
|   |               |                      |       | .ค.2555 | ค.2558 |
|   |               | จ.สุรินทร์              |       |         |        |
+---+---------------+----------------------+-------+---------+--------+
| 1 | นครราชสีมา     | 581/3 ถ.จอมสุรางค์ยาตร์ | 3     | 1       | 28     |
| 1 |               | ต.ในเมือง             |       | ม       | ก.     |
|   |               |                      |       | ี.ค.2555 | พ.2558 |
|   |               | อ.เมืองนครราชสีม       |       |         |        |
|   |               | จ.นครราชสีมา          |       |         |        |
+---+---------------+----------------------+-------+---------+--------+
| 1 | ปากช่อง        | 499 ถนนมิตรภาพ        | 3     | 1       | 30     |
| 2 |               | ต.ปากช่อง             |       | ก       | มิ.     |
|   |               |                      |       | .ค.2555 | ย.2558 |
|   |               | อ.ปากช่อง จ.นครราชสีมา |       |         |        |
+---+---------------+----------------------+-------+---------+--------+
| 1 | อุบลราชธานี     | 240/5-6 ถ.อุปลีสาน     | 3     | 1       | 30     |
| 3 |               | ต.ในเมือง             |       | ต       | ก.     |
|   |               |                      |       | .ค.2555 | ย.2558 |
|   |               | อ.เมืองอุบลราชธานี      |       |         |        |
|   |               | จ.อุบลราชธานี          |       |         |        |
+---+---------------+----------------------+-------+---------+--------+
| 1 | ชลบุรี          | 55/88-89,55/91 หมู่ที่ 1 | 3     | 21 ธ.ค. | 20     |
| 4 |               |                      |       | 2555    | ธ.ค.   |
|   |               | อาคา                 |       |         | 2558   |
|   |               | รศูนย์การค้าเซ็นทรัลพลาซ่า |       |         |        |
|   |               | ชลบุรี                 |       |         |        |
|   |               |                      |       |         |        |
|   |               | ชั้น 3 ห้องเลขที่ 368     |       |         |        |
|   |               | ต.เสม็ด อ.เมืองชลบุรี    |       |         |        |
|   |               |                      |       |         |        |
|   |               | จ.ชลบุรี               |       |         |        |
+---+---------------+----------------------+-------+---------+--------+
| 1 | สระบุรี         | 1/10 ซอย 13          | 3     | 1       | 30     |
| 5 |               | (ถนนสุดบรรทัด)         |       | ธ       | พ.     |
|   |               |                      |       | .ค.2555 | ย.2558 |
|   |               | ต.ปากเพรียว           |       |         |        |
|   |               | อ.เมืองสระบุรี จ.สระบุรี  |       |         |        |
+---+---------------+----------------------+-------+---------+--------+

หมายเหตุ: * บริษัท โกลเบล็ก โฮลดิ้ง แมนเนจเม้นท์ จำกัด (มหาชน)
ได้ทำสัญญาเช่าช่วงจากบริษัทหลักทรัพย์ฯ ตั้งแต่วันที่ 1 ตุลาคม 2554 (สัญญาเช่าช่วงฉบับใหม่)
ในราคาและเงื่อนไขเดียวกับที่ บริษัทหลักทรัพย์ฯ เช่ามา โดยมีพื้นที่เช่าช่วง 71 ตารางเมตร
และมีระยะเวลาเช่าช่วง 3 ปี 1 ตุลาคม 2554 ถึง 30 กันยายน 2557

  ภาระผูกพัน

ณ วันที่ 31 ธันวาคม 2556
บริษัทและบริษัทย่อยมีภาระผูกพันตามรายละเอียดในหมายเหตุประกอบงบการเงิน สรุปได้ดังนี้

-   บริษัทและบริษัทย่อย มีภาระผูกพันตามสัญญาเช่าและบริการระยะยาวสำหรับอาคารสำนักงาน
    อุปกรณ์สำนักงาน และค่าบริการอื่น ซึ่งต้องจ่ายค่าเช่าและค่าบริการในอนาคตดังต่อไปนี้

  -----------------------------------------------------------------------
  จ่ายชำระ                             จำนวนเงิน (ล้านบาท)
  ----------------------------------- -----------------------------------
  ภายใน 1 ปี                           32.03

  มากกว่า 1 ปี แต่ไปเกิน 5 ปี              27.05
  -----------------------------------------------------------------------

-   บริษัทหลักทรัพย์ฯ มีภาระต้องนำส่งเงินค่าธรรมเนียมแก่ บริษัท สำนักหักบัญชี (ประเทศไทย)
    จำกัด เป็นรายเดือน เดือนละ 15,000 บาท และในอัตราร้อยละ 0.001
    ของมูลค่าการซื้อขายหลักทรัพย์เป็นรายเดือน โดยไม่มีกำหนดเวลา

-   บริษัทหลักทรัพย์ฯ
    มีภาระต้องนำส่งเงินค่าธรรมเนียมสมาชิกตลาดหลักทรัพย์แห่งประเทศไทยเป็นรายเดือน
    เดือนละ 50,000 บาท และในอัตราร้อยละ 0.005
    ของมูลค่าการซื้อขายหลักทรัพย์เป็นรายเดือน โดยไม่มีกำหนดเวลา

-   บริษัทหลักทรัพย์ฯ
    มีภาระต้องนำส่งค่าธรรมเนียมการประกอบธุรกิจการเป็นนายหน้าซื้อขายหลักทรัพย์
    การค้าหลักทรัพย์ โดยคำนวณจากมูลค่าการซื้อขายหลักทรัพย์ในตลาดหลักทรัพย์
    ในอัตราส่วนที่ไม่เกิน 200,000 ล้านบาท อัตราร้อยละ0.0018 ส่วนที่เกินกว่า200,000
    ล้านบาท แต่ไม่เกิน 400,000 ล้านบาท อัตราร้อยละ0.0015 ส่วนที่เกินกว่า400,000
    ล้านบาท อัตราร้อยละ0.0007 การเป็นที่ปรึกษาการลงทุน และการจัดจำหน่ายหลักทรัพย์
    ในอัตราร้อยละ 1 ของรายได้จากการประกอบธุรกิจหลักทรัพย์ข้างต้น
    โดยจ่ายค่าธรรมเนียมดังกล่าวเป็นรายปีให้กับสำนักงานกำกับหลักทรัพย์และตลาดหลักทรัพย์

-   บริษัทหลักทรัพย์ฯ
    มีภาระต้องจ่ายเงินสมทบให้กับกองทุนทดแทนความเสียหายในระบบการชำระราคาและส่งมอบหลักทรัพย์ซึ่งอยู่ภายใต้การดูแลของบริษัท
    สำนักหักบัญชี (ประเทศไทย) จำกัด เป็นรายเดือนในอัตราร้อยละ 0.008 ร้อยละ 0.012
    หรือ ร้อยละ 0.016
    ของมูลค่าการชำระราคาและรับชำระราคาหลักทรัพย์สุทธิของบริษัทในแต่ละเดือน
    ทั้งนี้ขึ้นอยู่กับค่าความเสี่ยงของบริษัทหลักทรัพย์ฯ

-   บริษัทหลักทรัพย์ฯ มีภาระต้องจ่ายค่าธรรมเนียมตามสัญญาให้บริการซื้อขายแบบออนไลน์กับบริษัท
    เซ็ทเทรด ดอทคอม จำกัด ซึ่งอยู่ภายใต้การดูแลของตลาดหลักทรัพย์แห่งประเทศไทย
    โดยคิดค่าธรรมเนียมในอัตราร้อยละ 0.0025 – 0.0400 ของมูลค่าการซื้อขาย ทั้งนี้
    ค่าธรรมเนียมดังกล่าวกำหนดขั้นต่ำไม่น้อยกว่า 40,000 บาทต่อเดือน

-   บริษัทหลักทรัพย์ฯ มีภาระผูกพัน
    ค่าธรรมเนียมต่างๆที่เกี่ยวเนื่องกับการประกอบธุรกิจสัญญาซื้อขายล่วงหน้ากับบริษัท
    สัญญาซื้อขายล่วงหน้า (ประเทศไทย) จำกัด (มหาชน) และบริษัท สำนักหักบัญชี
    (ประเทศไทย) จำกัด เป็นจำนวนคงที่ที่กำหนดไว้
    และ/หรือเป็นอัตราต่อสัญญาสำหรับการซื้อขายสัญญาซื้อขายล่วงหน้า

-   บริษัทหลักทรัพย์ฯ มีภาระต้องนำส่งค่าบริการให้กับ บริษัท ศูนย์รับฝากหลักทรัพย์
    (ประเทศไทย) จำกัด ในฐานะเป็นผู้ดำเนินการให้บริการปฏิบัติการหลักทรัพย์
    โดยคิดค่าบริการรายเดือน เดือนละ 50,000 บาท
    และค่าธรรมเนียมอื่นตามอัตราที่ระบุในสัญญา

-   บริษัทหลักทรัพย์ฯ
    มีภาระต้องจ่ายค่าธรรมเนียมตามสัญญาให้บริการระบบซื้อขายตราสารอนุพันธ์แบบออนไลน์ให้กับบริษัท
    เซ็ทเทรด ดอทคอม จำกัด ซึ่งอยู่ภายใต้การดูแลของตลาดหลักทรัพย์แห่งประเทศไทย
    โดยคิดค่าธรรมเนียมตามจำนวนสัญญาที่มีการซื้อขายผ่านระบบเซ็ทเทรด ในอัตรา 10-45
    บาทต่อสัญญา ทั้งนี้ค่าธรรมเนียมดังกล่าว กำหนดขั้นต่ำไม่น้อยกว่า 40,000 บาทต่อเดือน

-   ณ วันที่ 31 ธันวาคม 2556 บริษัทหลักทรัพย์ฯ
    มีภาระต้องจ่ายเงินสมทบให้กับกองทุนคุ้มครองผู้ลงทุนในสัญญาซื้อขายล่วงหน้า
    ซึ่งอยู่ภายใต้การดูแลของบริษัท ตลาดสัญญาซื้อขายล่วงหน้า (ประเทศไทย) จำกัด (มหาชน)
    เป็นรายเดือนในอัตราร้อยละ 4 ของค่าธรรมเนียมการซื้อขายสัญญาซื้อขายล่วงหน้า
    (Trading Fee)

4.2 นโยบายการลงทุนในบริษัทย่อยและบริษัทร่วม

บริษัทมีนโยบายลงทุนในบริษัทย่อยและบริษัทร่วมในส่วนที่เกี่ยวข้องและเกื้อหนุนกับการทำธุรกิจของบริษัท
โดยคำนึงถึงอัตราผลตอบแทนที่เหมาะสม แล้วแต่ประเภทของธุรกิจนั้นๆ
สำหรับนโยบายการบริหารงานในบริษัทย่อย
บริษัทจะส่งตัวแทนของบริษัทเข้าไปเป็นกรรมการในบริษัทย่อยเพื่อร่วมในการกำหนดนโยบายและกลยุทธ์
สำหรับการบริหารงานของบริษัทย่อยนั้น จะดำเนินการโดยฝ่ายจัดการของบริษัทย่อย

ณ วันที่ 31 ธันวาคม 2556 และ 2555 บริษัทมีเงินลงทุนในบริษัทย่อย 3 แห่ง มีรายละเอียดดังนี้

+------------------+---+--------------+---+-------+-------+---+------+-----+
|                  |   |              |   | บาท   |       |   | สัดส่ว |     |
|                  |   |              |   |       |       |   | นการ |     |
|                  |   |              |   |       |       |   | ถือหุ้น |     |
+==================+===+==============+===+=======+=======+===+======+=====+
|                  |   |              |   | ทุนชำ  |       |   | (ร้อ  |     |
|                  |   |              |   | ระแล้ว |       |   | ยละ) |     |
+------------------+---+--------------+---+-------+-------+---+------+-----+
| ชื่อบริษัท           |   | ลักษณะธุรกิจ    |   | 2556  | 2555  |   | 2556 | 2   |
|                  |   |              |   |       |       |   |      | 555 |
+------------------+---+--------------+---+-------+-------+---+------+-----+
|                  |   |              |   |       |       |   |      |     |
+------------------+---+--------------+---+-------+-------+---+------+-----+
| บริษัทหลักทรัพย์      |   | ธุรกิจหลักทรัพย์  |   | 5     | 5     |   | 9    | 99  |
| โกลเบล็ก จำกัด     |   |              |   | 00,00 | 00,00 |   | 9.99 | .99 |
|                  |   |              |   | 0,000 | 0,000 |   |      |     |
+------------------+---+--------------+---+-------+-------+---+------+-----+
| บริษัท โกลเบล็ก     |   | ธุรกิจขายอุปกรณ์ |   | 30,00 | 30,00 |   | 9    | 99  |
| คอนเนค จำกัด      |   |              |   | 0,000 | 0,000 |   | 9.99 | .99 |
|                  |   | คอมพิวเตอร์    |   |       |       |   |      |     |
|                  |   | และธุรกิจให้    |   |       |       |   |      |     |
|                  |   | บริการ        |   |       |       |   |      |     |
|                  |   | ข้อมูลสารสนเทศ |   |       |       |   |      |     |
+------------------+---+--------------+---+-------+-------+---+------+-----+
| บริษัท เอเซีย อิควิตี้  |   | ธุรกิจลงทุน     |   | 20,00 | 20,00 |   | 9    | 99  |
| เวนเจอร์ จำกัด     |   |              |   | 0,000 | 0,000 |   | 9.99 | .99 |
+------------------+---+--------------+---+-------+-------+---+------+-----+

3.  เงินให้กู้ยืมเพื่อการซื้อหลักทรัพย์

นโยบายการระงับรับรู้รายได้

บริษัทหลักทรัพย์ฯ มีนโยบายการระงับรับรู้รายได้ตามเกณฑ์สิทธิ
สำหรับรายได้ดอกเบี้ยจากเงินให้กู้ยืมเพื่อซื้อหลักทรัพย์
ตามข้อกำหนดโดยสำนักงานคณะกรรมการกำกับหลักทรัพย์และตลาดหลักทรัพย์ ได้แก่
ลูกหนี้ที่มีความไม่แน่นอนในการเรียกเก็บเงินต้นและดอกเบี้ย และค้างชำระเงินต้นหรือดอกเบี้ยตั้งแต่
3 เดือน ขึ้นไป

นโยบายการตั้งสำรองค่าเผื่อหนี้สงสัยจะสูญ

บริษัทหลักทรัพย์ฯ มีนโยบายตั้งค่าเผื่อหนี้สงสัยจะสูญโดยการประเมินฐานะของลูกหนี้แต่ละราย
โดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกันและตั้งค่าเผื่อหนี้สงสัยจะสูญเมื่อหนี้นั้นมีหลักประกันไม่เพียงพอ
และ/หรือ มีโอกาสที่ได้รับชำระคืนไม่ครบ ทั้งนี้บริษัทหลักทรัพย์ฯ มีหลักเกณฑ์การจัดชั้นหนี้
ตามหลักเกณฑ์ ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ตามหนังสือที่
กธ. 33/2543 ลงวันที่ 25 สิงหาคม 2543 ซึ่งแก้ไขเพิ่มเติมตามหนังสือที่ กธ.5/2544 ลงวันที่
15 กุมภาพันธ์ 2544 และปัจจัยอื่นประกอบ โดยมูลหนี้ในส่วนที่สูงเกินกว่ามูลค่าหลักประกัน
บริษัทหลักทรัพย์ฯจะ ตั้งค่าเผื่อหนี้สงสัยจะสูญร้อยละ 100

ณ วันที่ 31 ธันวาคม 2556 และ 2555 บริษัทหลักทรัพย์ฯ
ได้จำแนกลูกหนี้ธุรกิจหลักทรัพย์และดอกเบี้ยค้างรับตามประกาศของสำนักงานคณะกรรมการการกำกับหลักทรัพย์และตลาดหลักทรัพย์
เรื่องการจัดทำบัญชีเกี่ยวกับลูกหนี้ด้อยคุณภาพของบริษัทหลักทรัพย์ ซึ่งสามารถสรุปลูกหนี้จัดชั้นได้ดังนี้

+----------+---------+--------+---------+---------+--------+---------+
|          | ล้านบาท  |        |         |         |        |         |
+----------+---------+--------+---------+---------+--------+---------+
|          | 2556    |        |         | 2555    |        |         |
+----------+---------+--------+---------+---------+--------+---------+
|          | ลูกหนี้    | ค      | มูลค่า    | ลูกหนี้    | ค      | มูลค่า    |
|          |         | ่าเผื่อหนี้ | ลูกหนี้สุทธิ |         | ่าเผื่อหนี้ | ลูกหนี้สุทธิ |
+----------+---------+--------+---------+---------+--------+---------+
|          | ธุรกิจ    | สงสัยจ  | หลัง     | ธุรกิจ    | สงสัยจ  | หลัง     |
|          | หลักทรัพย์ | ะสูญที่ตั้ง | หักค่าเผื่อ | หลักทรัพย์ | ะสูญที่ตั้ง | หักค่าเผื่อ |
+----------+---------+--------+---------+---------+--------+---------+
|          | และดอกเ | โดยบ   | หนี้ส     | และดอกเ | โดยบ   | หนี้ส     |
|          | บี้ยค้างรับ | ริษัทย่อย | งสัยจะสูญ | บี้ยค้างรับ | ริษัทย่อย | งสัยจะสูญ |
+----------+---------+--------+---------+---------+--------+---------+
| มูลหน     |   14.61 |   -    |   14.61 |   0.20  |   -    |   0.20  |
| ี้จัดชั้นต่ำกว |         |        |         |         |        |         |
| ่ามาตรฐาน |         |        |         |         |        |         |
+----------+---------+--------+---------+---------+--------+---------+
| มูลหน     | 64.47   | (      |   -     | 64.47   | (      |   -     |
| ี้จัดชั้นสงสัย |         | 64.47) |         |         | 64.47) |         |
+----------+---------+--------+---------+---------+--------+---------+
| รวม      | 79.08   | (      | 14.61   | 64.67   | (      | 0.20    |
|          |         | 64.47) |         |         | 64.47) |         |
+----------+---------+--------+---------+---------+--------+---------+

ณ วันที่ 31 ธันวาคม 2556 และ 2555 บริษัทย่อยมีลูกหนี้จัดชั้นต่ำกว่ามาตรฐาน
ซึ่งหนี้ดังกล่าวส่วนใหญ่ค้างชำระไม่เกิน 1 ถึง 2 วัน อย่างไรก็ตาม
ภายหลังวันที่ในงบแสดงฐานะการเงิน บริษัทย่อยได้รับชำระคืนหนี้ดังกล่าวแล้วทั้งจำนวน

ณ วันที่ 31 ธันวาคม 2556 และ 2555
บริษัทย่อยมีลูกหนี้ธุรกิจหลักทรัพย์ที่ระงับการรับรู้รายได้ตามเกณฑ์คงค้าง เป็นจำนวน 64.47
ล้านบาท ซึ่งได้ตั้งค่าเผื่อหนี้สงสัยจะสูญแล้วเต็มจำนวน
และปัจจุบันอยู่ระหว่างการดำเนินคดีตามกฎหมาย

5. ข้อพิพาททางกฎหมาย

บริษัทไม่มีข้อพิพาททางกฎหมายที่คดีมีผลลบต่อสินทรัพย์มากกว่าร้อยละ 5 ของส่วนของผู้ถือหุ้น ณ วันที่
31 ธันวาคม 2556 หรือที่คดีที่มีผลต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

ข้อมูลทั่วไปและข้อมูลสำคัญอื่นของบริษัท มีดังนี้

ชื่อย่อบริษัท GBX

  ที่ตั้งสำนักงานใหญ่ 87/2 อาคาร ซีอาร์ซี ออลซีซั่นส์เพลส ชั้น 12 ถนนวิทยุ แขวงลุมพินี
  เขตปทุมวัน กรุงเทพมหานคร 10330

  เลขทะเบียนบริษัท บมจ. 0107547000435

  Home Page www.globlexholding.co.th

  โทรศัพท์ 0-2672-5995

โทรสาร 0-2672-5996

ทุนจดทะเบียน 1,460,000,000 บาท

หุ้นสามัญ 1,460,000,000 หุ้น

มูลค่าที่ตราไว้ 1 บาทต่อหุ้น

ทุนเรียกชำระแล้ว 1,089,076,392 บาท

ชื่อที่ตั้งสำนักงาน หมายเลขโทรศัพท์ของบุคคลอ้างอิงอื่นๆ

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพมหานคร 10110

โทรศัพท์ (66 2) 229 2888

ผู้สอบบัญชี (ประจำปี 2556)

นายบุญเลิศ แก้วพันธุ์พฤกษ์

ผู้สอบบัญชีรับอนุญาต ทะเบียนเลขที่ 4165

บริษัท บีพีอาร์ ออดิท แอนด์ แอดไวเซอรี่ จำกัด

152 อาคารชาร์เตอร์ สแควร์ ชั้น 12 เอ ห้อง 08

ถนนสาทรเหนือ แขวงสีลม เขตบางรัก กรุงเทพฯ 10500

โทร. 02-6345398

ที่ปรึกษากฎหมาย

บริษัท คอมมอนลอว์ แอนด์ แอสโซซิเอท จำกัด

86/12 ถนนรัชดาภิเษก แขวงจันทรเกษม เขตจตุจักร กรุงเทพฯ 10900

ข้อมูลทั่วไปและข้อมูลสำคัญอื่นของบริษัทย่อย มีดังนี้

1. บริษัทหลักทรัพย์ โกลเบล็ก จำกัด (ซึ่งเป็นบริษัทแกนของบริษัทที่ออกหลักทรัพย์)

- ดำเนินธุรกิจหลักทรัพย์ (บริษัทถือหุ้นร้อยละ 99.99)

- ที่ตั้ง 87/2 อาคาร ซีอาร์ซี ออลซีซั่นส์เพลส ชั้น 12 ถนนวิทยุ แขวงลุมพินี

เขตปทุมวัน กรุงเทพมหานคร 10330

-   Home Page www.globlex.co.th

-   โทรศัพท์ 02-672-5999

-   โทรสาร 02-672-5888

-   จำนวนและชนิดของหุ้น

ทุนจดทะเบียน 500,000,000 บาท

หุ้นสามัญ 50,000,000 หุ้น

มูลค่าตราไว้ 10 บาทต่อหุ้น

ทุนเรียกชำระแล้ว 500,000,000 บาท

  2. บริษัท โกลเบล็ก คอนเนค จำกัด (เดิมชื่อบริษัท โกลเบล็ก แอ็ดไวเซอรี่ จำกัด)

-   ดำเนินธุรกิจการให้บริการข้อมูลสารสนเทศและจำหน่ายอุปกรณ์คอมพิวเตอร์

  (บริษัทถือหุ้นร้อยละ 99.99 และได้หยุดดำเนินการตั้งแต่วันที่ 1 มกราคม 2555)

- ที่ตั้ง 226 อาคารเกรทเทสท์ ชั้น 7 ถนนเพชรบุรี เขตราชเทวี กทม. 10400

-   โทรศัพท์ 02-672-5995

-   โทรสาร 02-672-5996

-   จำนวนและชนิดของหุ้น

ทุนจดทะเบียน 30,000,000 บาท

หุ้นสามัญ 3,000,000 หุ้น

มูลค่าตราไว้ 10 บาทต่อหุ้น

ทุนเรียกชำระแล้ว 30,000,000 บาท

3. บริษัท เอเซีย อิควิตี้ เวนเจอร์ จำกัด

-   ดำเนินธุรกิจลงทุนหรือร่วมลงทุนในบริษัทอื่น (บริษัทถือหุ้นร้อยละ 99.99)

- ที่ตั้ง 87/2 อาคาร ซีอาร์ซี ออลซีซั่นส์เพลส ชั้น 12 ถนนวิทยุ แขวงลุมพินี

เขตปทุมวัน กรุงเทพมหานคร 10330

-   โทรศัพท์ 02-672-5995

-   โทรสาร 02-672-5996

-   จำนวนและชนิดของหุ้น

ทุนจดทะเบียน 20,000,000 บาท

หุ้นสามัญ 2,000,000 หุ้น

มูลค่าตราไว้ 10 บาทต่อหุ้น

ทุนเรียกชำระแล้ว 20,000,000 บาท